**О‘ZBEKISTON RESP О‘ZBEKISTON RESPUBLIKASI**

**IJODIYOTDA MUSIQIY NOMODDIY MADANIY MEROS**





* **О‘zDSMI huzuridagi Tarmoq markazi**
* **“Musiqa san’ati (Bastakorlik san’ati, Vokal san’ati, Dirijyorlik, Cholg‘u ijrochiligi)” yо‘nalishi**
* **Professor Toshmatov О‘rozali**

**O‘ZBEKISTON RESPUBLIKASI**

**OLIY TA’LIM, FAN VA INNOVATSIYALAR VAZIRLIGI**

**OLIY TA’LIM TIZIMI PEDAGOG VA RAHBAR KADRLARINI QAYTA TAYYORLASH VA ULARNING MALAKASINI OSHIRISHNI TASHKIL ETISH BOSH ILMIY - METODIK MARKAZI**

**O‘ZBEKISTON DAVLAT SAN’AT VA MADANIYAT INSTITUTI HUZURIDAGI PEDAGOG KADRLARNI QAYTA TAYYORLASH   
VA ULARNING MALAKASINI OSHIRISH TARMOQ MARKAZI**

***Qayta tayyorlash va malaka oshirish kursining o‘quv dasturi Oliy, o‘rta maxsus va professional ta’lim yo‘nalishlari bo‘yicha o‘quv-uslubiy birlashmalar faoliyatini Muvofiqlashtiruvchi kengashining***

***2023 yil \_\_\_\_\_\_\_\_\_\_\_\_\_dagi \_\_\_\_\_- sonli bayonnomasi bilan ma’qullangan.***

|  |  |
| --- | --- |
| **Tuzuvchilar:** | **“Yangi O‘zbekistonning taraqqiyot strategiyasi va jamiyatning ma’naviy asoslari” moduli:** Y.f.b., PhD F.B.Maxmudov.  **“Oliy ta’limning normativ-huquqiy asoslari” moduli:** Y.f.n., prof. V.Topildiyev.  **“Pedagogik faoliyatda raqamli kompetensiyalar” moduli:** t.f.d., prof. D.Irgasheva, Sh.Adashboyev, p.f.b., PhD A.Obidov.  **“Ilmiy va innovatsion faoliyatni rivojlantirish ” moduli:** i.f.d., prof. R.Nurimbetov, p.f.b., PhD J.Kusherbayev.  **“Pedagogning kasbiy kompetensiyalarini rivojlantirish” moduli:** p.f.d., prof. N.A.Muslimov, R.Dj.Ishmuxammedov, A.Turayev.  **“Ta’lim sifatini ta’minlashda baholash metodikalari” moduli:** p.f.d., prof. N.A.Muslimov, p.f.d., prof. J.Tolipova, p.f.b., PhD M.Innazarov.  **“Musiqa fanlarini o‘qitishda zamonaviy yondashuvlar” moduli:** p.f.n,dotsent M.M.Axmedov.  **“Ijodiyotda musiqiy nomoddiy madaniy meros” moduli:** prof. U.G.Toshmatov.  **“Musiqa san’atida marketing strategiyalari” moduli:** dotsent U.G‘.Zunnunova. |
| **Taqrizchilar:** | O‘zDSMI “Folklor ijrochiligi” kafedrasi mudiri, dotsent Axmedova Oygul  O‘zDK professori A.M.Mansurov |
| **Xorijiy ekspert:** | Parij milliy oliy musiqa va raqs konservatoriyasi professori Dylan Corlay. |
| **Hamkor tashkilotlar:** | O‘zbekiston davlat konservatoriyasi |

*O‘quv dasturi O‘zbekiston davlat san’at va madaniyat instituti**Kengashining qarori bilan tasdiqqa tavsiya qilingan (2023 yil \_\_\_\_\_\_dagi \_\_\_\_- sonli bayonnoma).*

**MUNDARIJA**

# ISHCHI DASTUR....................................................................................4

1. **MODULNI О‘QITISHDA FOYDALANILGAN INTERFAOL TA’LIM METODLARI....................................................................12**
2. **NAZARIY MATERIALLAR.............................................................18**
3. **AMALIY MASHG‘ULOT MATERIALLARI................................80**
4. **KО‘CHMA MASHG‘ULOTLAR...............................................................103**
5. **KEYSLAR BANKI.........................................................................106**
6. **GLOSSARIY......................................................................................109**
7. **ADABIYOTLAR RО‘YXATI...............................................................112**
8. **TAQRIZLAR.......................................................................................116**

# ИШЧИ ДАСТУР

# ISHCHI DASTUR

**Kirish**

Dastur О‘zbekiston Respublikasining 2020 yil 23 sentabrda tasdiqlangan “Ta’lim tо‘g‘risida”gi Qonuni, О‘zbekiston Respublikasi Prezidentining 2017 yil 7 fevraldagi “О‘zbekiston Respublikasini yanada rivojlantirish bо‘yicha Harakatlar strategiyasi tо‘g‘risida”gi PF-4947-son, 2019 yil 27 avgustdagi “Oliy ta’lim muassasalari rahbar va pedagog kadrlarining uzluksiz malakasini oshirish tizimini joriy etish tо‘g‘risida”gi PF-5789-son, 2019 yil 8 oktabrdagi “О‘zbekiston Respublikasi oliy ta’lim tizimini 2030 yilgacha rivojlantirish konsepsiyasini tasdiqlash tо‘g‘risida”gi PF-5847-sonli Farmonlari hamda О‘zbekiston Respublikasi Vazirlar Mahkamasining 2019 yil 23 sentabrdagi “Oliy ta’lim muassasalari rahbar va pedagog kadrlarining malakasini oshirish tizimini yanada takomillashtirish bо‘yicha qо‘shimcha chora-tadbirlar tо‘g‘risida”gi 797‑sonli Qarorlarida belgilangan ustuvor vazifalar mazmunidan kelib chiqqan holda tuzilgan bо‘lib, u oliy ta’lim muassasalari pedagog kadrlarining kasb mahorati hamda innovatsion kompetentligini rivojlantirish, sohaga oid ilg‘or xorijiy tajribalar, yangi bilim va malakalarni о‘zlashtirish, shuningdek amaliyotga joriy etish kо‘nikmalarini takomillashtirishni maqsad qiladi.

Qayta tayyorlash va malaka oshirish yо‘nalishining о‘ziga xos xususiyatlari hamda dolzarb masalalaridan kelib chiqqan holda dasturda tinglovchilarning mutaxassislik fanlar doirasidagi bilim, kо‘nikma, malaka hamda kompetensiyalariga qо‘yiladigan talablar takomillashtirilishi mumkin.

**Modulning maqsadi va vazifalari**

**“Ijodiyotda musiqiy nomoddiy madaniy meros” modulining maqsadi:**

Nomoddiy madaniy merosning jamiyatimiz ijtimoiy hayotidagi о‘rni, uni saqlash va kelgusi avlodlarga yetkazish, ushbu merosning avvalgi va zamonaviy holatini solishtirish orqali uning hozirgi kunda qay darajada ta’lim tizimida о‘rganilayotganligi misolida yangi zamonaviy shakl va uslublarni amaliyotga tatbiq etish va boshqalarni qо‘llash uchun pedagog kadrlarni tayyorlashdan iborat.

**“Ijodiyotda musiqiy nomoddiy madaniy meros” modulining vazifalari:**

- nomoddiy madaniy merosning dunyoda barqaror taraqqiyotni ta’minlashdagi о‘rnini kо‘rsatish;

- XX asrning sо‘nggi choragi va XXI asr boshlarida nomoddiy madaniy merosni muhofaza qilish borasida amalga oshirilgan ishlarni tahlil etish;

- О‘zbekiston hududida mavjud bо‘lgan nomoddiy madaniy merosning sohalari, turlari, janrlari bilan tanishish;

- nomoddiy madaniy meros muhofazasi bilan bog‘liq xalqaro va milliy qonunchilik, huquqiy-normativ hujjatlarni о‘rganish;

-nomoddiy madaniy merosning ta’lim muassasalarida о‘rganilishi va oliy ta’lim tizimida ularni qо‘llash uchun pedagog kadrlarni tayyorlashni ta’minlashga qaratilgan faoliyatni tashkil etish.

**Modul bо‘yicha tinglovchilarning bilimi, kо‘nikmasi, malakasi va kompetensiyalariga qо‘yiladigan talablar**

**“Ijodiyotda musiqiy nomoddiy madaniy meros”** modulini о‘zlashtirish jarayonida amalga oshiriladigan masalalar doirasida:

**Tinglovchi:**

* nomoddiy madaniy merosning mazmun, mohiyatini;
* nomoddiy madaniy meros muhofazasi borasida YUNESKO tomonidan va О‘zbekistonda qabul qilingan qonun hujjatlari va huquqiy-normativ hujjatlarni;
* nomoddiy madaniy merosning sohalari, turlarini;
* musiqa san’ati bilan bog‘liq nomoddiy madaniy meros janrlarini;
* nomoddiy madaniy merosning ta’lim muassasalarida о‘rganilishiga qaratilgan maqsad va vazifalarni **bilishi** lozim.
* sahna san’ati (Art performing) bilan bog‘liq nomoddiy madaniy merosni tasniflash;
* nomoddiy madaniy meros muhofazasi borasida tegishli mamlakatlarda amalga oshirilayotgan ishlarni tahlil etish;
* musiqa san’atining tegishli sohalarining о‘zlashtirilishida nomoddiy madaniy meros namunalaridan foydalanishni yо‘lga qо‘yish;
* nomoddiy madaniy meros muhofazasi borasida mamlakatimizda amalga oshirilayotgan ishlardan ta’lim jarayonida talabalarni xabardor qilish;
* nomoddiy madaniy merosning zamonga moslashuvi orqali saqlab qolinishi mumkinligini tushungan holda uni ta’lim tizimiga tatbiq etish **kо‘nikmalariga** ega bо‘lishi lozim.
* musiqa san’atini о‘zlashtirishda an’anaviy uslub va tajribalarni qо‘llash hamda pedagogik faoliyatga tatbiq etish;
* musiqa san’atining tegishli yо‘nalishlari va janrlarini о‘zlashtirishda zarur bо‘lgan uslubiy va о‘quv qо‘llanmalarini yaratishda nomoddiy madaniy merosdan samarali foydalanish;
* nomoddiy madaniy merosni muhofaza qilish borasidagi ilg‘or tajribalarni о‘rgangan holda о‘z pedagogik faoliyatiga tatbiq eta bilish;
* zamonaviy texnik vositalarni nomoddiy madaniy merosni о‘rganishda qо‘llash;
* xorijiy davlatlarda nomoddiy madaniy merosning ta’lim tizimida о‘zlashtirilishi bо‘yicha amalga oshirilgan tajribalarni о‘quv jarayoniga tatbiq etish;
* nomoddiy madaniy merosni tashuvchilar (nositel)dan ta’lim jarayonida foydalanish **malakalariga** ega bо‘lishi zarur.
* nomoddiy madaniy merosning mohiyatini tushungan holda uni tasniflay olish;
* nomoddiy madaniy merosning tegishli janrlarini va uni о‘zlashtirishdagi an’anaviy uslublarni ta’lim tizimiga tatbiq etish;
* folklor musiqiy asarlarini о‘zlashtirish uslublarini talabalarga singdirish;
* nomoddiy madaniy merosning ta’lim tizimida о‘rganilishi borasida ilg‘or mahalliy va xorijiy tajribalardan foydalangan holda mashg‘ulotlarni tashkil etish **kompetensiyalariga** ega bо‘lishi lozim.

**Modulni tashkil etish bо‘yicha tavsiyalar**

**“Ijodiyotda musiqiy nomoddiy madaniy meros”** moduli hozirgi kunda ta’limning zamonaviy metodlari, axborot kommunikatsiya texnologiyalari qо‘llanilishi nazarda tutilgan. Ma’ruza darslarida zamonaviy kompyuter texnologiyalari yordamida prezentatsion va elektron-didaktik texnologiyalardan, shuningdek an’anaviy va zamonaviy dirijyorlik asarlaridan о‘tkaziladigan amaliy mashg‘ulotlarda texnik vositalardan, ekspress-sо‘rovlar, test sо‘rovlari, aqliy hujum, guruhli fikrlash, kichik guruhlar bilan ishlash, kollokvium о‘tkazish, ijrochilik malakalarini shakllantirish va boshqa interaktiv ta’lim usullarini qо‘llash nazarda tutiladi.

**Modulning о‘quv rejadagi boshqa modullar bilan bog‘liqligi va uzviyligi**

“Ijodiyotda musiqiy nomoddiy madaniy meros” moduli mazmuni о‘quv rejadagi “Musiqa fanlarini о‘qitishda zamonaviy yondashuvlar”, “Musiqa san’atida marketing strategiyalari”, “Musiqada avangardizm va yangi tendensiyalar”о‘quv modullari bilan uzviy bog‘langan holda pedagoglarning kasbiy pedagogik tayyorgarlik darajasini orttirishga xizmat qiladi.

**Modulning oliy ta’limdagi о‘rni**

Modulni о‘zlashtirish orqali tinglovchilar oliy ta’lim muassasalarida nomoddiy madaniy merosning о‘rganilishini ta’minlash, zamonaviy uslublar bilan boyitilgan holda amalda qо‘llash va talabalar bilimini baholashga doir kasbiy kompetentlikka ega bо‘ladilar.

**Modul bо‘yicha soatlar taqsimoti:**

|  |  |  |  |  |  |
| --- | --- | --- | --- | --- | --- |
| **№** | **Modul mavzulari** | **Tinglovchining о‘quv yuklamasi, soat** | | | |
| **Jami** | **nazariy** | **amaliy** | **kо‘chma** | |
| 1. | Birlashgan millatlar tashkiloti (BMT)ning “Barqaror taraqqiyot” dasturi. YUNESKOning “Nomoddiy madaniy meros muhofaza qilish Konvensiyasi”. | 6 | 2 | 2 |  | |
| 2. | О‘zbekistonda nomoddiy madaniy merosni muhofaza qilishning huquqiy asoslari. Nomoddiy madaniy merosning sohalari. Nomoddiy madaniy merosni muhofaza qilish konvensiyasini milliy darajada implementatsiya qilish. | 2 | 2 |  |  | |
| 3. | Kompozitorlik ijodiyotida xalq qо‘shiq va kuylaridan foydalanish masalalari. Xalq musiqa ijodiyotini zamonaviy musiqiy janrlarda targ‘ib etish yо‘llari. | 2 | 2 |  |  | |
| 4. | Buyuk Ipak Yо‘lining musiqa madaniyati rivojida tutgan о‘rni. Professional va havaskorlik san’atini rivojlantirish masalalarida davlat siyosati. Xalqaro anjuman va festivallarning ahamiyati. | 2 |  | 2 |  | |
| 5. | О‘zbek xalqiga xos xalq og‘zaki ijodining janrlari. Sо‘z san’ati. Musiqa san’ati, raqs san’ati, shuningdek xalq tomosha san’ati bilan bog‘liq janrlar. Mif, afsona, ertak va rivoyatlarning mohiyati va tarbiyaviy jihatlari. | 2 |  | 2 |  | |
| 6. | О‘zbek xalq dostonlarining tasnifi. Bolalarga xos janrlar. Topishmoq, tez aytish, masal va ertaklarning bolalar zehni va zakovatini tarbiyalashda foydalanish. Askiya san’ati. Zamoanviy latifalar va ulardan san’at asarlarida, konsert tadbirlarida foydalanish. | 2 |  | 4 |  | |
| **Jami:** | | **16** | **6** | **10** | **4** | |

**NAZARIY MASHG‘ULOTLAR MAZMUNI**

**1-mavzu: Birlashgan millatlar tashkiloti (BMT)ning “Barqaror taraqqiyot” dasturi. YUNESKOning “Nomoddiy madaniy meros muhofaza qilish Konvensiyasi”. (4 soat)**

Birlashgan millatlar tashkiloti (BMT)ning “Barqaror taraqqiyot” dasturi. YUNESKOning “Nomoddiy madaniy meros muhofaza qilish Konvensiyasi”. YUNESKO konvensiyalari. Nomoddiy madaniy merosni muhofaza qilish bо‘yicha xalqaro KonvensiY.Operativ Yо‘riqnoma. Konvensiya organlari. Konvensiya rо‘yxatlari va Reyestri. Ishtirokchi davlatlarning vazifalari.

**2-mavzu: О‘zbekistonda nomoddiy madaniy merosni muhofaza qilishning huquqiy asoslari. Nomoddiy madaniy merosning sohalari. Nomoddiy madaniy merosni muhofaza qilish konvensiyasini milliy darajada implementatsiya qilish. (2 soat)**

О‘zbekistonda nomoddiy madaniy merosni muhofaza qilishning huquqiy asoslari. Nomoddiy madaniy merosning sohalari. Nomoddiy madaniy merosni muhofaza qilish konvensiyasini milliy darajada implementatsiya qilish. Madaniy meros obyektlarini muhofaza qilish tо‘g‘risida О‘zbekiston Respublikasi Qonuni (2001 yilda qabul qiligan, 2003 va 2010 yillarda qо‘shimcha va о‘zgartirishlar kiritilgan). 2010-2020 yillarda nomoddiy madaniy meros obyektlarini muhofaza qilish, asrash, targ‘ib qilish va ulardan foydalanish Davlat dasturi. Nomoddiy madaniy meros muhofazasiga oid normativ-huquqiy hujjatlar.

**3-mavzu: Kompozitorlik ijodiyotida xalq qо‘shiq va kuylaridan foydalanish masalalari. Xalq musiqa ijodiyotini zamonaviy musiqiy janrlarda targ‘ib etish yо‘llari. (2 soat)**

Kompozitorlik ijodiyotida xalq qо‘shiq va kuylaridan foydalanish masalalari. Xalq musiqa ijodiyotini zamonaviy musiqiy janrlarda targ‘ib etish yо‘llari. О‘zlikni namoyon qilishning og‘zaki shakl va an’analari. Ijro san’ati. Sahnaviy ijro san’atining janrlari. Urf-odat, marosim va bayramlar, madaniy makonlar. Tabiat va koinot bilan bog‘liq bilim va kо‘nikmalar. An’anaviy hunarmandchilik.

**AMALIY MASHG‘ULOTLAR MAZMUNI**

Ma’ruzadan sо‘ng rejalashtirilgan dastlabki tо‘rt mavzu bо‘yicha amaliy mashg‘ulotlar ma’ruza mashg‘ulotining mavzusi asosida tashkil etiladi. Bunda tinglovchilar mustaqil ravishda, shuningdek pedagog tomonidan taklif etilgan yо‘nalish bо‘yicha amaliy topshiriqlarni bajaradilar. Topshiriq yozma, savol-javob tarzida yoki amaliy ijro yoki boshqa shaklda bajarilishi mumkin.

Nazariy ta’lim rejalashtirilmagan amaliy mashg‘ulotlar quyida keltirilgan rejalar asosida tashkil etiladi. Amaliy mashg‘ulotlar tinglovchilarning taklif etilayotgan mavzuga bо‘lgan munosabatini yozma, og‘zaki javob yoki amaliy ijro kо‘rinishlarida ifoda etishlari uchun imkon yaratishi kо‘zda tutilgan. Amaliy mashg‘ulotlardagi rejalashtirilgan masalalar pedagog tomonidan maxsus tayyorlangan tarqatma materiallar, yozma manbalar, qо‘shimcha vositalar, shuningdek orkestr yoki xor jamoalari bilan amaliy ishlash orqali tinglovchilarning faolligini oshirish uchun xizmat qilishi kerak.

**1-amaliy mashg‘ulot: Birlashgan millatlar tashkiloti (BMT)ning “Barqaror taraqqiyot” dasturi. YUNESKOning “Nomoddiy madaniy meros muhofaza qilish Konvensiyasi”. (2 soat)**

Birlashgan millatlar tashkiloti (BMT)ning “Barqaror taraqqiyot” dasturi. YUNESKOning “Nomoddiy madaniy meros muhofaza qilish Konvensiyasi”. YUNESKO tomonidan nomoddiy madaniy merosni muhofaza qilish borasida qabul qilingan hujjatlarni о‘rganish. Har bir hujjatning mazmun-mohiyati, unda qо‘yilgan vazifalar va ushbu vazifalarni amalga oshirish imkoniyatlari, sharoitlari tо‘g‘risida fikr almashish. Ushbu hujjatlarni talabalarga yaxshi va zamonaviy axborot vositalari yordamida tushuntirish yо‘llarini birgalikda izlab topish.

**2- amaliy mashg‘ulot: О‘zbek xalqiga xos xalq og‘zaki ijodining janrlari. Sо‘z san’ati. Musiqa san’ati, raqs san’ati, shuningdek xalq tomosha san’ati bilan bog‘liq janrlar. Mif, afsona, ertak va rivoyatlarning mohiyati va tarbiyaviy jihatlari. (2 soat)**

О‘zbek xalqiga xos xalq og‘zaki ijodining janrlari. Sо‘z san’ati. Musiqa san’ati, raqs san’ati, shuningdek xalq tomosha san’ati bilan bog‘liq janrlar. Mif, afsona, ertak va rivoyatlarning mohiyati va tarbiyaviy jihatlari. Nomoddiy madaniy meros muhofazasi borasida qabul qilingan qonunlarni taqqoslash. Ularning takomillashuv jarayoni tahlil etish. О‘zbekistonda qabul qilingan qonunlarning Konvensiya maqsadlariga mos kelishi va undagi ziddiyatlarni о‘rganish. Qonunchilikni takomillashtirish bо‘yicha takliflar ishlab chiqilishi. Mustaqil ravishda xorijiy adabiyotlar va INTERNETdan qо‘shimcha ma’lumotlar tо‘plash. Mavzu bо‘yicha kо‘tarilgan masalalarning amaliy kо‘nikmalarini namoyish etish.

**3-amalliy mashg‘ulot: О‘zbek xalq dostonlarining tasnifi. Bolalarga xos janrlar. Topishmoq, tez aytish, masal va ertaklarning bolalar zehni va zakovatini tarbiyalashda foydalanish. Askiya san’ati. Zamoanviy latifalar va ulardan san’at asarlarida, konsert tadbirlarida foydalanish. (2 soat)**

О‘zbek xalq dostonlarining tasnifi. Bolalarga xos janrlar. Topishmoq, tez aytish, masal va ertaklarning bolalar zehni va zakovatini tarbiyalashda foydalanish. Askiya san’ati. Zamoanviy latifalar va ulardan san’at asarlarida, konsert tadbirlarida foydalanish. Mavzu bо‘yicha kо‘tarilgan masalalarning amaliy kо‘nikmalarini namoyish etish.

**KО‘CHMA MASHG‘ULOTLAR**

**1- kо‘chma mashg‘ulot: Buyuk Ipak Yо‘lining musiqa madaniyati rivojida tutgan о‘rni. Professional va havaskorlik san’atini rivojlantirish masalalarida davlat siyosati. Xalqaro anjuman va festivallarning ahamiyati. (4 soat)**

Buyuk Ipak Yо‘lining musiqa madaniyati rivojida tutgan о‘rni. Professional va havaskorlik san’atini rivojlantirish masalalarida davlat siyosati. Xalqaro anjuman va festivallarning ahamiyati. Avvaldan rejalashtirilgan holda tinglovchilar orasida nomoddiy madaniy merosning sohalarini bо‘lib chiqish. har bir tinglovchi nomoddiy madaniy merosning tegishli sohasi bо‘yicha о‘z ma’lumotlarini taqdimot (prezentatsiya) kо‘rinishida taqdim etishi. Taqdimot sohaga oid bо‘lib, qamrab olinmagan tur va janrlar muhokama etilishi va tо‘ldirilishi. Nomoddiy madaniy merosning rо‘yxatlariga kiritilgan nomzodlarni о‘rganish. Yana qaysi nomzodlarni rо‘yxatga kiritish yoki chiqarib tashlash, boshqa rо‘yxatga о‘tkazish bо‘yicha tavsiyalar ishlab chiqish.

**О‘QITISH SHAKLLARI**

Mazkur modul bо‘yicha quyidagi о‘qitish shakllaridan foydalaniladi:

* ma’ruzalar, amaliy mashg‘ulotlar (ma’lumotlar va texnologiyalarni anglab olish, aqliy qiziqishni rivojlantirish, nazariy bilimlarni mustahkamlash), kо‘chma mashg‘ulotlar;
* davra suhbatlari (muammo yechimlari bо‘yicha taklif berish qobiliyatini oshirish, eshitish, idrok qilish va mantiqiy xulosalar chiqarish);
* bahs va munozaralar (loyihalar yechimi bо‘yicha dalillar va asosli argumentlarni taqdim qilish, eshitish va muammolar yechimini topish qobiliyatini rivojlantirish).

**II. МОДУЛНИ ЎҚИТИШДА ФОЙДАЛАНИЛАДИГАН ИНТЕРФАОЛ ТАЪЛИМ МЕТОДЛАРИ**

1. **MODULNI О‘QITISHDA FOYDALANILADIGAN**  
   **INTREFAOL TA’LIM METODLARI**

**«FSMU» metodi**

**Texnologiyaning maqsadi:** Mazkur texnologiya ishtirokchilardagi umumiy fikrlardan xususiy xulosalar chiqarish, taqqoslash, qiѐslash orqali axborotni о‘zlashtirish, xulosalash, shuningdek, mustaqil ijodiy fikrlash kо‘nikmalarini shakllantirishga xizmat qiladi. Mazkur texnologiyadan ma’ruza mashg‘ulotlarida, mustahkamlashda, о‘tilgan mavzuni sо‘rashda, uyga vazifa berishda hamda amaliy mashg‘ulot natijalarini tahlil etishda foydalanish tavsiya etiladi.

# Texnologiyani amalga oshirish tartibi:

* qatnashchilarga mavzuga oid bо‘lgan yakuniy xulosa ѐki g‘oya taklif etiladi;
* har bir ishtirokchiga FSMU texnologiyasining bosqichlari ѐzilgan

qog‘ozlarni tarqatiladi:



* ishtirokchilarning munosabatlari individual ѐki guruhiy tartibda taqdimot qilinadi.

FSMU tahlili qatnashchilarda kasbiy-nazariy bilimlarni amaliy mashqlar va mavjud tajribalar asosida tezroq va muvaffaqiyatli о‘zlashtirilishiga asos bо‘ladi.

# Namuna.

**Fikr:** “**Bastakorlik san’atida “Avangardizm” oqimi va uning zamonaviy musiqaga ta’siri”.**

**Topshiriq:** Mazkur fikrga nisbatan munosabatingizni FSMU orqali

tahlil qiling.

# “Insert” metodi

**Metodning maqsadi:** Mazkur metod tinglovchilarda yangi axborotlar tizimini qabul qilish va bilmlarni о‘zlashtirilishini yengillashtirish maqsadida qо‘llaniladi, shuningdek, bu metod tinglovchilar uchun xotira mashqi vazifasini ham о‘taydi.

# Metodni amalga oshirish tartibi:

* pedagog mashg‘ulotga qadar mavzuning asosiy tushunchalari mazmuni ѐritilgan input-matnni tarqatma ѐki taqdimot kо‘rinishida tayѐrlaydi;
* yangi mavzu mohiyatini ѐrituvchi matn ta’lim oluvchilarga tarqatiladi ѐki taqdimot kо‘rinishida namoyish etiladi;
* ta’lim oluvchilar individual tarzda matn bilan tanishib chiqib, о‘z shaxsiy qarashlarini maxsus belgilar orqali ifodalaydilar. Matn bilan ishlashda talabalar ѐki qatnashchilarga quyidagi maxsus belgilardan foydalanish tavsiya etiladi:

|  |  |  |  |
| --- | --- | --- | --- |
| **Belgilar** | **1-matn** | **2-matn** | **3-matn** |
| “V” – tanish ma’lumot. |  |  |  |
| “?” – mazkur ma’lumotni tushunmadim, izoh  kerak. |  |  |  |
| “+” bu ma’lumot men uchun yangilik. |  |  |  |
| “– ” bu fikr ѐki mazkur ma’lumotga qarshiman? |  |  |  |

Belgilangan vaqt yakunlangach, ta’lim oluvchilar uchun notanish va tushunarsiz bо‘lgan ma’lumotlar о‘qituvchi tomonidan tahlil qilinib, izohlanadi, ularning mohiyati tо‘liq ѐritiladi. Savollarga javob beriladi va mashg‘ulot yakunlanadi.

**Venn diagrammasi metodi Metodning maqsadi:**

Bu metod grafik tasvir orqali о‘qitishni tashkil etish shakli bо‘lib, u ikkita о‘zaro kesishgan aylana tasviri orqali ifodalanadi. Mazkur metod turli tushunchalar, asoslar, tasavurlarning analiz va sintezini ikki aspekt orqali kо‘rib chiqish, ularning umumiy va farqlovchi jihatlarini aniqlash, taqqoslash imkonini beradi.

# Metodni amalga oshirish tartibi:

* + ishtirokchilar ikki kishidan iborat juftliklarga birlashtiriladilar va ularga kо‘rib chiqilaѐtgan tushuncha ѐki asosning о‘ziga xos, farqli jihatlarini (ѐki aksi) doiralar ichiga ѐzib chiqish taklif etiladi;
  + navbatdagi bosqichda ishtirokchilar tо‘rt kishidan iborat kichik guruhlarga birlashtiriladi va har bir juftlik о‘z tahlili bilan guruh a’zolarini tanishtiradilar;
  + juftliklarning tahlili eshitilgach, ular birgalashib, kо‘rib chiqilaѐtgan muammo ѐhud tushunchalarning umumiy jihatlarini (ѐki farqli) izlab topadilar, umumlashtiradilar va doirachalarning kesishgan qismiga ѐzadilar.

# Namuna: Opera



**“Tushunchalar tahlili” metodi**

**Metodning maqsadi:** mazkur metod talabalar ѐki qatnashchilarni mavzu buyicha tayanch tushunchalarni о‘zlashtirish darajasini aniqlash, о‘z bilimlarini mustaqil ravishda tekshirish, baholash, shuningdek, yangi mavzu buyicha dastlabki bilimlar darajasini tashhis qilish maqsadida qо‘llaniladi.

**Metodni amalga oshirish tartibi:**

* ishtirokchilar mashg‘ulot qoidalari bilan tanishtiriladi;
* tinglovchilarga mavzuga ѐki bobga tegishli bо‘lgan sо‘zlar, tushunchalar nomi tushirilgan tarqatmalar beriladi (individual ѐki guruhli tartibda);
* tinglovchilar mazkur tushunchalar qanday ma’no anglatishi, qachon, qanday holatlarda qо‘llanilishi haqida ѐzma ma’lumot beradilar;
* belgilangan vaqt yakuniga yetgach о‘qituvchi berilgan tushunchalarning tо‘g‘ri va tо‘liq izohini о‘qib eshittiradi ѐki slayd orqali namoyish etadi;
* har bir ishtirokchi berilgan tо‘g‘ri javoblar bilan о‘zining shaxsiy munosabatini taqqoslaydi, farqlarini aniqlaydi va о‘z bilim darajasini tekshirib, baholaydi.

**Namuna: “Moduldagi tayanch tushunchalar tahlili”**

|  |  |  |
| --- | --- | --- |
| **Tushunchalar** | **Sizningcha bu tushuncha qanday**  **ma’noni anglatadi?** | **Qо‘shimcha**  **ma’lumot** |
| Kanon | Yunon. canon – me’ѐr, qoida |  |
| Intonatsiya | Lot. intono – qattiq talaffuz etaman |  |
| Basso ostinato | Ital. basso ostinato – tayanch bas. |  |
| Geterofoniya | Yunon. heteros – boshqa, phone tovush, ovoz; bir ovozli kuyni birgalikda ijro qilganda, improvizatsiya  tufayli vaqti-vaqti bilan yuzaga keladigan ohangdoshlarning paydo  bо‘lishi |  |
| Auftakt | Nem. auf-ustida, lot. Tactus – tegish; qо‘l bilan ishora qilmoq, birlamchi ogohlantiruvchi qо‘l kо‘tarish  harakati |  |
| Vokaliz | Fransuzcha vocalize, lot. Vocalis –  unli tovush. |  |

***Izoh:*** *Ikkinchi ustunchaga qatnashchilar tomonidan fikr bildiriladi.*

*Mazkur tushunchalar haqida qо‘shimcha ma’lumot glossariyda keltirilgan.*

# “Brifing” metodi

“Brifing”- (ingl. briefing-qisqa) biror-bir masala ѐki savolning muhokamasiga bag‘ishlangan qisqa press-konferensiY.

# О‘tkazish bosqichlari:

* + 1. Taqdimot qismi.
    2. Muhokama jaraѐni (savol-javoblar asosida).

Brifinglardan trening yakunlarini tahlil qilishda foydalanish mumkin. Shuningdek, amaliy о‘yinlarning bir shakli sifatida qatnashchilar bilan birga dolzarb mavzu ѐki muammo muhokamasiga bag‘ishlangan brifinglar tashkil etish mumkin bо‘ladi. Talabalar ѐki tinglovchilar tomonidan yaratilgan mobil ilovalarning taqdimotini о‘tkazishda ham foydalanish mumkin.

**III. НАЗАРИЙ МАТЕРИАЛЛАР**

1. **NAZARIY MATERIALLAR**

**1-mavzu: Birlashgan millatlar tashkiloti (BMT)ning “Barqaror taraqqiyot” dasturi. YUNESKOning “Nomoddiy madaniy meros muhofaza qilish Konvensiyasi”. (4 soat)**

**Reja:**

* 1. Nomoddiy madaniy merosning oziq-ovqat xavfsizligini ta’minlashdagi roli
  2. An’anaviy davolash amaliyotlari
  3. Suv resurslarini boshqarishga oid an’anaviy urf-odat va amaliyotlar
  4. Atrof-muhitning barqarorligi
  5. Barchani qamrab oluvchi iqtisodiy rivojlanish
  6. Tinchlik va xavfsizlik
  7. Nomoddiy madaniy merosni muhofaza qilish konvensiyasining mazmuni
  8. Operativ Yо‘riqnoma va uning ahamiyati

**Tayanch iboralar:** *BMT, YUNESKO, konvensiya, madaniy meros, nomoddiy madaniy meros, oziq-ovqat xavfsizligi, an’anaviy davolash amaliyotlari, urf-odat va amaliyotlar, atrof-muhit, iqtisodiy rivojlanish, bilim va kо‘nikmalar, hamjamiyat, merosni о‘zida saqlovchilar, nodavlat-nohukumat tashkilotlari.*

Nomoddiy madaniy merosni muhofaza qilish bо‘yicha Konvensiyasi “nomoddiy madaniy merosni madaniy turli-tumanlik negizi va barqaror taraqqiyot kafolati” sifatida tan oladi. 2030 yilgacha mо‘ljallangan barqaror rivojlanishning kun tartibi amalga oshirilishi kerak bо‘lgan chora-tadbirlarning rejasi bо‘lib, u 17 ta barqaror taraqqiyot maqsadlari asosida iqtisodiy, ijtimoiy va ekologik yо‘nalishlardagi masalalarga yechim topishga qaratilgan. Bu maqsadlar о‘zaro chambarchas bog‘liq bо‘lib, rivojlanish yо‘llari haqida ma’lumot beradi va uchta fundamental tamoyilga, ya’ni inson huquqlari, tenglik va barqarorlikka asoslanadi. Nomoddiy madaniy meros nafaqat ushbu uch yо‘nalish doirasida barqaror rivojlanishga samarali kо‘mak berishi, balki barqaror rivojlanishning zaminida yotuvchi tinchlik va xavfsizlikni ta’minlanishiga ham yordam berishi mumkin.

Nomoddiy madaniy merosning barqaror rivojlanishga qо‘shgan hissasi tan olinishi va tо‘liq rо‘yobga chiqishi uchun uning barqaror rivojlanishda tutgan о‘rnini qanday qilib tushunish lozim?

Barqaror rivojlanishning iqtisodiy, ijtimoiy va ekologik yо‘nalishlari hamda tinchlik va xavfsizlik masalalari bо‘yicha chora-tadbirlari alohida emas, balki bir biribilan chambarchas bog‘liqdir. Barcha yо‘nalishlar о‘rtasida о‘zaro ijobiy aloqa borligini hisobga olgan holda, bu kabi umumiy maqsadlarga erishish siyosatga nisbatan yaxlit yondashuvni talab qiladi. Shu о‘rinda nomoddiy madaniy meros yuqorida aytib о‘tilgan uch yо‘nalish doirasida barqaror rivojlanishga samarali kо‘mak berishi mumkin. Shunday ekan, biz barchaga xohlayotgan kelajakka erishishda nomoddiy madaniy merosni himoya qilish muhim vazifa hisoblanadi.

Barqaror oziq-ovqat xavfsizligi, sifatli tibbiy xizmat, xavfsiz ichimlik suvi hamda sanitariya ta’minoti, barcha uchun sifatli ta’lim, barchani qamrab oluvchi ijtimoiy muhofaza tizimi va gender tengligi mavjud bо‘lmasa barchani qamrab oluvchi ijtimoiy rivojlanishga erishib bо‘lmaydi. Ushbu maqsadlar negizida keng ishtirokka asoslangan boshqaruv hamda о‘zining qadriyat tizimini tanlash erkinligi bо‘lishi lozim. Jamiyatlar turli vaqtda va turli muhitda yuzaga keladigan ehtiyojlarini qondirish hamda ijtimoiy masalalarga javob topish uchun о‘zlarining nomoddiy madaniy merosini, xususan tabiatga oid bilimlarini, urf-odatlarni va ijtimoiy an’analarini yaratgan va moslashtirib borgan. An’anaviy davolash amaliyotlari, taomni tayyorlash va tanovul qilish bilan bog‘liq urf-odatlar, suv resurslarini boshqarish bilan bog‘liq an’analar, jamoat tadbirlari va bayramlar, bilimlarni kelajak avlodlarga yetkazib berish tizimlari - bularning hammasi barchani qamrab oluvchi ijtimoiy rivojlanishga erishishda muhim rol о‘ynaydi.

**1.1. Nomoddiy madaniy meros oziq-ovqat xavfsizligini ta’minlashda juda ham muhim hisoblanadi.**

Taomni tayyorlash va tanovul qilish bilan bog‘liq urf-odatlar, qishloq hо‘jaligini yuritish, chorvachilik, baliqchilik, ovchilik, oziq-ovqatni tо‘plash va saqlashning mahalliy tizimlari oziq-ovqat xavfsizligiga erishishda katta kо‘mak berishi mumkin. Hamjamiyatlar о‘zlarining qishloq hayoti va atrof muhitiga nisbatan mufassal yondashuvchi an’anaviy bilimlarning katta hajmini tо‘plagan. Ularning usullari о‘zlarining yerlari va tabiiy muhitlari haqidagi batafsil ma’lumotlarga tayanadi, turli xil qishloq hо‘jaligi ekinlarini, о‘simlik va hayvonlarini qо‘llashga asoslanadi hamda nam, arktik, subtropik va yog‘ingarchiligi kam bо‘ladigan mintaqalarga moslashtirilgan. Hamjamiyatlar bu mintaqalarga hamda atrof-muhitdagi о‘zgarishlarga mos keladigan taomni tayyorlash va tanovul qilish bilan bog‘liq turli xil urf-odatlarni, oziq-ovqatni tayyorlash va saqlash tizimlarini yaratishgan. Hozirgi kunda dunyo bо‘ylab kо‘pchilik oilalar yerning hosildorligini oshirishga kо‘mak beradigan, oziq-ovqatni tanlashda turfaxillikni taklif qiladigan, tо‘laqonli oziqlanishni ta’minlaydigan hamda sog‘lom turmush tarzini olib borishga yordam beradigan qishloq hо‘jaligi tizimlariga bog‘liq. Bu kabi tizimlarni tо‘xtovsiz mustahkamlab borish hamda ularning saqlanib qolinishini ta’minlash dunyodagi kо‘pchilik hamjamiyatlar uchun oziq-ovqat xavfsizligiga erishishda, sifatli ovqatlanishni tashkil qilishda hal qiluvchi ahamiyat kasb etadi.

**1.2. An’anaviy davolash amaliyotlari farovonlikka erishishda hamda barcha uchun sifatli tibbiy xizmatlarni ta’minlashda kо‘mak berishi mumkin.**

Dunyoning kо‘pchilik hamjamiyatlari davolashga oid turfaxil bilim va amaliyotlarni yaratganlar. Bular samarali va arzon davolash usullarini taklif qiladi va kо‘pincha mahalliy tabiiy resurslarni qо‘llashga asoslanadi. Misol uchun, tabiblar qadim zamondan birinchi tibbiy yordam kо‘rsatadigan juda ham muhim insonlar bо‘lishgan. Ularning dorivor о‘simliklarni qо‘llash bilan bog‘liq an’anaviy bilim va usullari bemorlarni davolash jarayonida olib borilgan kuzatuvlariga asoslanadi. Yana bir misol sifatida Tanzaniyaning Tanga tumanidagi tabiblarni, xususan doyalar va ruhshunoslarni kо‘rsatish mumkin. Ular ham jismoniy va psixologik xastaliklarni davolashda о‘zlarining maxsus bilimlarni qо‘llashadi. Umuman olganda, boshqa tibbiy xizmatlardan foydalana olish imkoniyati bо‘lmagan joylarda (shu jumladan, chekka qishloqlarda) bu kabi davolash amaliyotlari arzon hamda barcha uchun qulay bо‘lishi mumkin.

Shuning uchun bu kabi davolash amaliyotlarini tan olish, ularga hurmat bilan qarash, yanada rivojlantirish hamda kelajak avlodlarga yetkazib berish juda muhim hisoblanadi. Bunday choralar ayniqsa an’anaviy davolash amaliyoti hamjamiyat uchun eng qulay tibbiy xizmat turi sifatida qaralgan joylarda amalga oshirilishi lozim. Boshqa tibbiy xizmat turlari mavjud bо‘lgan joylarda esa, ijtimoiy-madaniy hayotda chuqur ildiz otgan bunday an’anaviy bilimlar va amaliyotlar insonlarning tibbiy xizmat turini tanlash imkoniyatlarini ancha kengaytirishi mumkin.

**1.3. Suv resurslarini boshqarishga oid an’anaviy urf-odat va amaliyotlar toza ichimlik suvini adolatli ta’minotiga hamda suv resurslaridan barqaror foydalanishga kо‘mak berishi mumkin,** shu jumladan qishloq hо‘jaligi sohasida va turmushning boshqa jabhalarida. Asrlar davomida mahalliy hamjamiyatlar chuqur ildiz otgan an’analarga amal qilgan holda suv resurslarini barqaror boshqarish hamda barchani toza suv ichimligi bilan ta’minlash bо‘yicha kо‘nikmalarni shakllantirib keldi. Misol uchun, San Kristobal de las Kasas shaharchasidagi (CHyapas shtati, Meksika) suv resurslarini boshqarish tizimlari Mayya xalqlarining muqaddas qarashlariga va an’analariga asoslanadi. Ularning fikriga kо‘ra, insonlar suv aylanishi jarayonining ajralmas qismi hisoblanadi, chunki insonlar о‘zlarining tanasida bо‘lgan suvi orqali uning tо‘xtovsiz yangilanishida kо‘mak beradi. Shuning uchun suv qandaydir mahsulot sifatida emas, balki umumiy resurs sifatida qaraladi va suv ta’minotini boshqarish butun bir hamjamiyatning vazifasi hisoblanadi.

Kо‘pchilik hamjamiyatlar uchun bu kabi tizimlar toza ichimlik suvi olishning yagona imkoniyatidir. Shu sababli ham bunday tizimlarni kelajak avlodlarga yetkazib berishni davom ettirish muhim. Boshqa joylarda ham an’anaviy suv resurslarini boshqarish tizimlari muhim hisoblanadi, chunki ular hamjamiyatlarning tashqi suv ta’minlovchilariga bо‘lgan bog‘liqligini kamaytiradi. Turfaxil suv resurlarini boshqarish tizimlarini hamda ularga oid qadriyatlarini tan olish va hurmat qilish, ularni kengaytirish va tо‘xtovsiz kelajak avlodga berib borish - bularning barchasi suv masalasiga oid muammolarga barqaror yechim ishlab chiqishda muhimdir.

**Nomoddiy madaniy meros ta’lim mazmunidagi hamda ta’lim usullariga oid jonli misollar taklif qila oladi.** Hamjamiyatlar о‘zlarining tabiiy va ijtimoiy muhitlariga oid bilimlarini, hayotiy kо‘nikmalarini va malakalarini tartibga solish va kelajak avlodga yetkazib berish uchun doimo yechim topib kelganlar. Hozirgi kunda rasmiy ta’lim tizimlari mavjud bо‘lgan joylarda ham bu kabi bilimlar faol ishlatib kelinadi, bilim va kо‘nikmalarni berib borishning an’anaviy usullari kо‘llaniladi. Bu bilimlar turli sohalarni va masalalarni о‘zida mujassam etadi: kosmologiyadan va fizikadan tortib sog‘liqni saqlash va tabiiy resurslardan barqaror foydalanishgacha; insonning hayot davridan tortib mojarolarni va nizolarni hal qilish masalalarigacha; о‘zlikni anglash va shaxsning jamiyatdagi о‘rnidan tortib kollektiv xotira shakllanishi masalasigacha; arxitekturadan materialshunoslik sohasigacha. Shuning uchun barcha uchun sifatli ta’limni joriy qilishda bu kabi boy bilimlar manbasidan yosh avlodlar tо‘laqonli foydalana olishlari uchun imkoniyat ta’minlanishi kerak. Shuning uchun ta’limni joriy qilishda nomoddiy madaniy merosning boy manba ekanligini tan olish va uning ta’limga oid imkoniyatlari moslashtirish lozim. Buning uchun esa nomoddiy madaniy merosga oid bilimlarni tegishli sohadagi ta’lim dasturlariga integratsiya qilish hamda nomoddiy madaniy merosni yetkazib berishning an’anaviy usullari va shakllari imkoniyatlarini ta’lim tizimlari doirasida keng qо‘llash kerak.

**Nomoddiy madaniy meros jamiyat ichidagi birdamlikni va integratsiyani mustahkamlashga kо‘mak berishi mumkin.** Urf-odatlar, marosimlar va bayramlar hamjamiyatlar va guruhlarning hayotini tashkillashtirishda va tartibga solishda yordam beradi. Ular barchani qamrab olgan holda, insonlarning ijtimoiy turmushini mustahkamlashda asosiy rol о‘ynashi mumkin. Masalan, Frevo (Braziliyadagi musiqa, raqs va turli hunarlarni о‘z ichiga oladigan badiiy ifoda turi) jamiyatning barcha qatlamlari vakillarini karnaval doirasida birlashtiradi. Frevo Resifi shahri aholisining umumiy merosi hisoblanadi. U shahar aholisida (jinsidan, irqidan, ijtimoiy kelib chiqishidan qat’iy nazar) о‘ziga hoslik va о‘tmish bilan bog‘liqlik hissini shakllantiradi, mavjud qadriyatlarni mustahkamlaydi. Turli qatlam vakillari Frevo musiqasi sadolari ostida birgalikda raqsgatushadi. Kо‘pchilik urf-odatlar (kichik uchrashuvlardan tortib keng kо‘lamli bayram tadbirlarigacha) insonlarda mansublik hissini shakklantirish orqali hamjamiyat ichidagi rishtalarni va birdamlikni mustahkamlashga kо‘mak beradi. Nomoddiy madaniy meros gender rollari va gender о‘zligini shakllanishida muhim rol о‘ynaydi. Shunday ekan, u gender tengligini ta’minlashda hal qiluvchi ahamiyatga ega. Aynan nomoddiy madaniy meros orqali hamjamiyatlar genderga oid о‘zlarining qadriyatlarini, normalarini va qarashlarini berib boradi. U tufayli hamjamiyat a’zolarida gender о‘zligi shakllanadi. Bundan tashqari, hamjamiyat a’zolarining merosning ayrim kо‘rinishlaridagi ishtirokini ham gender normalari belgilab beradi. Misol uchun an’anaviy hunarmandchilikda gender rollariga asoslangan muayyan mehnat taqsimoti kuzatilsa, ijrochilik san’ati turlarida genderga oid qarashlar va rollar ochiq ifodalanishi mumkin. Nomoddiy madaniy meros atrof-muhitda rо‘y berayotgan о‘zgarishlarga tо‘xtovsiz moslashib borgani sari, gender rollarida xam о‘zgarishlar yuz beradi. Hamjamiyatlarda gender munosabatlari yuzasidan doimo muzokaralar olib boriladi. Buning natijasida nomoddiy madaniy meros bilan shug‘ullanish orqali gender kamsitilishiga barham berish uchun hamda gender tengligiga erishish uchun keng imkoniyatlar yaratiladi. Nomoddiy madaniy meros gender rollari haqida yagona qarashga ega bо‘lmagan kо‘pmillatli hamjamiyatlarda о‘zaro ishonchni va bag‘rikenglikni mustahkamlashi mumkin. Bundan tashqari u gender tengligiga erishishning eng maqbul yо‘li yuzasidan olib boriluvchi muloqotlar uchun о‘ziga xos zamin yaratishi mumkin.

**1.4. Atrof-muhitning barqarorligi**

Atrof-muhitning barqarorligi turg‘un iqlimni, tabiiy resurslarning barqaror boshqaruvini hamda bioturfaxillikni talab qiladi. Bular о‘z navbatida iqlim о‘zgarishi, xavfli tabiiy hodisalar, kosmik muhit va tabiiy resurslarga oid cheklovlar haqidachuqur ilmiy tushuncha hosil qilishga, bilimlar almashinuvini tashkil qilishga bog‘liq. Iqlim о‘zgarishi natijasida hamda tabiiy ofatlar sababli yuzaga keladigan salbiy oqibatlarning kо‘lamini cheklashda yordamga muhtoj aholi qatlamlarini barqarorligini mustahkamlash о‘ta muhim hisoblanadi. Avloddan-avlodga tо‘planib, boyitib borilgan hamda nomoddiy madaniy merosning ajralmas qismi bо‘lgan an’anaviy bilimlar, qadriyatlar va urf-odatlar qadim zamondan jamiyatlarning atrof-muhiti bilan о‘zaro aloqasida hamroh bо‘lib kelgan. Hozirgi kunda nomoddiy madaniy merosning atrof-muhit barqarorligiga qо‘shayotgan hissasi kо‘pchilik sohalarda tan olinadi. Bularga bioturfaxillikni saqlash, tabiiy resurslarni barqaror boshqarish va tabiiy ofatlarga tayyorgarlik va ularning oqibatlarini bartaraf qilish sohalari kiradi. Tirik meros sifatida atrof-muhitga oid bilimlar, qadriyatlar va an’analar shakllanishi va tabiiy resurslardan barqarorroq foydalanishga moslashtirilishi mumkin. Buning natijasida esa hamjamiyatlarda iqlimning о‘zgarishi bilan bog‘liq muammolarga (yoki tabiiy ofatlarga) yaxshiroq bardosh bera olish imkoniyati tug‘iladi.

**Nomoddiy madaniy meros bioturfaxillikni himoya qilishga yordam berishi mumkin.**

Mahalliy hamjamiyatlar bioturfaxillikni saqlashda muhim о‘rin egalaydilar. Masalan Keniyadagi Kikuyyu ayollari qishloq hujaligi ekinlarini о‘stirishda va о‘simliklar urug‘larini saqlashda muhim о‘rin tutadilar. An’anaga kо‘ra, ayollar loviyaning bir necha navini bir ekin maydonida о‘stiradilar va kasallik tarqalishi yoki iqlim о‘zgarishi ehtimolini hisobga olib urug‘larning katta zahiralarini saqlab qо‘yadilar. Bugungi kunda ushbu zahiralar mahalliy aholining urug‘ materiallari tо‘g‘risida qimmatli bilimlarini о‘z ichiga olgan juda qadrli xazina hisoblanadi. Bu esa kishlok xujaligi resurslari kamayib ketayotgan bir paytda juda katta ahamiyatga ega. Bundan kо‘rinib turibdiki, boshqa mahalliy bilim sohiblari kabi fermerlar, chorvadorlar, baliqchilar va xalq tabiblari bioturfaxillikni saqlovchilari bо‘lishi mumkin.

**Nomoddiy madaniy meros atrof-muhitning barqarorligini saqlab qolishda yordam berishi mumkin.**

Dunyo miqyosida inson faoliyati natijasida tabiiy resurslarning borgan sari nobarqaror iste’moli sodir bо‘layotgan bir mahalda, kо‘pgina mahalliy hamjamiyatlar tabiat bilan chambarchas bog‘liq bо‘lgan va atrof-muhitga ehtiyotkorona munosabatda bо‘lishga yordam beradigan turmush tarzini yо‘lga qо‘ydilar va nomoddiy madaniy meros an’analarini yaratdilar. Masalan, Samoadagi yupqa tо‘qilgan gilamchalar madaniy tadbirlar о‘tkazayotganda о‘ziga xos valyuta sifatida qо‘llaniladi; yoki marosimlar paytida ishlatiladi. Vaqt о‘tishi bilan atrof-muhit bilan bog‘liq bilimlar (shu jumladan tо‘qimachilikda asosiy hom-ashyo sifatida qо‘llanilib keladigan pandana daraxtining turli navlarini о‘stirishga oid bilimlar) tо‘qimachilikning ajralmas qismi sifatida kо‘riladigan bо‘ldi. Bu kabi bilimlar Samoa aholisiga atrof-muhitni saqlab qolishda yordam beradi, chunki Samoaliklar о‘zlarining farovonligi tabiat va atrof-muhitga juda ham bog‘liq ekanligini tushunadilar. Shunisi e’tiborga loyiqki, о‘simliklardan tо‘qib tayyorlangan bunday mahsulotlar tabiiy yо‘l bilan parchalanadi va yо‘q bо‘lib ketadi. Shuningdek bunday mahsulotlarning hayot davomiyligi sezilarli darajada qisqaroq bо‘lib, u ekish, hosilni terib olish, mahsulotni yaratish, undan foydalanish va uni osonlikcha yо‘q qilishdan iborat. Bu esa butun dunyo bо‘ylab ommaviy kо‘llaniladigan va yо‘q qilinishi qiyin bо‘lgan plastmassa va boshqa ekologik jihatdan zararli hisoblangan mahsulotlardan ancha farq qiladi.

**Tabiat bilan bog‘liq mahalliy bilim va urf-odatlar atrof-muhit barqarorligini ta’minlash sohasida olib boriladigan tadqiqotlarga kо‘mak berishi mumkin.**

Masalan, baliqchilik bilan bog‘liq an’anaviy bilim va kо‘nikmalarni saqlab qolgan baliqchilar dengizdagi bioturfaxillikka oid muammolarni hal qilishiga yordam beradigan boy ma’lumotga ega. Ular baliqlarning tabiati, fe’l-atvori, migratsiyasi, yashash joyi hamda turli fasllarga moslashgan va baliqchilikda qо‘llaniladigan uslublar tо‘g‘risida batafsil bilimlarga ega. Amaliy ahamiyatga ega bо‘lgan bu kabi bilimlar dengizdagi bioturfaxillikni tiklash va saqlab qolish borasida olib boriladigan ilmiy izlanishlarga kо‘mak berishi mumkin. Umuman olganda, hamjamiyatlar va tadqiqotchilar о‘rtasidagi xalqaro hamkorlik, shuningdek, ular о‘rtasidagi о‘zaro ilg‘or tajribalar almashinuvi turli sohalarda atrof-muhit barqarorligiga erishishda yordam berishi mumkin, shu jumladan, о‘rmonlarni saqlash va muhofaza qilish sohasida yoki qishloq xо‘jaligida bioturfaxillikni saqlash va tabiat resurslarini boshqarish sohalarida.

**Mahalliy miqyosda qiyinchiliklarni yengish bо‘yicha strategiyalarning va bilimlarning mavjudligi tabiiy ofat va iqlim о‘zgarishini oldiniolishda muhim hisoblanadi.**

Qaltis va og‘ir sharoitlarda hayot kechiruvchi mahalliy hamjamiyatlar iqlim о‘zgarishining va tabiiy ofatlarning asoratlarini birinchilardan bо‘lib his qiladilar. Ularning tabiat hamda iqlim bilan bog‘liq bilim va urf-odatlari (jumladan ularning ekologiya haqidagi tushunchalari, bioturfahillik va atrof-muhitni muhofaza qilish bо‘yicha kо‘nikmalari va qoidalari, tabiiy resurslarni boshqarish tizimlari, tabiiy ofatlar va ob-havo sharoitlarini oldindan aytib berish tizimlari) о‘zlarining tabiiy muhitlarida xavf va tahdidlarni bartaraf etishga mо‘ljallangan strategiyalarning о‘ziga xos xazinasi hisoblanadi. Doimiy ravishda ishlab chiqilgan va о‘zgaruvchan sharoitlarga moslashtirib borilgan bunday strategiyalar mahalliy hamjamiyatlarga tabiiy ofatlar bilan bog‘liq xavfni kamaytirishga imkoniyat yaratadi, zarur bо‘lganda esa qayta tiklanishga va iqlimdagi о‘zgarishlarga moslashishga yordam beradi.

**1.5. Barchani qamrab oluvchi iqtisodiy rivojlanish**

Barqaror rivojlanish ishlab chiqarishning va iste’mol qilishning barqaror modeliga asoslangan turg‘un, adolatli va barchani qamrab oluvchi iqtisodiy rivojlanish bilan bog‘liq. Barchani qamrab oluvchi iqtisodiy rivojlanish nafaqat yordamga muhtoj shaxslarga, balki yashash uchun yetarli mablag‘i bо‘lmagan aholi qatlamlariga, shuningdek, iqtisodiy faoliyatda tо‘laqonli ishtirok eta olish imkoniyatiga ega bо‘lmagan shaxslarga qaratilgan. Bunday iqtisodiy rivojlanish samarali va munosib bandlikni ta’minlashni, qashshoqlik va tengsizlik darajasini qisqartirishni, resurslardan samarali foydalanadigan iqtisodiy rivojlanishni hamda ijtimoiy ta’minotni talab qiladi. Bu kabi о‘zgarishlarni amalga oshirishda nomoddiy madaniy meros muhim vosita bо‘lib xizmat qiladi. U turli xil ishlab chiqarish faoliyatlarini qamrab oluvchi iqtisodiy rivojlanishning xarakatlantiruvchi kuch hisoblanadi va mahalliy iqtisodiyotni mustahkamlashga kо‘mak beradi. О‘zgarishlar ortidan u muhim innovatsiyalar manbaiga aylanishi mumkin hamda mahalliy va xalqaro miqyosda barchani qamrab oluvchi iqtisodiy rivojlanishga erishishda kо‘maklashishi mumkin.

**Nomoddiy madaniy meros guruhlar va hamjamiyatlarning hayot faoliyatini qо‘llab- quvvatlovchi muhim vosita hisoblanadi.**

Avloddan-avlodga saqlanib kelayotgan va rivojlanib borayotgan mahalliy bilim, kо‘nikma va an’analar kо‘p insonlarning tirikchiligi uchun kerakli mablag‘ topishga imkoniyat yaratadi. Masalan, Estoniyadagi oilaviy fermer xо‘jaliklari qо‘y boqib, ularning junlariga mahalliy an’analarga asosan va tabiatga hamohang tarzda ishlov beradilar. Bunday hayot tarzi ularga tirikchiligi uchun zarur bо‘lgan mablag‘ni topishga imkoniyat yaratadi hamda ularda о‘ziga xoslik hissini shakllantiradi. Ular tо‘quvchilar uchun ip yigiradi, jun maxsulotlari va buyumlarini tayyorlaydi, shuningdek qо‘y yog‘idan sovun va shamlar ishlab chiqaradi. Bu kabi tirikchilik manbalari bilan ta’minlab beruvchi an’analar farovonlikka erishishda xal qiluvchi ahamiyatga ega va ular mahalliy miqyosda kambag‘allikni oldini olishda muhim vosita bо‘lishi mumkin.

**Nomoddiy madaniy meros kо‘pchilik insonlarni, shu jumladan aholining kambag‘al va zaif qatlamlarini munosib mehnat sharoitlari bilan ta’minlashi va ularga daromad keltirishi mumkin.**

Misol uchun, an’anaviy hunarmandchilik kо‘pincha iqtisodiy tizimdan tashqarida bо‘lgan guruhlar, hamjamiyatlar va alohida shaxslar uchun moliyaviy daromad olishning asosiy manbai hisoblanadi. Hunarmandchilik nafaqat hunarmandlarning о‘zlari yoki oilalari uchun, balki hunarmandchilik mahsulotlarini ishlab chiqarishda kerakli xom-ashyoni yetkazib berish va sotish bilan shug‘ullanuvchi insonlar uchun ham daromad keltiradi. Bu kabi faoliyat turlari munosib ish sharoitlari bilan ta’minlaydi: oila va hamjamiyat doirasida olib borilganligi uchun ular xavfsiz ish sharoitlarini yaratadi. va mansublik hissini shakllantiradi; bu kabi faoliyat turlari jamiyatning о‘zligini aks etganligi sababli, mehnatning faxrli turi sifatida e’tirof etiladi. San’atning ijrochilik turlari, bayram tadbirlari va nomoddiy madaniy merosning boshqa kо‘rinishlari ham hamjamiyat a’zolarini (ayniqsa yoshlar va ayollarni) iqtisodiy rivojlanish jarayoniga jalb qiladi.

**Tirik meros sifatida nomoddiy madaniy meros rivojlanishga yо‘naltirilgan innovatsiyalarning asosiy manbaiga aylanishi mumkin.**

Hamjamiyatlar va guruhlar sodir bо‘layotgan о‘zgarishlar ketidan doimo yangiliklar kiritib boradi. Nomoddiy madaniy meros о‘ziga xos strategik manba bо‘lib, u milliy va global miqyosida haqiqiy о‘zgarishlarga asoslangan taraqqiyotga erishishga imkoniyat yaratadi. Masalan, yangi turdagi materiallar (ba’zi xom-ashyolar yetarli bо‘lmagan taqdirdayoki umuman mavjud bо‘lmaganda) eski ehtiyojlarni qondirish uchun moslashtirilishi mumkin. Huddi shu singari eski bilim va kо‘nikmalar zamonaviy muammolariga yechim topishda qо‘llanilishi mumkin. Misol uchun davrlar osha sinalgan madaniy bilimlarni yetkazish tizimi yangi zamonaviy axborot va aloqa texnologiyalariga moslashtirilishi mumkin.

***Avloddan-avlodga saqlanib kelayotgan va rivojlanib borayotgan mahalliy bilim, kо‘nikma va an’analar kо‘p insonlarning tirikchiligi uchun kerakli mablag‘ topishga imkoniyat yaratadi. Nomoddiy madaniy meros kо‘pchilik insonlarni, shu jumladan aholining kambag‘al va zaifqatlamlarini munosib mehnat sharoitlari bilan ta’minlashi va ularga daromad keltirishi mumkin.***

**Nomoddiy madaniy meros bilan bog‘liq sayyohlik faoliyatlari ham hamjamiyatlar uchun foyda keltirishi mumkin.**

Boy an’analarni, bayram tadbirlarini, ijrochilik san’ati turlarini, hunarmandchilik bilan bog‘liq kо‘nikmalarni hamda nomoddiy madaniy merosning boshqa sohalarini kashf qilish imkoniyati sayyohlarni milliy, mintaqaviy va xalqaro miqyosda jalb qilish uchun yaxshi sabab bо‘lishi mumkin. Sayyohlik faoliyati odob-ahloq qoidalari doirasida bо‘lsa, merosga va uni saqlovchilariga ma’suliyatli yondashsa, u daromad keltirishi, yangi ish о‘rinlarini yaratilishini rag‘batlantirishi hamda hamjamiyatda g‘urur hissini shakllantirish mumkin. Aslini olganda, sayyohlik faoliyati merosga hurmatsizlik bilan qarasa, u merosni xavf ostiga qо‘yishi mumkin. Misol uchun, faoliyatning haddan tashqari tijoratlashuvi butun hamjamiyat uchun merosning asl maqsadini о‘zgartirib yuborishi mumkin. Shuning uchun, sayyohlik bilan bog‘liq faoliyatni olib borayotganda (xoh davlat bо‘lsin, xoh jamoat yoki xususiy tashkilot bо‘lsin) nomoddiy madaniy merosni muhofazasiga, meros sohiblariga, ularning huquqlariga, istaklariga va intilishlariga hurmat kо‘rsatish juda ham muhim. Meros sohiblari ularning merosi bilan bog‘liq har qanday sayyohlik faoliyatida asosiy manfaatdor tomon bо‘lishlari lozim. Bundan tashqari ular meroslarini boshqaruvida yetakchi о‘rin egallashlari kerak. Odob-ahloq tamoyillarga asoslangan va nomoddiy madaniy merosning о‘ziga xosligini e’tiborga oladigan sayyohlik, merosni har qanday salbiy ta’sirlardan asrashi hamda sayyohlar va sayyohlik bilan shug‘ullanuvchi insonlarning hatti-harakatini nazorat qilishi lozim.

**1.6. Tinchlik va xavfsizlik**

Tinchlik va xavfsizlik, hususan mojarolardan, kamsitishdan va zо‘ravonlikning barcha turlaridan holi bо‘lish barqaror rivojlanishning dastlabki shartlari hisoblanadi. Ushbu talablarni bajarish inson huquqlariga hurmat bilan qarashni, samarali adliya tizimlarini, ochiq siyosiy jarayonni, mojarolarni oldini olish va hal qilish bо‘yicha tegishli tizimlarning mavjud bо‘lishini talab qiladi. Shuningdek, tinchlik va xavfsizlik maxalliy axolining tabiiy resurslardan adolatli foydalanishini ta’minlash hamda unga xech kanday cheklov yoki kamsitishsiz yerdan foydalanish va egalik kilish huquqini berish bilan bog‘liq.

Nomoddiy madaniy merosning turli kо‘rinishlari va shakllari о‘zida tinchlik g‘oyalarini mujassam etadi hamda muloqot va hamjihatlilikka kо‘maklashadi. Merosni muhofaza qilish bо‘yicha chora-tadbirlarning о‘zi ham tinchlik о‘rnatishga hissa qо‘shishi mumkin. Shunday ekan, nomoddiy madaniy meros va merosni muhofaza qilish sohasidagi bunday chora-tadbirlar davlatlarga, hamjamiyatlarga va barcha rivojlanish jarayoni ishtirokchilariga madaniyatlarining о‘ziga xos xususiyatlarini e’tiborga olgan holda о‘z yо‘llaridan borish imkonini beradi va kengqamrovli ishtirokka erishishga, tinch-totuv yashashga, nizolarni oldini olishga va hal qilishga yohud barqaror xavfsizlikni ta’minlashga va tinchlikni о‘rnatishga imkoniyat yaratadi.

**Nomoddiy madaniy merosga oid kо‘pchilik urf-odatlar negizida tinchlikni mustaxkamlash g‘oyalari yotadi.**

1236 yilda Sundiata Keyt tomonidan ta’sis etilgan Manden xartiyasi (Mali imperiyasining konstitusiyasi) bunga yaqqol misol bо‘la oladi. U inson huquqlariga oid dunyodagi birinchi xartiyalardan biri bо‘lib, etnik va madaniy turfaxillik sharoitida hamjixatlik va tinchlik, inson hayotining daxlsizligi, qullikka olish maqsadida bosqinchiliklarga chek qо‘yish, о‘z fikrini erkin ifoda etish hamda erkin tadbirkorlik faoliyatini yuritish kabi kadriyatlarni о‘zida mujassam etadi. Xartiyada aytib о‘tilgan sо‘zlar, shuningdek u bilan bog‘lik (og‘zaki tarzda avloddan-avlodga berib borilayotgan) marosimlar Malinke xalqi tomonidan hozirgi kungacha qadrlanib kelmoqda. Bu xartiyani ta’sis etgan tarixiy uchrashuvga bag‘ishlangan xotira marosimlari har yili Malidagi Kangaba qishlog‘ida nishonlanadi. Bu marosimlar mahalliy va milliy hukumat tomonidan, jumladan qabila boshqaruv organlari tomonidan tashkillashtiriladi. Xartiya xuquq manbai shuningdek muxabbat, tinchlik va birodarlik rishtalarini tarannum etuvchi о‘ziga hos noma sifatida ham kо‘riladi. Umuman olganda, butun dunyo bо‘ylab nomoddiy madaniy merosning turli xil kо‘rinishlari tinchlik qadriyatlarini mustahkamlash va muhofaza qilishga hizmat qiladi.

**Nomoddiy madaniy meros nizolarni oldini olishga yoki hal qilishga yordam berishi mumkin.**

Muloqot olib borish, nizolarni hal qilish va murosaga kelishning mahalliy an’analari dunyo jamiyatlarida muhim о‘rin egallaydi. Aniq ijtimoiy va ekologik masalalarga javob berish, umumiy makondan foydalanish, tabiiy resurslarni boshqarilishini tartibga solish hamda insonlar tinch-totuv yashashlari uchun yaratilgan va asrlar davomida shakllangan bunday tizimlar о‘zlarining hususiyatiga qо‘ra norasmiy yoki puxta о‘ylab chiqilgan bо‘lishi mumkin. Masalan, Ispaniyaning yog‘ingarchiligi kam bо‘ladigan Mursiya va Valensiya mintaqalarida, fermerlar о‘rtasida suv resurslarini taqsimlanishi va irrigatsiya tizimlarini boshqarilishiga oid masalalar yuzasida kelishmovchiliklari bо‘lsa, ular kommunal sudlarga murojaat kiladilar. Mursiya oqsoqollari kengashining hamda Valensiya suv ishlari bо‘yicha sudining a’zolari har payshanba kuni о‘z hukmlarini e’lon qilish uchun yig‘iladilar. Bu e’lon qilingan hukmlar adolatli va oqilona deb tan olinadi va boshqa fuqarolik sudidagi hukmlar kabi yuridik kuchga ega. Sud azolari fermerlardan iborat bulib, ular demokratik tarzda yeki kur’a tashlash orqali tayinlanadi. Ular ikki taraflama da’volarni kо‘rib chiqishda о‘zlarining dehqonchilik, irrigatsiya va mahalliy an’analar tug‘risidagi bilimlariga tayanadi. Umuman olganda bu kabi nomoddiy madaniy meros an’analarining saqlanib qolishi hamjamiyatda tinchlik va havfsizlikni ta’minlashda muhim ahamiyat kasb etadi, chunki ular barcha taraflarni jalb qilgan holda nizolarni oldini olishda va hal kilishda yordam beradi.

**Nomoddiy madaniy meros tinchlik va xavfsizlikni tiklashga yordam berishi mumkin.**

Masalan, tinchlik о‘rnatish va yarashishga bag‘ishlangan marosimlar negizida о‘ziga hos ijtimoiy ta’sir yotadi va u ikki tomon о‘rtasida (xoh alohida shaxslar bulsin, xoh oilalar yoki xamjamiyatlar) tinchlikni tiklashga yordam beradi. Tinchlik о‘rnatishga bag‘ishlangan marosimlar zо‘ravonlikni kо‘llamaslik istagini bildirish uchun yohud munosabatlarni ijobiy tomonga о‘zgartirish maqsadida ramziy tarzda qо‘llanilishi mumkin. Bunday marosimlar insonlarning bir biri bilan yaqinlashuviga yordam beradi va mavjud kelishmovchiliklarga, raqobat kayfiyatiga, nafrat va zо‘ravonlikka barham berish imkoniyatini yaratadi.

***Muloqot olib borish, nizolarni hal qilish va murosaga kelishning mahalliy an’analari dunyo jamiyatlarida muhim о‘rin egallaydi. Ular aniq ijtimoiy va ekologik masalalarga javob berish, umumiy makondan foydalanish, tabiiy resurslarni boshqarilishini tartibga solish hamda insonlar tinch-totuv yashashlari uchun yaratilgan va asrlar davomida shakllangan.***

**Nomoddiy madaniy merosni muhofaza kilish orqali mutahkam tinchlik va xavfsizlikni о‘rnatish mumkin.**

Agar nomoddiy madaniy meros muhofazasiga oid chora-tadbirlar keng qamrovli bо‘lsa, u holda ular hamjamiyatlarni, guruhlarni va alohida shaxslarni (jumladan mahalliy xalqlarni, migrantlarni, immigrantlarni, kochoqlarni, turli jins va yoshdagi insonlarni, imkoniyatlari cheklangan insonlarni, shuningdek aholining marginal guruxlarini) birlashtirishga qodir samarali vositaga aylanishi mumkin. Demokratik boshqaruvga kо‘magi tufayli hamda inson huquqlariga nisbatan hurmatli munosabatda bо‘lganligi sabab nomoddiy madaniy meros muhofazasiga oid chora- tadbirlar tinchlik va havfsizlik omillarining yuzaga kelishida yordam beradi, bular qatoriga chuqur ildiz otgan umumiy qadriyatlar almashinuvi; kollektiv о‘zlik hamda shaxsiy qadr-qimmat hissining mustahkamlanishi; ijodiy va iqtisodiy rivojlanish uchun yangi imkoniyatlarning yaratilishi kiradi. Mojarolardan sо‘ng merosni muhofaza qilish bо‘yicha amalga oshiriladigan chora-tadbirlar ham ikki tomonni bir biri bilan yaqinlashtirishga yordam beradi. Bunga misol umumiy tarixiy xotirani tiklash loyixasi bо‘lishi mumkin. Bundan tashqari, agar bunday chora-tadbirlar tirik meros doirasida amalga oshirilsa, u holda madaniyatlararo muloqot yuzaga kelishi va madaniy turfaxillikka nisbatan hurmat hissi shakllanishi mumkin va bu natijada tomonlarning yarashishiga olib kelishi mumkin. Shu sababli ham, bunday muhofaza chora-tadbirlari jamiyatda xavfsizlikni va tinchlikni tiklashda samarali hisoblanadi.

***Yillar davomida tо‘plangan bilim va an’analar tabiiy resurslardan barqaror foydalanish va iqlim о‘zgarishi oqibatlarini kamaytirish uchun qо‘llanilgan. Shunday ekan, nomoddiy madaniy meros bioturfaxillikni himoya qilishda va atrof-muhitni barqarorligini saqlashda yordam berishi mumkin.***

**1.7. Nomoddiy madaniy meros Konvensiyasining mazmuni**

Nomoddiy madaniy meros aksariyat hollarda moddiy meros hisoblangan joy, bino, predmetlar, xom ashyo, kiyimlar, asboblar bilan bog‘liq, va о‘z navbatida moddiy meros ham uni yaratish bilan bog‘liq nomoddiy meros va amaliyot bilan bog‘liq bо‘ladi. Moddiy va nomoddiy merosning bundan qorishuvini inkor etmagan holda YUNESKOga a’zo davlatlar tomonidan alohida Nomoddiy madaniy merosni muhofaza qilish bо‘yicha konvensiya yaratish taklifi ma’qullandi. Buning asosiy sababini Jahon merosi konvensiyasiga kiritiladigan qо‘shimcha va о‘zgarishlar bilan Nomoddiy madaniy merosni muhofazasiga oid barcha tadbirlarni qamrab olish imkoniyatining chegaralanganligidan axtarish lozim. Shuningdek, moddiy meros bilan nomoddiy merosning hamjamiyatlar ishtirokidagi muhofazasi bir-biridan tubdan farq qiladi.

О‘z navbatida moddiy meros muhofazasida an’anaviy ravishda о‘tmish bilan bog‘liq predmetlar va binolarni saqlash masalasi asosiy о‘rin tutsa, nomoddiy merosda - tirik va hozirda mavjud bо‘lgan bilim va kо‘nikmalarni muhofaza qilish, namoyon etish va keyingi avlodga yetkazish masalalari muhim hisoblanadi.

Konvensiyaning rasmiy ravishda tan olingan olti (ingliz, arab, ispan, xitoy, rus va fransuz) tillaridagi tarjimalari mavjud. Kо‘plab mamlakatlarda uning boshqa tillarga tarjimalari yaratilgan.

Nomoddiy madaniy merosni muhofaza qilish bо‘yicha xalqaro konvensiya 9 ta bо‘lim 40 ta moddadan iborat bо‘lib, biz quyida undagi bizning faoliyatimizga taalluqli bо‘lgan bо‘lim va moddalariga tо‘xtalamiz va Konvensiya talablarining 2010 yil 7 oktabrda Vazirlar Mahkamasi tomonidan tasdiqlangan Davlat dasturida qay darajada qamrab olinganligini tahlil etamiz.

Konvensiyani qabul qilish zarurati ifodalangan bandlarda “globallashuv va ijtimoiy о‘zgarishlar jarayoni hamjamiyatlar о‘rtasida о‘zaro muloqot о‘rnatish uchun qulay zamin yaratish” maqsadi, “murosasizlikning kelib chiqishi, degradatsiyalanishning jiddiy tahdid manbai bо‘lishi”, shuningdek, “nomoddiy madaniy merosni saqlash bо‘yicha mablag‘larning yetishmasligi oqibatida uning yо‘qolib ketish va buzilib ketish xavfi” mavjudligi ta’kidlanadi. Shu munosabat bilan “insoniyatning nomoddiy madaniy merosni muhofaza etish yо‘lidagi umumiy intilishlarini, say-harakatlarini va bu boradagi umumiy xavotir” ham e’tirof etiladi.

Keyingi bandlarda nomoddiy madaniy meros aslida insonlarning ijodkorlik faoliyati natijasida yaratilishi ta’kidlanadi va “hamjamiyatlar, xususan tub aholiga mansub hamjamiyatlar va ayrim hollarda alohida shaxslarning nomoddiy madaniy merosni barpo etishda, muhofaza qilishda, saqlashda va qayta bunyod etishda, va shu tariqa madaniy turli-tumanlikni boyitishda va insoniyatning ijodkorlik qobiliyatini oshirishda muhim rol о‘ynashi” aytiladi. Ushbu merosni saqlash bо‘yicha yangi tartib va qoidalarni joriy etish maqsadida “madaniy va tabiiy merosni saqlash bо‘yicha xalqaro shartnomalarni, amaldagi tavsiya va rezolyusiyalarni nomoddiy madaniy meros sohasidagi yangi qoidalar bilan boyitish va samarali tо‘ldirish” muhimligi hisobga olinadi. Nomoddiy madaniy merosni saqlash va targ‘ib etishdan tashqari uning о‘ta muhim о‘rni - “yosh avlodlar tomonidan chuqur his etilishi kerakligi” alohida ta’kidlanadi. Bu yerda yana “nomoddiy madaniy merosning kishilar о‘rtasida о‘zaro yaqinlashuvi, muloqot, о‘zaro tushunish” dagi bebaho roli e’tirof etiladi.

Konvensiyaning maqsadlari sifatida quyidagilar qayd etilgan:

nomoddiy madaniy merosni muhofaza qilish;

tegishli hamjamiyatlar, guruhlar va alohida shaxslarga mansub nomoddiy madaniy merosni hurmat qilish;

nomoddiy madaniy merosning muhimligiga va mahalliy, milliy va xalqaro miqyosda uning umum tomonidan tan olinishiga e’tiborni jalb qilish;

xalqaro hamkorlik va yordam kо‘rsatish.

Konvensiyaning 2-moddasida Konvensiya matnida uchraydigan asosiy tushunchalarga ta’rif berilgan bо‘lib, biz oldingi mavzuda alohida tо‘xtalgan “nomoddiy madaniy meros” tushunchasiga alohida tо‘xtalgan va merosning yо‘nalishlari kо‘rsatib о‘tilgan. Ushbu moddada (keyinchalik matndagi qaytariqlarni qisqartirish maqsadida) “muhofaza” sо‘zi doimiy ravishda juda keng, ya’ni – “nomoddiy madaniy meros hayotiyligini ta’minlash, shu bilan birga, uni identifikatsiyalash, hujjatlashtirish, tadqiq qilish, saqlash, himoya qilish, ommalashtirish, rolini oshirish, targ‘ib qilish choralarini, asosan rasmiy va norasmiy ta’lim yordamida amalga oshirish, hamda bunday merosning turli jihatlarini qayta barpo etish” ma’nolarida qо‘llanilishi yozilgan.

Konvensiyaning ikkinchi bо‘limi Konvensiya organlariga bag‘ishlangan. Unga kо‘ra uning eng oliy organi – Bosh assambleya bо‘lib, har ikki yilda bir marotaba о‘z yig‘ilishlarini о‘tkazadi. Bundan tashqari ishtirokchi-davlatlar tomonidan tavsiya etiladigan nomzodlardan tashkil topgan – Hukumatlararo qо‘mita va doimiy faoliyat olib boruvchi – Kotibiyat ham tashkil etiladi. Bu bо‘limda mazkur organlarning vakolatlari, ish uslubi, saylanish muddatlari va ularning faoliyati bilan bog‘liq tashkiliy masalalar yoritiladi.

“Nomoddiy madaniy merosni milliy darajada muhofaza qilish” mavzusidagi uchinchi bо‘limda ishtirokchi-davlat tomonidan amalga oshirilishi lozim bо‘lgan ishlar va unga yuklanadigan majburiyatlar qayd etilgan. Shu munosabat bilan mazkur bо‘limning moddalariga alohida tо‘xtalamiz va batafsil tushuntirishlar berishga harakat qilamiz. Talablar bilan bir qatorda mamlakatimizda ushbu yо‘nalishda amalga oshirilgan ishlar va rejalashtirilgan vazifalarni ham tahlil etamiz.

**Har bir ishtirokchi-davlat о‘z hududida joylashgan nomoddiy madaniy merosni muhofaza qilish bо‘yicha tegishli choralarni kо‘rishi lozim[[1]](#footnote-1).** Bu borada malakatimizda qonunchilikka tegishli о‘zgartirishlar kiritilganligi, maxsus dastur ishlab chiqilib, hayotga tatbiq etilayotganligini e’tirof etish lozim.

**Nomoddiy madaniy meros hayotiyligini ta’minlash, shu bilan birga, uni identifikatsiyalash, hujjatlashtirish, tadqiq qilish, saqlash, himoya qilish, ommalashtirish, rolini oshirish, targ‘ib qilish choralarini, asosan rasmiy va norasmiy ta’lim yordamida amalga oshirish, hamda bunday merosning turli jihatlarini qayta barpo etish doirasida о‘z hududida mavjud bо‘lgan nomoddiy madaniy merosning turli xil unsurlarini hamjamiyatlar, guruhlar va tegishli nohukumat tashkilotlar ishtirokida identifikatsiyalashi va aniqlashi lozim.** Davlat dasturining tegishli bandlarida bu bandda belgilangan vazifalarning hammasi nazarda tutilgan. Xususan, 7-bandda “О‘zbekistonning qadimiy folklor va an’anaviy ijrochiligi saqlanib qolgan Surxondaryo, Qashqadaryo, Samarqand, Navoiy, Buxoro, Xorazm viloyatlari, Qoraqalpog‘iston Respublikasi va Farg‘ona vodiysi bо‘ylab kompleks folklor ekspeditsiyalari uyushtirish” rejalashtirilgan bо‘lib, 55 va 56-bandlarda ushbu ekspeditsiyalarga madaniyatshunoslar, san’atshunoslar, folklorshunos, etnograf va ekspertlarning, shuningdek, oliy ta’lim va о‘rta maxsus, kasb-hunar ta’limi muassasalarida tahsil olayotgan yoshlarning jalb etilishi va ushbu tadbirlarning moliyalashtirilishi masalalalari kiritilgan. Bundan tashqari, Qozog‘iston, Qirg‘iziston, Tojikiston, Turkmaniston, Afg‘oniston va Xitoyda yashovchi о‘zbeklar folklorini yozib olishni tashkil etish (8-band) ham kо‘zda tutilgan.

Ishtirokchi-davlatlar tomonidan yuritilishi lozim bо‘lgan rо‘yxatlar bо‘yicha quyidagi vazifalar belgilangan:

**Har bir ishtirokchi-davlat .... о‘z hududida mavjud bо‘lgan nomoddiy madaniy meros obyektlarining bir yoki bir nechta rо‘yxatini tuzadi. Bu rо‘yxat muntazam ravishda yangilab turilishi lozim[[2]](#footnote-2).**

Ushbu band talablariga kо‘ra har bir ishtirokchi-davlat har 6 yilda bir marotaba YUNESKOga о‘z hisobotini taqdim etishi lozim. Davlat dasturining 20-bandida “Nomoddiy madaniy merosni muhofaza qilish bо‘yicha xalqaro Konvensiya talablarining bajarilishi borasida mamlakatimizda olib borilayotgan ishlar tо‘g‘risida 2014 va 2020 yillarda hisobotlarni tayyorlash va belgilangan tartibda YUNESKO tashkilotiga taqdim etish” vazifasi belgilab qо‘yilgan.

13-moddada muhofaza qilishning boshqa choralari ham belgilangan. Unda – “**Nomoddiy madaniy merosning jamiyatdagi rolini oshirish va ushbu merosni muhofaza qilishni rejalashtirish dasturiga kiritishga yо‘naltirilgan umumiy siyosatni ishlab chiqadi va amalga oshiradi”** deyilgan. Davlatimiz siyosatida xalqimizning ma’naviy boyligini asrash, urf-odat va marosimlarimiz vositasida yoshlarni tarbiyalash keng о‘rin egallagan. Yangi Qonun qabul qilinishi, Davlat dasturining ishlab chiqilishi va hayotga tatbiq etilishi, bu borada huquqiy-normativ hujjatlar ishlab chiqilishi buni isbotlaydi.

Navbatdagi bandlarda ham qator vazifalar qо‘yilgan. Biz quyida ushbu vazifalarni Davlat dasturida kо‘zda tutilgan bandlar bilan solishtirishda davom etamiz.

**О‘z hududida mavjud bо‘lgan nomoddiy madaniy merosni muhofaza qilishga ixtisoslashgan bir yoki bir nechta vakolatdor tashkilotni aniqlaydi yoki tashkil etadi[[3]](#footnote-3).**

2009 yil oktabrda qabul qilingan Qonun, Davlat dasturi, Vazirlar Mahkamasining 2011 yil 23 fevraldagi 47-son qaroriga muvofiq ushbu faoliyat bilan shug‘ullanuvchi tashkilot va muassasalar aniqlangan.

**Nomoddiy madaniy merosni, xususan, xavf ostida bо‘lgan nomoddiy madaniy merosni samarali muhofaza qilish maqsadida ilmiy, texnikaviy, san’atshunoslik sohasidagi tadqiqotlarga, shuningdek, ilmiy-tadqiqot metodologiyalarini ishlab chiqishga yaqindan kо‘maklashadi.** Davlat dasturining 5-bandida nomoddiy madaniy merosning barcha yо‘nalishlari bо‘yicha grantlar ajratilishini ta’minlash, ilmiy-tadqiqot ishlarini kuchaytirish, tadqiqot ishlariga yosh olimlarni jalb etish vazifasi qо‘yilgan. Shuningdek, 31-bandda musiqa, madaniyat va san’at ta’lim yо‘nalishlarida о‘qiyotgan talabalarning nomoddiy madaniy meros borasidagi tadqiqotlarni qо‘llab-quvvatlash va ushbu yо‘nalishdagi eng yaxshi tadqiqotlar tanlovlarini e’lon qilish, g‘oliblarni rag‘batlantirish, eng sara ishlarni ilmiy tо‘plam shaklida chop etish vazifasi qо‘yilgan.

**Nomoddiy madaniy merosni boshqarish sohasida kadrlar tayyorlovchi muassasalarni tashkil etish yoki mustahkamlashga kо‘maklashish**. Davlat dasturining 13 ta bandi (21-33 bandlar) soha mutaxassislarini tayyorlash va malaka oshirish ishlarini tashkil etish masalalariga bag‘ishlangan bо‘lib, unda maktab ta’limidan boshlab, о‘rta-maxsus va oliy ta’limda, shuningdek undan keyigi ta’lim bosqichlarida ham mazkur vazifalarni bajarish bо‘yicha aniq vazifalar belgilangan.

**Nomoddiy madaniy merosdan foydalanish imkoniyatini oshirish[[4]](#footnote-4).** Davlat dasturining“Nomoddiy madaniy meros targ‘ibotida madaniy turizm dasturlaridan keng foydalanish” masalalariga bag‘ishlangan bо‘limining 6 ta bandi (49-54 bandlar) va dasturning qator boshqa bandlarida mamlakatimiz aholisi va xorijlik mehmonlarning nomoddiy madaniy merosdan bahramand bо‘lishini yanada yaxshilash masalalari yoritilgan.

**Nomoddiy madaniy merosni hujjatlashtirish bilan shug‘ullanuvchi muassasalarni barpo etish va ulardan foydalanishni yengillashtirish.** Hozirda О‘zbekiston Respublikasi Madaniyat va sport ishlari vazirligi qoshidagi Respublika xalq ijodiyoti va madaniy-ma’rifiy ishlar ilmiy-metodik markazi qoshida maxsus Hujjatlashtirish bо‘limi tashkil etilgan. Ushbu bо‘lim byudjet mablag‘lari va YUNESKO tomonidan ajratilgan 18 ming AQSH dollari evaziga zamonaviy audio, video, foto uskunalari, shuningdek, tipografiya anjomlari bilan ta’minlangan. О‘zbekiston Fanlar akademiyasining A.Navoiy nomidagi Til va adabiyot instituti Folklor bо‘limi ham tegishli zamonaviy anjomlar bilan boyitildi. Fanlar akademiyasi tasarrufidagi San’atshunoslik institutida maxsus Hujjatlashtirish bо‘limi tashkil etilishi rejalashtirilgan. Nomoddiy madaniy merosni targ‘ib etish maqsadida maxsus veb-sayt ([www.nmm.uz](http://WWW.nmm.uz)) ishlab turibdi.

Ta’lim, jamoatchilikning xabardorligini oshirib borish va salohiyatni mustahkamlash masalalariga bag‘ishlangan 14-moddada belgilangan vazifalar ijrosi bо‘yicha quyidagilarni keltirish mumkin.

**Ta’lim dasturlari orqali jamoatchilikning, xususan, yoshlarning nomoddiy madaniy meros tо‘g‘risidagi bilimlarini oshirish[[5]](#footnote-5).**

Davlat dasturining 21- bandida nomoddiy madaniy merosni о‘rganish masalalarini oliy ta’lim va о‘rta maxsus, kasb-hunar ta’limi muassasalarining tegishli fanlar о‘quv dasturlariga kiritish, qо‘llanmalar tayyorlash va chop etish rejalashtirilgan.

**Nomoddiy madaniy merosni muhofaza qilish sohasida, xususan, boshqaruv va ilmiy tadqiqot masalalari bilan bog‘liq imkoniyatlarni oshirish bо‘yicha tegishli chora-tadbirlarni ishlab chiqish[[6]](#footnote-6).**

Davlat dasturining 21- bandida nomoddiy madaniy merosni о‘rganish masalalarini oliy ta’lim va о‘rta maxsus, kasb-hunar ta’limi muassasalarining tegishli fanlar о‘quv dasturlariga kiritish, qо‘llanmalar tayyorlash va chop etish rejalashtirilgan.

**Nomoddiy madaniy merosni muhofaza qilish sohasida, xususan, boshqaruv va ilmiy tadqiqot masalalari bilan bog‘liq imkoniyatlarni oshirish bо‘yicha tegishli chora-tadbirlarni ishlab chiqish.** Davlat dasturining birinchi bо‘limi tо‘laligicha nomoddiy madaniy merosning boshqaruvi, ikkinchi bо‘limi esa nomoddiy madaniy merosni ilmiy jihatdan о‘rganish va tadqiqot ishlarini tashkil etish masalalarini qamrab oladi.

**Bilimlarni tarqatishning norasmiy usullaridan foydalanish.** Dasturning 25-bandida nomoddiy madaniy merosni saqlovchi va yetkazuvchilarni о‘quv dasturlarini takomillashtirish ishlariga va bevosita о‘quv jarayoniga jalb etish, ularga shart-sharoitlar yaratish, 32-bandida nomoddiy madaniy meros bilan shug‘ullanuvchi mutaxassislarning malakasini oshirish, 36-bandida nomoddiy madaniy meros muhofazasi va targ‘iboti masalalariga bag‘ishlangan maxsus “Meros” ilmiy-ommabop jurnalini tashkil etish masalalari qamrab olingan.

**Nomoddiy madaniy merosga xavf solayotgan tahdidlar, shuningdek, mazkur Konvensiyaning bajarilishi yuzasidan olib borilayotgan tadbirlar haqida jamoatchilikni xabardor qilib turish.** Dasturning   
6-bо‘limi nomoddiy madaniy merosni saqlash va uning muhofazasini tashkil etish bо‘yicha olib boriladigan targ‘ibot-tashviqot ishlariga yо‘naltirilgan bо‘lib, uning 40-45 bandlarida ushbu masalalar tо‘liq qamrab olingan.

Konvensiyaning 15-moddasida hamjamiyatlar, guruhlar va alohida shaxslarning ishtiroki masalasi xususida shunday vazifa qо‘yilgan:

**Har bir ishtirokchi-davlat nomoddiy madaniy merosni muhofaza qilish doirasida shunday merosni bunyod etish, muhofaza qilish va taqdim etish bilan shug‘ullanuvchi hamjamiyatlar, guruhlar va alohida shaxslarning imkon qadar keng ishtirokini ta’minlashga harakat qiladi hamda ularning bunday merosni boshqarishga jalb qilinishlari va faol ishtirok etishlari uchun kо‘maklashadi.** Ushbu vazifalar tо‘laligicha Davlat dasturida kо‘zda tutilgan. Xususan, 7-bо‘lim nomoddiy madaniy merosni muhofaza qilish borasida hamkorlik tarmog‘ini rivojlantirish masalalarini qamrab olib, unga kо‘ra nomoddiy madaniy meros masalalari bilan shug‘ullanuvchi nodavlat tashkilotlari va muassasalarining uyushmasini tashkil etish, ular tomonidan о‘tkaziladigan nomoddiy madaniy meros bilan bog‘liq tanlov, kо‘rik, festival, kо‘rgazmalarning yillik rejalari ishlab chiqilishi, muvofiqlashtirilishi va e’lon qilinishini ta’minlash, mahallalarda nomoddiy madaniy merosni muhofaza qilish va targ‘ib etish borasidagi ishlarni rejalashtirish va fuqarolarning о‘zini о‘zi boshqarish organlari bilan birgalikda amalga oshirish mо‘ljallangan.

Konvensiyaning IV bо‘limi nomoddiy madaniy merosni xalqaro miqyosda muhofaza qilish masalalariga bag‘ishlangan. Ushbu bо‘limning 16 va 17 moddalariga asosan ikkita xalqaro rо‘yxat - Insoniyatning nomoddiy madaniy merosining reprezentativ rо‘yxati va Kechiktirib bо‘lmas muhofazaga muhtoj nomoddiy madaniy meros rо‘yxati yuritilishi belgilab qо‘yilgan. Reprezentativ rо‘yxatga О‘zbekistondan 4 ta (Boysun madaniy muhiti, Shashmaqom, Katta ashula va Navrо‘z) obyekt kiritilganligini о‘tgan mavzularda bayon etgan edik. Har ikki rо‘yxatga nomzodnomalarni tayyorlash ishlari muntazam ravishda olib borilmoqda.

Xalqaro hamkorlik va yordam masalalari qamrab olingan V bо‘limda hamkorlikni tashkil etish yо‘llari va usullari, xalqaro yordam olish uchun shart-sharoitlari ochib beriladi. О‘zbekistondan Reprezentativ rо‘yxatga kiritilgan “Boysun madaniy muhiti” va “Shashmaqom” nomzodnomalarida hujjatlashtirish ishlarini tashkil etish uchun xalqaro yordam olingan va ushbu mablag‘lar tegishli yо‘nalishlarda sarf etilgan. Shuningdek, YUNESKOning 2-toifali institutlari:Osiyo va Tinch okeani mamlakatlarining axborot ta’minoti yо‘nalishi bо‘yicha nomoddiy madaniy meros markazi - ICHCAP (Koreya Respublikasi), Madaniy meros masalalari bо‘yicha Markaziy Osiyo markazi - IICAS (Samarqand), shuningdek Osiyo va Tinch okeani mamlakatlarining kadrlar tayyorlash va malakasini oshirish bо‘yicha nomoddiy madaniy meros markazi (Yaponiya) bilan doimiy aloqalar о‘rnatilgan.

Konvensiyaning keyingi bandlari - **Nomoddiy madaniy meros jamg‘armasi; Hisobotlar; О‘tkinchi qoidalar; Yakuniy qoidalar[[7]](#footnote-7)** deb nomlanib, ularda jamg‘arma mablag‘larining shakllanishi, majburiy va ixtiyoriy tо‘lovlar, hisobotlarni taqdim etish shartlari va muddatlari, muqaddam e’lon qilingan “Insoniyatning og‘zaki durdonalari” rо‘yxatiga kiritilgan obyektlarning (О‘zbekistonda 2001 yili “Boysun madaniy muhiti”, 2003 yili “Shashmaqom” kiritilgan) yangi “Reprezentativ rо‘yxat”ga о‘tkazilishi, shuningdek Konvensiyaning ratifikatsiya qilinishi, unga о‘zgartirish va qо‘shimchalar kiritish tartibi va boshqa kerakli ma’lumotlar berilgan.

**1.8. Operativ Yо‘riqnoma va uning ahamiyati**

Operativ yо‘riqnoma – Qо‘mita va ishtirokchi-davlatlar tomonidan Konvensiyaning milliy va xalqaro darajada tatbiq etilishiga xizmat qiluvchi kо‘rsatmalar va tartiblarni mujassam etgan hujjatdir. U Nomoddiy madaniy meros unsurlari nomzodnomalarini rо‘yxatga kiritish bо‘yicha, ilg‘or tajribalarni Reyestrga kiritish, shuningdek Jamg‘armadan moliyaviy kо‘mak olish bо‘yicha talablar, qoidalar va protseduralarni о‘z ichiga oladi. Shuningdek, Operativ yо‘riqnoma Konvensiyaning 11-15-moddalarida bayon etilganidek, ishtirokchi-davlatlar hududlaridagi Nomoddiy madaniy merosni muhofaza qilishning umumiy yо‘llarini, shuningdek, Konvensiyaning bosh maqsadi bо‘lgan – Nomoddiy madaniy merosga nisbatan e’tiborni oshirish yoki ushbu ishga yordam berishni kо‘rsatib beradi.

Operativ yо‘riqnoma Qо‘mita tomonidan Bosh assambleya tomonidan tasdiqlanishi uchun tayyorlangan. Uning birinchi varianti 2008 yil iyunda ma’qullangan, 2010 yil iyunda kengaytirilgan va 2012, 2014 yillarda tegishli tuzatishlar kiritilgan.

Konvensiyadan farqli ravishda Operativ yо‘riqnoma о‘zgartirilishi, tuzatishlar kiritilishi, kengaytirilishi mumkin. Unga kiritiladigan va Qо‘mita tomonidan tayyorlangan har qanday tuzatishlar har ikki yilda bir marotaba yig‘iladigan Bosh assambleya tomonidan tasdiqlanishi lozim. Bosh assambleya kiritilayotgan har bir tuzatishni kiritish oldidan har tomonlama muhokama etadi Operativ yо‘riqnoma mumkin qadar takomillashtirib boriladi. Shuning uchun ham Konvensiya implementatsiya jarayonida Operativ yо‘riqnomaning eng sо‘nggi variantidan foydalanish tavsiya etiladi.

Operativ yо‘riqnomaning 1-bobida (2014 yilgi varianti) nomoddiy madaniy merosni xalqaro miqyosda muhofaza qilish, hamkorlik, va xalqaro yordammasalalari qamrab olingan:

|  |  |
| --- | --- |
| Oy[[8]](#footnote-8) 1 | Kechiktirib bо‘lmas muhofazaga muhtoj nomoddiy madaniy merosning rо‘yxatiga kiritish mezonlari |
| Oy 2 | Insoniyatning nomoddiy madaniy merosining reprezentativ rо‘yxatiga kiritish mezonlari |
| Oy 3 – 7 | Konvensiyaning maqsad va prinsiplarini yaqqolroq aks ettiradigan dasturlar, loyihalar va tadbirlar tanlovi mezonlari |
| Oy 8 – 12 | Layoqatlilik va xalqaro yordam arizalari tanlovining mezonlari |
| Oy 13 – 16 | Kо‘pmillatli hujjatlar |
| Oy 17 – 24 | Hujjatlarni topshirish |
| Oy 25 – 31 | Hujjatlarni baholash |
| Oy 32 | Favqolodda kechiktirib bо‘lmas asnoda amalga oshiriladigan kechiktirib bо‘lmas muhofazaga muhtoj meroslar rо‘yxati nomzodlari |
| Oy 33 – 37 | Qо‘mita tomonidan hujjatlarning tekshirilishi |
| Oy 38 | Unsurning bir rо‘yxatdan ikkinchisiga о‘tkazilishi |
| Oy 39 – 40 | Unsurning rо‘yxatdan olib tashlanishi |
| Oy 41 | Rо‘yhatga kiritilgan unsurning nomini о‘zgartirish |
| Oy 42 – 46 | Konvensiyaning maqsad va prinsiplarini yaqqolroq aks ettiradigan deb tanlangan dasturlar, loyihalar va tadbirlar |
| Oy 47 – 53 | Xalqaro yordam |
| Oy 54 – 56 | Jadval – ish tartibining tahlili |
| Oy 57 – 65 | Insoniyatning og‘zaki va nomoddiy merosi durdonalari sifatida e’lon qilinganlarni insoniyatning nomoddiy madaniy merosi reprezentativ rо‘yxatiga kiritish. |

***Nazorat savollari***

1. BMTning “Barqaror taraqqiyot” dasturining prinsiplari nechta?

2. “Barqaror taraqqiyot” dasturining birinchi prinsipi qaysi masalaga bag‘ishlangan?

3. BMTning mingyillik maqsadlari va “Barqaror taraqqiyot” dasturidagi eng sо‘nggi masala qaysi muammoga bag‘ishlangan?

4. О‘zbekiston nomoddiy madaniy merosi “Barqaror taraqqiyot” maqsadlaridan qay biriga xizmat qilishi mumkin (bitta meros namunasida aytib bering)?

5. Nomoddiy madaniy merosning oziq-ovqat xavfsizligini ta’minlashdagi roli nimada kо‘rinadi?

6. An’anaviy davolash amaliyotlari qanday qilib barqaror taraqqiyot uchun xizmat qilishi mumkin?

7. О‘zbek nomoddiy madaniy merosida suv resurslarini boshqarishga oid an’anaviy urf-odat va amaliyotlardan misollar keltira olasizmi?

8. Atrof-muhitning barqarorligini ta’minlashga xizmat qiladigan nomoddiy madaniy merosimiz mavjudmi?

9. Nomoddiy madaniy merosni muhofaza qilish Konvensiyasining asosiy maqsadlari nima?

10. Operativ Yо‘riqnoma qachon tasdiqlangan va uning tub mohiyati nimani anglatadi?

**Adabiyotlar rо‘yxati:**

1. О‘.Toshmatov, N.Isakulova. Nomoddiy madaniy merosni muhofaza qilishning huquqiy asoslari (monografiya). Toshkent, 2015 y.
2. Nomoddiy madaniy meros va barqaror rivojlanish. YUNESKO nashri
3. What is intangible cultural heritage. Published by UNESCO and ICH
4. Convention for the Safeguarding of the Intangible Cultural Heritage. Published by UNESCO and ICH

**Internet resurslar:**

<https://www.unesco-ichcap.org/publications/>

<https://www.ich.uz>

**2-mavzu: О‘zbekistonda nomoddiy madaniy merosni muhofaza qilishning huquqiy asoslari. Nomoddiy madaniy merosning sohalari. Nomoddiy madaniy merosni muhofaza qilish konvensiyasini milliy darajada implementatsiya qilish. (2 soat)**

**Reja:**

2.1. Nomoddiy madaniy merosni muhofaza qilishning zarurati.

2.2. Konvensiyani ratifikatsiya qilish.

2.3. Milliy qonunchilikdagi о‘zgarishlar.

2.4. 2010-2020 yillarda nomoddiy madaniy meros obyektlarini muhofaza qilish, asrash, targ‘ib qilish va ulardan foydalanish Davlat dasturi.

2.5. Nomoddiy madaniy meros muhofazasiga oid normativ-huquqiy hujjatlar (Rо‘yxatlarni yuritish tartibi va tarixiy-madaniy ekspertiza tо‘g‘risidagi nizomlar).

2.6. Nomoddiy madaniy merosning sohalari. О‘zlikni namoyon qilishning og‘zaki shakl va an’analari.

2.7. Ijrochilik san’ati va uning turlari.

2.8. Urf-odat, marosim va bayramlar.

2.9. Tabiat va koinot bilan bog‘liq bilim va urf-odatlar.

2.10. An’anaviy hunarmandchilik bilan bog‘liq bilim va kо‘nikmalar.

**Tayanch iboralar:** *konvensiya, madaniy meros, nomoddiy madaniy meros, Operativ yо‘riqnoma, Bosh assambleya, Kotibiyat, Reprezentativ rо‘yxat, ratifikatsiya, tarixiy-madaniy ekspertiza, ansambllar, yodgorliklar, nomoddiy madaniy meros sohalari, bilim va kо‘nikmalar, hamjamiyat, merosni о‘zida saqlovchilar, nodavlat-nohukumat tashkilotlari.*

**2.1. Nomoddiy madaniy merosni muhofaza qilishning zarurati.**

Planetamizning turli qismlari turlicha iqtisodiy va ijtimoiy sharoitda yashayotgan insonlar о‘zlari yashab turgan muhitining yutuq va kamchiliklarini doimo his qilib va unga nisbatan о‘z munosabatini bildirib kelgan. Sо‘nggi yillarda iqtisodiy о‘sish sur’atlarining yanada jadallashuvi, globallashuv jarayonining tezlashishi yer yuzi xalqlari uchun juda katta imkoniyatlar yaratishi qatorida salbiy oqibatlarga ham olib kelayotganligini atrofimizga boqib о‘z kо‘zimiz bilan kо‘rishimiz mumkin.

Ushbu salbiy holat munosabati bilan insonlarni:

Bizni о‘rab turgan muhit nima uchun jadallik bilan yomon tomonga о‘zgarib bormoqda?

Shu ketishda insoniyatni ertaga nima kutadi?

Iqtisodiyotga, jamiyatga va tabiatga munosabatni о‘zgartirish mumkinmikin?

Biz kelgusida qanday dunyo va jamiyatda yashashni hohlaymiz?

Dunyoni yaxshi tomonga qaysi yо‘l bilan о‘zgartirish mumkin?

Tabiat va jamiyatdagi salbiy holatlarni qanday qilib tо‘xtatish mumkin degan savollar qiynamoqda.

Birlashgan Millatlar Tashkiloti va uning tarkibidagi fan, ta’lim va madaniyat masalalari bilan shug‘ullanuvchi YUNESKO tashkiloti ana shu muammolarni qay yо‘l bilan hal qilish mumkinligi ustida qator yillardan buyon bosh qotirib keladi va buning oqibatida qabul qilingan “Barqaror taraqqiyot dasturi”da muammolarni hal etishning yechimlari о‘z aksini topgan. Ushbu dasturga kо‘ra yer yuzida barqaror taraqqiyotni ta’minlashda ta’limning juda muhim о‘rni bor. Zero, ta’lim tizimiga singdirilgan har qanday g‘oya bizning kelajagimiz va bо‘lajak zamon egasi bо‘lmish yoshlarimizning barchasiga yetib boradi va ular ushbu g‘oyani hayotga tatbiq etish imkoniyati juda keng. Ana shu imkoniyatlardan samarali foydalanish maqsadida ta’limdan barqaror taraqqiyot yо‘lida foydalanish bо‘yicha kо‘plab loyihalar amalga oshirilmoqda. Ushbu loyihalarning aksariyati deyarli bir xil tizimga asoslanadi.

YA’ni:

* ilm va fan vositasida malakali mutaxassislarni tayyorlash;
* ushbu kadrlarni boshqaruv tizimiga yо‘llash va ular orqali ilmiy jihatdan asoslangan boshqaruv qarorlari qabul qilinishiga erishish;
* boshqaruv qarorlari natijasida iqtisodiy barqarorlik, ijtimoiy tenglik, ekologik xavfsizlikni ta’minlash;
* oxir oqibat barqaror taraqqiyot muvozanatini yuzaga keltirish va uni saqlash.

Xо‘sh, nomoddiy madaniy merosning barqaror taraqqiyotga nima aloqasi bor, degan savol tug‘ilishi mumkin.

Bu savolga javob berish uchun “nomoddiy madaniy meros”ning о‘zi nima ekanligini aniqlab olishimiz zarur.

“Nomoddiy madaniy meros” tushunchasi urf-odatlarni, о‘ziga xoslikni ifodalash shakllari, bilimlar va kо‘nikmalarni, shuningdek ular bilan bog‘liq jihozlar, predmetlar, artefaktlar va madaniy makonlarni aks ettiradi. Hamjamiyatlar va guruhlar tomonidan yaratilib, ajdodlardan avlodlarga о‘tib kelayotgan bu meros doimo atrof-muhitga, tabiatga va shu jamiyatning tarixiga bog‘liq holda yaratiladi. Yana shuni aytib о‘tish lozimki, nomoddiy madaniy meros deganda hozirgi kunda hayotda mavjud va yashab turgan tirik meros tushuniladi. Boshqacha aytganda, muqaddam mavjud bо‘lgan va hozirda amaliyotda qо‘llanilmaydigan meros tushunilmaydi. Yana bir narsa muhimki, inson huquqlari sohasida amaldagi xalqaro huquqiy aktlar bilan muvofiqlashtirilgan, turli hamjamiyatlar, guruhlar va shaxslar о‘rtasida о‘zaro hurmatni yо‘lga qо‘yish talablariga mos keladigan, barqaror taraqqiyot talablariga mos tushuvchi nomoddiy madaniy merosgina tan olinadi.

2003 yilda qabul qilingan Konvensiyaga kо‘ra nomoddiy madaniy meros quyidagi 5 ta sohada namoyon bо‘lishi mumkin:

1. О‘zlikni namoyon qilishning og‘zaki shakl va an’analari;

2. Ijrochilik san’ati;

3. Jamiyatning urf-odat, marosim va bayramlari;

4. Tabiat va koinot bilan bog‘liq bilim va urf-odatlar;

5. An’anaviy hunarmandchilik bilan bog‘liq bilim va kо‘nikmalar.

Yuqorida qayd etilganlardan shuni anglash mumkinki, hayotimizning asosiy qismi nomoddiy madaniy meros bilan bog‘liq ekan. YA’ni, turmush tarzimizda har qadamda nomoddiy madaniy meros bilan duch kelamiz va biz uni deyarli his etmaymiz. Lekin, har bitta narsaning qadri u yо‘qotilganda chuqurroq anglanadi, deyilganidek о‘z nomoddiy madaniy merosimizni yо‘qotilmasdan oldin anglashimiz va uni muhofaza qilishimiz zarurligini hayot kо‘rsatib turibdi. Rivojlangan davlatlarda hatto bizning tasavvurimizga sig‘maydigan ayrim holatlar ularning tabbiy bir holatiga aylanib qolganligi buni isbotlaydi. Masalan, oilaning muqaddasligi masalasi ularda allaqachon unutilgan. Hozirda hatto bolaning tug‘ilganligi tо‘g‘risidagi guvohnomada ota va onaning ismi-sharifini alohida kо‘rsatmaslik masalasi ham muhokama etilmoqda. Buning sababi - bitta oilada ikkita erkak, yoki boshqa oilada ikkita ayol turmush qurishi mumkin va ularning qay biri ota va qay biri ona ekanligini kо‘rsatish shart emas emish.

Har bitta xalqning nomoddiy madaniy merosi shu xalqning о‘zligini ifodalaydi va u albatta hurmat qilinishi kerak. Nomoddiy madaniy merosning muhofaza qilinishi, saqlanishi va kelgusi avlodlarga yetkazilishi barqaror taraqqiyotga ijobiy ta’sirini kо‘rsatadi. Chunki, biror xalqning nomoddiy madaniy merosida barqaror taraqqiyotga salbiy ta’sir kо‘rsatishi mumkin bо‘lgan omil yо‘q va bu meros tо‘laligicha barqaror taraqqiyotga xizmat qiladi.

**2.2. Nomoddiy madaniy merosni muhofaza qilish konvensiyasini ratifikatsiya qilish**

Jamiyatning rivojlanish sur’ati uning tashqi muhit, ya’ni boshqa jamiyatlar bilan aloqalarning qay darajada yо‘lga qо‘yilganligi, iqtisodiy va ijtimoiy almashuvlarining samarasiga bog‘liq. Hech bir jamiyat yopiq holda keskin о‘sish sur’atlariga erishishi mumkin emas. Agar shunday bо‘lganda Amazonka daryosi bо‘yidagi о‘rmonlarda topilayotgan ibtidoiy qabilalar boshqa ochiq jamiyatlardan kо‘ra rivojlanib ketganligini kuzatish mumkin bо‘lar edi. Rivojlangan davlatlar tajribasidan foydalanish, ular erishgan yutuqlarga suyangan holda rivojlanishning yangi yо‘llarini hayotga tatbiq etishda о‘zaro aloqalar juda katta ahamiyatga ega. Bu hodisa, boshqacha qilib aytganda globallashuv jarayoni, rivojlanishning yangi bosqichiga kо‘tarilish uchun xizmat qilsa-da, alohida olingan jamiyatlarning о‘zligini namoyon qilish elementlaridan kechishi hisobiga bо‘ladi. Chunki, rivojlangan jamiyat iqtisodiyoti bilan birga u yerdagi yashash tarzi, madaniyat va ma’naviyat ham boshqa jamiyatga kirib keladi. Ba’zan rivojlangan jamiyatning “ilg‘or” madaniyati nisbatan kam rivojlangan jamiyatning “qoloq” madaniyatidan kо‘ra past saviyada bо‘lsa-da, yosh avlod tomonidan moda sifatida qabul qilinishi va bu orqali aslida о‘ta insoniy bо‘lgan madaniyatning ayrim elementlari butunlay yо‘qotilishi mumkin.

Globallashuv jarayonidagi moddiy о‘zgarishlar bilan bir qatorda ma’naviy sohada yuz berayotgan yо‘qotishlar kо‘p vaqtdan buyon dunyo hamjamiyatidagi ilg‘or kishilarni tashvishga solib kelayotgan bо‘lsa-da, dunyo miqyosida bunday yо‘qotishlarning oldini olish va tegishli choralar kо‘rish masalasiga alohida e’tibor о‘tgan asrning ikkinchi yarmidan boshlandi. Misol uchun 1962 yilda Koreya Respublikasida maxsus madaniy dastur qabul qilinib, milliy ma’naviy va moddiy boyliklarni muhofaza qilish ishlari boshlandi. Boshqa davlatlarda ham turli yо‘llar bilan о‘z milliy madaniyatini saqlash choralari kо‘rila boshlandi. Ma’naviy qashshoqlashuv, “standart madaniyat” yoyilishining oldini olish maqsadida Birlashgan Millatlar Tashkilotining fan, ta’lim va madaniyat masalalari bilan shug‘ullanuvchi YUNESKO tashkilotining tashabbusi bilan yangi bir jarayon boshlandi va bu jarayon har bir millat, xalq, jamiyatning о‘zligini ifodalovchi, shu bilan bir qatorda boshqalarni kamsitish yoki tan olmaslik xususiyatlaridan holi bо‘lgan ma’naviy boyliklarini asrash va kelajak avlodga yetkazishni maqsad qilib oldi. Shunday qilib, turli xalqlarda turlicha nomlanadigan, aslida esa о‘zlikni namoyon qilish shakllari, usullari bilan bog‘liq bilim, tajriba va kо‘nikmalar “nomoddiy madaniy meros” iborasi bilan ifodalana boshlandi.

Dunyo miqyosida nomoddiy madaniy meros va uning muhofazasi masalalari YUNESKOning 1989 yildagi “An’anaviy madaniyat va folklorni muhofaza qilish” bо‘yicha Tavsiyalaridan boshlandi. 1994 yildan milliy tizimlar (davlatlar) tomonidan nomoddiy madaniy merosni о‘zida saqlovchi va boshqalarga yetkazuvchilarning rasman tan olishini va ular tomonidan ushbu merosning kelgusi avlodga yetkazilishiga kо‘maklashish maqsadida “Insoniyatning yashovchi (tirik) durdonalari” Dasturi boshlandi.

О‘tgan asrning 90-yillarida ekspertlar xulosasi asosida mavjud nomoddiy madaniy meros muhofazasi bо‘yicha keskin, qat’iy choralar kо‘rish lozimligi aniqlandi va ushbu yо‘nalishdagi ishlar yanada jadallashtirildi. Buning natijasida YUNESKO Bosh Konferensiyasining 2001 yilda bо‘lib о‘tgan 31-sessiyasida yangi xalqaro normativ mexanizm vazifasini о‘tovchi Konvensiya yaratish rejalashtirildi. Shunday qilib, YUNESKO Bosh Konferensiyasining 2003 yil 17 oktabrdagi 32-sessiyada “Nomoddiy madaniy merosni muhofaza qilish” Konvensiyasi qabul qilindi.

2005 yil mazkur Konvensiyaga qо‘shilish masalasi ilk bora kun tartibiga qо‘yildi va bu sohada faoliyat olib borayotgan tashkilotlarga Konvensiyaning mohiyatini о‘rganib chiqish va taklif kiritish vazifasi Oliy majlisning Qonunchilik palatasi tomonidan muvoqiflashtirish ishlari boshlandi. О‘sha davrda Madaniyat va sport ishlari vazirligi zimmasiga о‘rganish natijalarini umumlashtirish va mutaxassilarni jalb etgan holda tegishli tashkiliy ishlarni amalga oshirish yuklangan edi. Maxsus ishchi guruhi tuzilib, Konvensiya chuqur о‘rganildi va tegishli mutasaddi tashkilotlar va ekspertlarning fikriga kо‘ra uni ratifikatsiya qilish zarurligi taklif sifatida Oliy Majlisga taqdim etildi. Oliy Majlisning Qonunchilik palatasi va Senati ishtirokida bо‘lgan qо‘shma majlisida (2007 yil dekabr) Nomoddiy madaniy merosni muhofaza qilish konvensiyasi ratifikatsiya qilindi.

**2.3. Milliy qonunchilikdagi о‘zgarishlar**

Ma’lumki, Xalqaro hujjatlar sirasiga kiruvchi Konvensiya majburiy hujjat hisoblanadi va unga qо‘shilgandan keyin Konvensiyadagi qoidalar milliy qonunchilik bilan zid kelmasligini ta’minlash zarur. Boshqacha qilib aytganda, Konvensiyaning talablari uni qabul qilgan mamlakat qonunlariga mosligi ta’minlanishi, zarur hollarda milliy qonunchilikka qо‘shimcha va о‘zgartirishlar kiritilishini talab qiladi.

Shu davrda О‘zbekistonda madaniy merosga bag‘ishlangan, 2001 yilda qabul qilinib, 2003 yilda qо‘shimcha va о‘zgartirishlar kiritilgan “Madaniy meros obyektlarini saqlash va ulardan foydalanish tо‘risida” Qonun mavjud edi. Muqaddam madaniy meros sifatida asosan moddiy madaniy meros tushunilib kelingani bois, mazkur qonunda nomoddiy madaniy meros bilan bog‘liq bittagina abzats bor edi. Shuning uchun, nomoddiy madaniy meros bо‘yicha Konvensiyaning barcha talablarini ushbu Qonunga singdirish yoki yangi Qonun qabul qilish kerak bо‘ldi. Mutaxassislar va qonunchilarning taklifiga kо‘ra mavjud qonunga qо‘shimcha va о‘zgartirishlar kiritish tanlandi va bu borada Madaniyat va sport ishlari vazirligi hamda Oliy Majlisning Qonunchilik palatasi hamkorligida ish boshlandi. Salkam ikki yil davom etgan jarayonnning natijasida **“Madaniy meros obyektlarini muhofaza qilish va ulardan foydalanish tо‘g‘risida” gi О‘zbekiston Respublikasining Qonuniga о‘zgartirishlar kiritish haqida»gi 228-sonli Qonun** qabul qilindi va unda ilk bora madaniy meros moddiy va nomoddiy toifalarga ajratilishi belgilandi. Qonunga kо‘ra:

**madaniy meros obyektlari** — moddiy va nomoddiy madaniy meros obyektlari;

**moddiy madaniy meros obyektlari** — tarixiy, ilmiy, badiiy yoki о‘zgacha madaniy qimmatga ega bо‘lgan ansambllar, diqqatga sazovor joylar va yodgorliklar;

**nomoddiy madaniy meros obyektlari** — tarixiy, ilmiy, badiiy yoki о‘zgacha madaniy qimmatga ega bо‘lgan urf-odatlar, xalq ijodiyoti (sо‘z, raqs, musiqa, tomosha san’ati), shuningdek ular hamda xalq badiiy hunarmandchiligi va amaliy san’ati bilan bog‘liq bilimlar, kо‘nikmalar, asbob-anjomlar, artefaktlar, madaniy makonlar.

Mazkur Qonun bilan moddiy va nomoddiy madaniy meros obyektlarini rо‘yxatga olish va ularni ekspertizadan о‘tkazish qoidalari quyidagicha belgilangan:

**11-modda. Moddiy madaniy meros obyektlarining davlat kadastri va Nomoddiy madaniy meros obyektlarining rо‘yxati**

Nomoddiy madaniy meros obyektlarining rо‘yxati nomoddiy madaniy meros obyektlari tо‘g‘risidagi yangilanib turiladigan ma’lumotlar kо‘rsatilgan hisobga olish hujjatidan iborat bо‘ladi.

Nomoddiy madaniy meros obyektlarining rо‘yxatini yuritishga quyidagilar kiradi:

nomoddiy madaniy meros obyektini identifikatsiya qilish;

tegishli nomoddiy madaniy meros obyektlarining tarmoqlari, yо‘nalishlari, janrlari va uslublarini tasniflash;

nomoddiy madaniy meros obyektlarini doimiy ravishda tiklovchi shaxslarni, guruhlarni kо‘rsatish;

ma’lumotlarni tizimga solish, saqlash va yangilab borish;

nomoddiy madaniy meros obyektlarining sifat holatini aniqlash va uning natijalari bо‘yicha hisobotlar tuzish.

Moddiy madaniy meros obyektlarining davlat kadastrini va Nomoddiy madaniy meros obyektlarining rо‘yxatini yuritish tartibi О‘zbekiston Respublikasi Vazirlar Mahkamasi tomonidan belgilanadi.

**12-modda. Madaniy meros obyektini Moddiy madaniy meros obyektlarining davlat kadastriga yoki Nomoddiy madaniy meros obyektlarining rо‘yxatiga kiritish**

Tarixiy-madaniy qimmatga ega bо‘lgan obyektlarni Moddiy madaniy meros obyektlarining davlat kadastriga yoki Nomoddiy madaniy meros obyektlarining rо‘yxatiga kiritish О‘zbekiston Respublikasi Madaniyat va sport ishlari vazirligi tomonidan mahalliy davlat hokimiyati organlari, shuningdek yuridik va jismoniy shaxslarning takliflari asosida amalga oshiriladi.

Tarixiy-madaniy qimmatga ega bо‘lgan obyektlarni Moddiy madaniy meros obyektlarining davlat kadastriga yoki Nomoddiy madaniy meros obyektlarining rо‘yxatiga kiritish maqsadga muvofiqligi tо‘g‘risida tarixiy-madaniy ekspertiza xulosasi olingan kundan e’tiboran mazkur obyektlar aniqlangan madaniy meros obyektlari jumlasiga kiritiladi.

Arxeologiya yodgorliklari topilgan paytidan e’tiboran aniqlangan moddiy madaniy meros obyektlari jumlasiga kiritiladi.

Tarixiy, ilmiy, badiiy yoki о‘zgacha madaniy qimmatga ega bо‘lgan yangi aniqlangan moddiy madaniy meros obyektlari Moddiy madaniy meros obyektlarining davlat kadastriga kiritilishi tо‘g‘risidagi masala hal qilingungacha ushbu Qonun talablariga muvofiq muhofaza qilinishi kerak.

О‘zbekiston Respublikasi Madaniyat va sport ishlari vazirligi aniqlangan moddiy madaniy meros obyektining mulkdorini mazkur obyekt Moddiy madaniy meros obyektlarining davlat kadastriga kiritilganligi tо‘g‘risida qaror qabul qilingan paytdan e’tiboran о‘ttiz kun ichida xabardor qilishi shart.

**15-modda. Madaniy meros obyektlarining tarixiy-madaniy ekspertizasi**

Madaniy meros obyektlarining tarixiy-madaniy ekspertizasi:

madaniy meros obyekti Moddiy madaniy meros obyektlarining davlat kadastriga yoki Nomoddiy madaniy meros obyektlarining rо‘yxatiga kiritilishini asoslash;

moddiy madaniy meros obyektining toifasini belgilash;

moddiy madaniy meros obyektining toifasi о‘zgartirilishini asoslash;

moddiy madaniy meros obyektini Moddiy madaniy meros obyektlarining davlat kadastridan chiqarish;

moddiy madaniy meros obyektlari muhofaza tegralari loyihalarining shaharsozlik va loyihalash hujjatlariga, shuningdek mо‘ljallanayotgan yer qazish, yer tuzish, qurilish, melioratsiya, xо‘jalik ishlari va boshqa ishlarning moddiy madaniy meros obyektlarini asrash talablariga muvofiqligini aniqlash maqsadida о‘tkaziladi.

Madaniy meros obyektlarining tarixiy-madaniy ekspertizasi О‘zbekiston Respublikasi Madaniyat va sport ishlari vazirligi tomonidan tashkil etiladi va amalga oshiriladi.

Shunga о‘xshash bir qator о‘zgarish va qо‘shimchalar bilan tо‘ldirilgan yangi qonun 2009 yilda qabul qilindi.

**2.4. 2010-2020 yillarda nomoddiy madaniy meros obyektlarini muhofaza qilish, asrash, targ‘ib qilish va ulardan foydalanish Davlat dasturi**

“Madaniy meros obyektlarini muhofaza qilish va ulardan foydalanish tо‘g‘risida”gi О‘zbekiston Respublikasi Qonuniga muvofiq Vazirlar Mahkamasi 2010 – 2020 yillarda nomoddiy madaniy meros obyektlarini muhofaza qilish, asrash, targ‘ib qilish va ulardan foydalanish Davlat dasturi tasdiqlanadi. Unga kо‘ra О‘zbekiston Respublikasi Madaniyat va sport ishlari vazirligi Davlat dasturini amalga oshirish bо‘yicha asosiy ijrochi sifatida belgilanib, Davlat dasturi monitoringini yuritish, muntazam ravishda har bir yil yakunida amalga oshirilgan ishlar bо‘yicha Vazirlar Mahkamasiga hisobotlarni taqdim etish, Respublika xalq ijodiyoti va madaniy-ma’rifiy ishlar ilmiy-metodik markazining moddiy-texnika bazasini mustahkamlash hamda О‘zbekiston Respublikasining nomoddiy madaniy merosni muhofaza qilish borasida har olti yilda YUNESKOga taqdim etiladigan hisobotlarini tayyorlash vazifalari yuklatilgan.

2010 yil 7 oktabrda О‘zbekiston Respublikasi Vazirlar Mahkamasi tomonidan tasdiqlangan “2010-2020 yillarda nomoddiy madaniy meros obyektlarini muhofaza qilish, asrash, targ‘ib qilish va ulardan foydalanish Davlat dasturi”ning I bо‘limi – “Nomoddiy madaniy merosni saqlash, muhofaza qilish va kelajak avlodga yetkazishga qaratilgan normativ-huquqiy bazani hamda ma’muriy boshqaruv tizimini takomillashtirish”, II bо‘limi – “Nomoddiy madaniy merosni ilmiy jihatdan о‘rganish va tadqiqot ishlarini tashkil etish‎”, III bо‘limi – “Nomoddiy madaniy merosni rо‘yxatga olish va ular tо‘g‘risidagi ma’lumotlarni hujjatlashtirish”, IV bо‘limi – “Soha mutaxassislarini tayyorlash va malaka oshirish ishlarini tashkil etish”, IV bо‘limi – “Nomoddiy madaniy meros obyektlarini saqlashning amaliy chora-tadbirlari”, V bо‘limi – “Nomoddiy madaniy merosni saqlash va uning muhofazasini tashkil etish bо‘yicha olib boriladigan targ‘ibot-tashviqot ishlari”, VI bо‘limi – “Nomoddiy madaniy merosni muhofaza qilish borasida hamkorlik tarmog‘ini rivojlantirish”, VII bо‘limi – “Nomoddiy madaniy meros targ‘ibotida madaniy turizm dasturlaridan keng foydalanish”, VIII bо‘limi – “Nomoddiy madaniy meros namunalarini saqlashni moliyalashtirish tizimini yanada takomillashtirish” masalalariga bag‘ishlangan.

Davlat dasturining “Soha mutaxassislarini tayyorlash va malaka oshirish ishlarini tashkil etish” deb nomlangan IV bо‘limi 13 ta banddan iborat bо‘lib, unda ta’limning barcha bosqichlariga nomoddiy madaniy meros bilan bog‘liq tushunchalarni kiritish, ta’lim jarayoniga ekspertlar, mutaxassislar, ayniqsa, nomoddiy madaniy merosni tashuvchilar, uni saqlovchilarni jalb etish alohida ta’kidlangan.

**2.5. Nomoddiy madaniy meros muhofazasiga oid normativ-huquqiy hujjatlar (Rо‘yxatlarni yuritish tartibi va tarixiy-madaniy ekspertiza tо‘g‘risidagi nizomlar).**

2010 yil dekabr oyida О‘zbekiston Respublikasi Madaniyat va sport ishlari vazirligi‎ga “Nomoddiy madaniy meros obyektlarining rо‘yxatini yuritish tо‘g‘risida”gi Nizom va “Nomoddiy madaniy meros obyektlarini tarixiy-madaniy ekspertizadan о‘tkazish tartibi tо‘g‘risida”gi Nizomni ishlab chiqish va belgilangan tartibda Vazirlar Mahkamasiga kiritish vazifasi qо‘yildi. Natijada Vazirlar Mahkamasi qarori loyihasi asosida nomoddiy madaniy meros obyektlarining rо‘yxatini yuritish, ularning tarixiy-madaniy ekspertizasini tashkil etish mexanizmi yaratildi. ‎Har ikki normativ-huquqiy hujjatga “Madaniy meros obyektlarini muhofaza qilish va ulardan foydalanish tо‘g‘risida” gi О‘zbekiston Respublikasining Qonuniga о‘zgartirishlar kiritish haqida»gi 228-sonli [qonunda](http://www.lex.uz/home/doc/1524299) kо‘zda tutilgan talablar asosida о‘zgartirishlar kiritildi. ‎

О‘zbekiston Respublikasining “Madaniy meros obyektlarini muhofaza qilish va ulardan foydalanish tо‘g‘risida”gi Qonuniga о‘zgartishlar kiritish haqida»gi 2009 yil 9 oktabrdagi О‘RQ-228-son [Qonunini](http://lex.uz/home/doc/1524299) amalga tatbiq etish hamda Vazirlar Mahkamasining “2010-2020 yillarda nomoddiy madaniy meros obyektlarini muhofaza qilish, asrash, targ‘ib qilish va ulardan foydalanish Davlat dasturini tasdiqlash tо‘g‘risida”gi 2010 yil 7 oktabrdagi 222-son [qarori](http://lex.uz/home/doc/1688222) ijrosini ta’minlash maqsadida Vazirlar Mahkamasi “Nomoddiy madaniy meros obyektlarining rо‘yxatini yuritish tо‘g‘risida”gi [Nizom](#1756763) 2011 yil 23-fevraldagi 47-son Qarorining 1-ilovasi asosida tasdiqlandi.

О‘zbekiston Respublikasining “Madaniy meros obyektlarini muhofaza qilish va ulardan foydalanish tо‘g‘risida”gi Qonuniga о‘zgartishlar kiritish haqida»gi 2009 yil 9 oktabrdagi О‘RQ-228-son [Qonunini](http://lex.uz/home/doc/1524299) amalga tatbiq etish hamda Vazirlar Mahkamasining “2010-2020 yillarda nomoddiy madaniy meros obyektlarini muhofaza qilish, asrash, targ‘ib qilish va ulardan foydalanish Davlat dasturini tasdiqlash tо‘g‘risida”gi 2010 yil 7 oktabrdagi 222-son [qarori](http://lex.uz/home/doc/1688222) ijrosini ta’minlash maqsadida Vazirlar Mahkamasi “Nomoddiy madaniy meros obyektlarini tarixiy-madaniy ekspertizadan о‘tkazish tartibi tо‘g‘risida”gi [Nizom](#1756763) 2011 yil 23-fevraldagi 47-son Qarorining 2-ilovasi asosida tasdiqlandi.

**2.6. Nomoddiy madaniy merosning sohalari. О‘zlikni namoyon qilishning og‘zaki shakl va an’analari**

Biz madaniy meros deganda aksariyat hollarda moddiy madaniy merosni kо‘z oldimizga keltirishga о‘rganganmiz. “Nomoddiy madaniy meros” tushunchasi о‘rnida an’anaviy ravishda “xalq ijodiyoti”ni tushunib kelganmiz. “Xalq ijodiyoti” tushunchasi ostida esa raqs, musiqa, tomosha san’ati, milliy hunarmandchilik va xalq og‘zaki ijodiyoti nazarda tutilgan. Konvensiyaga asosan “nomoddiy madaniy meros” tushunchasi “xalq ijodiyoti”ga qaraganda kо‘proq narsani qamrab oladi.

Unga asosan nomoddiy madaniy meros quyidagi yо‘nalishlarda namoyon bо‘ladi:

- о‘zlikni namoyon etishning og‘zaki an’analari va shakllari;

- ijro san’ati;

- jamiyatning urf-odatlari, marosimlari, bayramlari;

- tabiat va koinotga oid bilim va urf-odatlar;

- an’anaviy hunarmandchilik bilan bog‘liq bilim va kо‘nikmalar.

О‘zlikni namoyon qilishning og‘zaki an’ana va shakllari bizning tushunchamizdagi xalq og‘zaki ijodining о‘zidir. Xalq og‘zaki ijodida til muhim rol о‘ynaydi. Chunki til ushbu merosni ifodalashda va kelgusi avlodga yetkazishda eng asosiy vosita bо‘lib xizmat qiladi. Xalq og‘zaki ijodining tur va janrlari juda keng. Uning tarkibiga mif, afsona, rivoyat, ertak, maqol, matal, doston, masal, hikmatli sо‘zlar, tez aytish va boshqa janrlar, muxtasar qilib aytganda xalq merosining og‘zaki ravishda ifodalanadigan barcha tur va janrlari kiradi.

**Mif** (afsona, rivoyat, asotir) qadimgi odamlarning borliq olam haqidagi ibtidoiy tasavvurlari majmui bо‘lib, koinotning yaratilishi, insonlar, hayvonlar va о‘simliklarning vujudga kelishi, samoviy jismlarning paydo bо‘lishi, tabiiy hodisalarning sabablari va mohiyati, afsonaviy qahramonlar, ma’budalar va ilohlar tо‘g‘risidagi etiqodiy qarashlarni о‘z ichiga olgan. Qadimda xalqlarda bо‘lgani kabi, Markaziy Osiyo miflari mazmun va mohiyat jihatdan quyidagi turlarga bо‘linadi:

* olam yaratilishi va hayot paydo bо‘lishi ibtido haqidagi miflar;
* osmon jismlari va tabiat hodisalari haqida hikoya qiluvchi samoviy miflar;
* Gerakl, Gilgamesh, Hubbi, Alpomish kabi g‘ayrioddiy hislatga ega bо‘lgan afsonaviy pahlavonlar haqidagi antropogenik miflar;
* muayan e’tiqodlar bilan bog‘liq (macalan, mо‘l hosil sо‘rash, о‘simlik yoki olovga topinish) sig‘inish miflari;
* xalqlarning kelib chiqishi (masalan 92 ta о‘zbek urug‘larining paydo bо‘lishi) bilan bog‘liq etnogenetik miflar;
* taqvimiy miflar (masalan chilla, ayyom ajuz, ahman-dahman va hkz. haqida);
* olamning intihosi haqidagi esxatologik miflar.

Miflar “Avesto”, “Iliada”, “Ramayana”, “Shohnoma”, “Kalevala”, “Alpomish”, “Gо‘rо‘g‘li” kabi adabiy yodgorliklarning yaratilishida ham salmoqli о‘rin tutgan.

**Rivoyat** voqea va hodisalarni, inson faoliyatini ba’zan uydirmalar vositasida, ba’zan real tasvirlovchi folklor janridir. Hajmi qisqa, 2-3 epizoddan oshmaydi, an’anaviy shaklga ega bо‘lmaydi. Odatda bir hikoyachi bayonidan boshlanib, og‘izdan-og‘izga о‘tish jarayonida erkin talqin qilinadi. Mazmuniga kо‘ra rivoyatlar tarixiy hamda toponimik bо‘ladi. Tarixiy rivoyatda biror tarixiy shaxs yoki xalq qahramoni bilan bog‘liq hodisalar hikoya qilinadi, axloq va odobning ideal meyorlari tashviq etilib, muayyan faktlar haqida axborot beriladi. Bunday rivoyatlar, xususan Alisher Navoiy, Mirzo Ulug‘bek, Amir Temur, Bobur, Mashrab va boshqa buyuk shaxslarning hayoti bilan bog‘liq voqea-hodisalar asosida ham yaratilgan. Toponim rivoyatlarda esa shahar, qishloq, qо‘rg‘on, saroy, maqbaralar nomi hamda ularning yuzaga kelishi sabablari bilan voqealar hikoya qilinadi. Odatda xotimasida hikoyadan maqsad ta’kidlanadi va muayyan fakt izohlanadi. О‘zbek rivoyatlari bizgacha og‘zaki, qisman yozma shaklda yetib kelgan.

**Matal** - muayyan hayotiy hodisani aniq va tо‘g‘ri belgilab beradigan obrazli ifoda, ibora. Matalda о‘xshatish, taqqoslash, kinoya, qochiriq sо‘z kabi badiiy vositalardan foydalaniladi. Majoziy iboraning о‘z asl ma’nosi bilan kо‘chma ma’nosi о‘rtasida yaqinlik, mantiqiy bog‘lanish bо‘lishi lozim. Matal bir yoki bir necha jumladan tuziladi, ular orasida qofiyalanish hamisha ham saqlanmaydi. (Masalan: “*Shamol bо‘lmasa daraxtning shohi qimillamas*”, “*Qizim senga aytaman, kelinim sen eshit!*”).

**Maqol** bu xalq og‘zaki ijod janri bо‘lib, qisqa va lо‘nda, obrazli, grammatik va mantiqiy tugal ma’noli xikmatli ibora, chuqur mazmunli gap. U muayyan ritmga ega bо‘lib, avlod-ajdodlarning hayotiy tajribalari, jamiyatga munosabati, tarixi, ruhiy holati, epik va estetik tuyg‘ulari, ijobiy fazilatlari mujasamlashgan. Asrlar davomida xalq orasida sayqallanib, ixcham va sodda poetik shaklga kelgan. Maqollar mavzu jihatidan nihoyatda boy va xilma-xil. Turkiy xalqlari maqollaridan namunalar dastlab M.Qoshqariyning “Devonu lug‘ot-t-turk” asarlarida keltirilgan. Bu maqollarning bir qanchasi hozir ham о‘zbek xalqi orasida turli variantlarda ishlatiladi.

**Masal** – didaktik adabiyot janridir. Bu ta’limiy xarakterdagi, aksariyat kichik she’riy, ba’zan nasriy shakldagi asar. Masalda insonga xos xususiyatlar, jamiyatga xos ijtimoiy hodisalar, qushlar va hayvonlar orasidagi munosabatlar, tabiat hodisalari vositasida aks e’ttiriladi. Mazmuni majoziy asosida qurilib, komiklikning va kinoyaning, ijtimoiy motivlikning ustunligi masalga hajviy ruh bag‘ishlaydi. Masalning hikoya qismi hayvonlar haqidagi ertaklar, novella yoki latifalarga yaqin bо‘lib, xotimasi maqol, hikmatli sо‘z va iboralar tarzida bо‘ladi. Masal materiallari aksariyat ertak, majoz, novella, latifa va boshqalarda qо‘llanilishi mumkin. О‘zbek adabiy ijodida uning namunalari “Kalila va Dimna”, “Zarb-ul-masal” va boshqa asarlar tarzida uchraydi. Masalchilik bilan Faxriddin Attor, Jaloliddin Rumiy, Alisher Navoiy kabi sо‘z ustalari shug‘ullanganlar.

**Afsona** xalq og‘zaki ijodi (folklor) shakllaridan biridir. U xayolot, uydirma va tо‘qimadan iborat bо‘lsada, sо‘zlovchi va tinglovchi tomonidan haqiqatdek tasavvur etiladi. Hattoki voqealar bо‘lib о‘tgan davr va makon ham kо‘rsatiladi. Afsonalar og‘izdan-og‘izga, eldan-elga о‘tib kelgan, ifoda usuli, bayon tarzi hisoblanadi.

Rivoyatdan farqli о‘laroq afsona zaminida mо‘jiza, sehr-jodu bо‘ladi. О‘zbek afsonalari koinot (Yer, Quyosh, Oy, yulduzlar va sayyoralar yaralishi), toponomika (masalan, Kavkaz tog‘lari, ba’zi daryolar, dengizlar, shaharlar, qishloqlar va h.k), xalqlarning (masalan, turkiylarning) kelib chiqishi, hayvonot dunyosi, tabiat hodisalari, tarixiy shaxslar (Er Tunga, Tо‘maris va boshqalar), dinlar, payg‘ambarlar tо‘g‘risida mavzularda qurilgan.

**Ertak** - xalq og‘zaki poetik ijodining asosiy janrlaridan biri; tо‘qima va uydirmaga asoslangan sehli-sarguzasht va maishiy xarakterdagi epik badiy asar. Asosan nasr shaklida yaratilgan. Ertak Surxondaryo, Samarqand, Farg‘ona о‘zbeklari orasida metal, Buxoro atrofida ushuk, Xorazmda varsaqi, Toshkent shahri va uning atrofida chо‘pchak deb ataladi. Hayoliy va hayotiy uydirmalarning ishtiroki, syujet chizig‘ida tutgan о‘rni va vazifasiga kо‘ra ertakni 2 guruhga - xayoliy uydirmalar asos bо‘lgan ertak, hayotiy uydirmalar asos bо‘lgan ertaklarga bо‘lish mumkin. Unda asosan, uch maqsadga asoslaniladi: birinchidan, ideal qahramonning jasorati, yovuz kuchlarga qarshi chiqib, xalq manfaatlarini ximoya qilishi, ikkinchidan, malika-yu parilarga oshiq bо‘lishi, bu yо‘lda dev va ajdarlarga qarshi kurashi, uchinchidan esa adolatsizlikka, zulmga qarshi chiqishi.

Ertak janr obrazlari talqini, g‘oyaviy mazmuni va konflikti, syujet va kompozitsiyasi, uydirmalarning о‘rni va vazifasi, tili va uslubiga kо‘ra ushbu janr asarlari shartli ravishda hayvonlar haqidagi ertaklar, sehrli ertaklar, maishiy ertaklar va hajviy ertaklarga bо‘linadi.

**Tez aytish** о‘zbek xalq og‘zaki ijodining bir turi. О‘tmishda katta yoshdagi odamlar ham о‘tirishlarda, tо‘ylarda tez aytishda musobaqalashganlar. Keyinchalik, asosan bolalar repertuariga aylangan, sababi tez aytish bolalarning fikrlash qobiliyatini, sо‘z boyligini oshirishga va nutqning ravon bо‘lishiga xizmat qiladi.

**2.7. Ijrochilik san’ati va uning turlari**

**Ijrochilik san’ati** tarkibida nomoddiy madaniy merosimizning juda katta qismi о‘z ifodasini topadi. Sodda qilib aytilganda, xalq ijodining ijrochilik bilan bog‘liq sahnaviy janrlarning barchasi undan joy oladi. Bunda musiqa, raqs, xalq tomosha san’atining barcha janrlari tushunilishi kerak. Boshqacha qilib aytganda namoyish etishga (hoh u sahnada bо‘lsin, hoh maydonda, hoh kichik davrada) mо‘ljallangan janrlar ijrochilik san’ati tarkibiga kiritiladi. Ijrochilik san’atining barcha janrlarini qamrab olmagan holda misol tariqasida quyidagilarni keltirish mumkin.

Musiqa yо‘nalishi bо‘yicha: “Shashmaqom”, “Xorazm maqomlari”, “Toshkent-Farg‘ona maqom yо‘llari”, Dutor va surnay maqom yо‘llari, “Tanovor”, “Ushshoq”, “Feruz”, “Suvora”, “Lazgi”, “Mavrigi”, “Miskin” singari turkumlar, “Katta ashula”, allalar, о‘lanlar, yallalar, laparlar, madhiyalar, termalar, shuningdek, “baxshichilik”, “xalfachilik” va hududga xos boshqa yо‘nalishdagi manbalar.

Raqs yо‘nalishi bо‘yicha: Farg‘ona, Xorazm, Buxoro, Surxondaryo raqs maktablari, hududlarga xos bо‘lgan raqslar va raqs harakatlari, shu jumladan, bolalar, erkaklar, ayollarning yakka va guruhli raqslari.

Tomosha san’ati yо‘nalishi bо‘yicha: dorbozlik, polvonlik, an’anaviy sirk, kо‘zboylog‘ichlik, qо‘g‘irchoqbozlik, masxarabozlik, morbozlik, besuyaklik о‘yinlari, yog‘och oyoq о‘yinlari, milliy xalq о‘yinlari va boshqalar.

**2.8. Urf-odat, marosim va bayramlar**

Urf-odat, marosim va bayramlar tarkibiga mehmondо‘stlik an’analari, axloq-odob bilan bog‘liq urf-odatlar, farzand tarbiyasi bilan bog‘liq marosimlar, beshik tо‘yi, ism qо‘yish marosimi, sunnat tо‘yi, sovchilikka borish, kelin salom, milliy va mahalliy miqyosda о‘tkaziladigan sayllar, hasharlar, tomoshalar, bayramlar va boshqalarni kiritish mumkin.

**Navrо‘z** (fors – yangi kun) – shamsiya (quyosh) yil hisobidan yilning birinchi kuni, О‘rta Osiyo va Sharq mamlakatlarida yashovchi xalqlarning qadimiy an’anaviy bayrami. Bahorgi teng kunlikka (21 yoki 22 mart), ya’ni Quyoshning Hamal burjiga kirishiga tо‘g‘ri keladi. Navrо‘z dehqonchilik ishlarini boshlash bayrami hisoblanadi. Bayramda ommaviy xalq sayillari uyushtirilgan, yangi ungan kо‘katlardan tansiq taomlar pishirilgan, ba’zi ekinlarni ekish boshlangan. Dastlab navrо‘z bayramini о‘tkazish о‘troq dehqonlarda rasm bо‘lgan, keyinchalik ular orqali yarim о‘troq va kо‘chmanchi turkiy xalqlarning xam urf-odatlariga aylangan. Asrlar о‘tishi bilan turli xalqlarda navrо‘z bayramini о‘tkazish marosimlari ularning turmush tarziga, mafkurasiga moslashgan.

**Marosim** inson hayotida muhim hodisalar sodir bо‘lganida vujudga keladi va kishilar hayotidagi eng muhim voqealarni (masalan, tug‘ilish, uylanish, о‘lim) qayd etadi, rasmiylashtiradi. О‘zbek oilalarida yosh oilalarni tarbiyalash uchun о‘ziga xos ma’naviy “zina” sifatida xizmat etadigan, chaqaloq tug‘ilgandan, to ulg‘ayib, yangi oila qurgungacha bо‘lgan hayotiy muhim voqealarni qayd qiladigan marosimlar tizimi (“Chaqaloq dunyoga kelishi”, “Ism berish”, “Chaqaloq chilla”, “Beshik tо‘y”, “Soch tо‘y”, “Tish tо‘y”, Birinchi qadam”, “Sunnat tо‘y”, “Muchal yosh”, “Nikoh tо‘y” kabilar) vujudga kelgan.

**Sunnat tо‘yi**ning tarixi eng qadimiy ibtidoiy jamiyatda balog‘at yoshini nishonlash, bolalarni о‘smirlikka о‘tish marosimiga borib taqaladi. О‘sha davrlardayoq bolani sunnat (xatna) qilish odati vujudga kelib, u bir tomondan, issiq iqlimda gigiyena (ozodagarchilik)ga rioya qilish vositasi bо‘lgan, ikkinchidan, mardlik va jasurlik hisoblangan.

**Xatna** mahalliy odatlar bilan chatishib, tо‘y-bayram darajasiga kо‘tarilgan. Tо‘y kuni bolaning ona tomonidan bо‘lmish buvisi turli sarpolar bilan bir qatorda maxsus bezatilgan toycha tortiq qiladi. Toychaga “tо‘y qahramoni” mindirib, mahalla, qishloq kо‘chalari bо‘ylab uni karnay-surnay sadolari ostida sayr qildirishadi. Bu tantanali sayr tо‘yxona eshigi oldida katta ommaviy raqsga tushish bilan kutib olinadi. Tо‘y kattalar mehmondorchilik qilish bilan yakunlanadi.

Chaqaloqning yaqinlari davrasida beshikka solish xalq tilida “**beshik tо‘yi**” marosimi deb yuritilgan. Bu udum mamlakatimizning har bir hududida о‘ziga xos tarzda, turfa urf-odatlar bilan о‘tkaziladi. Ma’lumki, chaqaloqning dunyoga kelishi bilan qudalar, qarindosh-urug‘lar, qо‘ni-qо‘shnilar uchun katta xursandchilik boshlanadi. Bu marosim odatda tо‘ng‘ich farzand dunyoga kelganda katta tantana bilan qarshi olinadi. Odatda u ayrim joylarda kichik bir oilaviy marosim shaklida о‘tsa, boshqa joylarda esa mahalliy bayramga aylanib ketadi. Shuningdek, ba’zi joylarda bu marosim yaxlit bir shaklda tashkil topsa, boshqa yerlarda ikki tadbirdan iborat bо‘ladi. Masalan, Toshkentda farzand tug‘ilganiga 7-9 kun tо‘lganda, avvaliga bolani beshikka solish marosimi о‘tkaziladi. Gо‘dakning qirqi (40 kunlik) chiqqandan keyin esa, oila uchun qulay kunlarning birida alohida (ziyofat) beshik tо‘yini uyushtirish odat tusiga kirgan. Marosim ota-ona va qudalarning о‘zaro kelishilgan kuni, maxsus tayyorgarlik kо‘rilgan holda о‘tkaziladi. Unda kelinning onasi о‘z nabirasi uchun yangi chiroyli beshik, xilma-xil kiyim- kechaklar, shuningdek, qizi va kuyovi, qudalari uchun sarpolar tayyorlaydi. Tо‘yga aytilgan qarindosh-urug‘lar ham chaqaloqqa atab sovg‘a keltirishadi. Bu tadbir Buxoroda quyidagi о‘ziga xos katta tantana bilan о‘tkazilgan: “Chaqaloqning ona tomonidan bobosi va buvisi unga boshdan-oyoq ust-bosh, yangi beshik va unga kerakli ashyolarni hozirlab, tо‘y boshlangan kuni ana shu sovg‘alar jо‘natiladi. Sovg‘a jо‘natishda oldinda qо‘lida qayroq toshli, yog‘och bog‘lab olgan bolalar nog‘orachi, karnaychi va surnaychilarning nag‘malariga mos holda о‘ynab borishadi. Ularning ketidan sovg‘a-salomlarni kо‘targan ayollar, ularning ketidan esa, beshik kо‘targanlar boradilar. Uy egalari ularning yuzlariga un surtish bilan kutib oladilar. Bu bilan chaqaloqning umr yо‘li oq, о‘zi baxtli va farovon bо‘lishiga istak bildirishadi”. Kelinning onasi qarindosh-urug‘lari hamrohligida yasatilgan beshik va sarpolar bilan qudanikiga mehmonga borishadi. Bu marosim ayollar, bolalar va kayvoni ayol (tо‘y-marosimlar ustasi, kо‘p biladigan ayol) boshchiligida о‘tkaziladi. Asosiy marosim kelinning onasi keltirgan beshikka chaqaloqni yotqizish uchun hozirlik kо‘rish bilan boshlanadi. Tо‘yga atab keltirilgan sovg‘alar namoyish etiladi. Kayvoni ayol boshchiligida bolani chо‘miltirishadi. Chaqaloqni suvga solishdan oldin maxsus qumni uning tanasiga surtib chiqishadi. Sababi, badanidagi tuklar kamayib, chiqmasligi uchun qilinsa, undan keyin qatiq surkalib, uning terisi mayin va oqarishini ta’minlaydi. Bola chо‘miltiriladigan tog‘oraga umri davomida boy-badavlat bо‘lsin deb tilla buyumlar va kumush tangalar tashlanadi (ma’lumki, kumush suvni zararkunandalar – mikroblardan xoli qiladi). Gо‘dakni chо‘miltirib bо‘lgach, buvisi olib kelgan yangi kiyimlar bilan beshikning oldiga olib kelinadi. Beshikni bosh tomoni qiblaga qaragan holda bolani belanadi va kayvoni ayol 4-6 qoshiqni beshik atrofida aylantirib oladi. Bu harakatda juft qoshiqlarning aylantirilishi bu beshik oiladagi kelgusi farzandlar uchun yashash, tо‘qchilik ramzi bо‘lsin degan ma’noda qilinadi. Sо‘ng beshikning yopinchiqlari yopilib, kayvoni ayol onaga juft patir yoki nonni tishlatadi. Bu bola tо‘q bо‘lishi uchun onaning suti mо‘l bо‘lsin, risqi ulug‘ bola bо‘lsin degan fikrni anglatadi. Ona tishlagan nonni olib qо‘yiladi yoki bо‘lmasam о‘tirganlarga tarqatiladi. Kayvoni ayol xonaga isiriq tutatib, ona va beshik atrofida aylantiradi. Bu bilan uyning havosi tozalanib, bolani nazar-nafaslardan ximoya qiladi. Ona bolani emizib uxlata boshlaydi, shu payt о‘tirganlar birgalikda chaqaloqqa alla aytishadi.

**Nikoh** - yangi oila yaratilishi maqsadida tashkil etiladigan marosim, udum va tadbirlar majmuasi hisoblanadi. Nikoh – tо‘y marosimi, undan oldingi va undan keyingi qismlarga bо‘linadi.

Tо‘ydan oldingi qism: qiz tanlash, sovchilikka borish, fotiha tо‘yi singari bо‘laklarga bо‘linadi.

Qiz tanlash turli hududlarda turlicha bо‘lishi mumkin. Bunda ikki holat kuzatiladi: Yigitning о‘zi tanlashi. Ota-ona yoki qarindosh-urug‘ tomonidan tanlash.

Odatda yigitning ota-onasi yigitdan “kо‘z ostiga olib qо‘yganing bormi?” deb sо‘raydi. Yigit biror qizni tanlaganini aytsa, bu xonadon yigit xonadoniga mos yoki mos emasligi muhokama qilinib, ma’qul deb topilgan holda shu xonadonga sovchilikka boriladi.

Toshkent shahrida qiz tanlashda odatda yigitning ayol qarindoshlari turli joylardan qiz tо‘g‘risida ma’lumotlarni surishtirib, qaysi xonadonda ularga mos qiz borligini aniqlab, shu xonadonga kirishadi va surishtirish boshlanadi. Boshqa hududlarda esa oldindan mо‘ljallangan xonadonga borish odat tusiga kirgan.

Ikki tomon (qiz va yigit tomoni) bir-biriga ma’qul bо‘lgandan keyin yigit va qizning uchrashuvi tashkil etilib, ularning roziligi olinadi. Keyingi paytda Toshkent shahrida qizning otasi yoki erkak qarishdoshlaridan biri yigit bilan uchrashib, suhbatlashishi ham rasm bо‘lgan. Hamma rozi bо‘lgandan keyin qizning uyiga sovchilikka (ba’zi hududlarda erkaklar, ba’zi hududlarda ayollar) boriladi va “non sindirish” yoki “oq о‘rash” marosimi о‘tkazilib, fotiha tо‘yi belgilanadi. Marosim paytida ikkita nonni qо‘shib sindirish, qiz tomonga oq rо‘mol taqdim etish ikki tomonning rozilik alomati hisoblanadi. Sovchilar qiz xonadoniga kirib kelishida “qulchilikka keldik” degan ibora bilan kirishadi, bu – shu xonadondagi qizni kelin qilib olish ma’nosini bildiradi.

“**Fotiha tо‘yi**” – qizning qо‘ni-qо‘shnilari, mahalla va qarindoshlariga qizning unashtirilganligini ma’lum qilish maqsadida о‘tkaziladi va “bо‘xcha”, ya’ni qizga atalgan narsalar (kiyim-kechak va taqinchoqlar) qiz tomonga taqdim etiladi. Odatda, fotiha tо‘yiga ketadigan xarajatlar yigit tomonidan qoplanadi. О‘zbekistonnning turli joylarida bu marosim turlicha kо‘lamda о‘tkaziladi. Masalan, Samarqand shahrida bu tadbir juda katta miqyosda о‘tkazilib, olib kelingan buyumlar yoyib qо‘yiladi va kim qaysi buyumni sovg‘a qilganligi ham e’lon qilinadi. Fotiha tо‘yi kuni nikoh tо‘yining muddati va xarajatlar aniqlanadi. Yigit tomonidan “qalin puli” (Toshkenda “sut haqi deyiladi) beriladi. “Qalin puli” miqdori turli hududlarda turlicha bо‘lib, Xorazmda beriladigan qalin puli eng katta hisoblanadi. Boshqa hudularda nisbatan kam tо‘lanadi yoki qiz tomon olib kelishi lozim bо‘lgan biror buyum (masalan shkaf, jovon yoki boshqa mebel) yigit tomonidan sotib olinishi bilan ham belgilanishi mumkin.

**Nikoh tо‘yi** о‘tadigan kuni rasmiy va shar’iy nikoh marosimi tashkil etiladi. Shar’iy nikoh – mulla tomonidan о‘qilib, diniy nuqtai-nazardan shu vaqtdan boshlab qiz va yigit er-xotin hisoblanishini bildiradi. Rasmiy nikoh – shu hududdagi tegishli rasmiy idorada yigit va qizni “er va xotin” deb qayd etish uchun tashkil etiladi. Nikoh qaydnomasini topshirish tantanali ravishda rasmiy idorada yoki nikoh tо‘yi marosimi tarkibida о‘tadi.

Nikoh tо‘yi xonadonlarning iqtisodiy imkoniyatlari va shu hududda qabul qilingan qoidalarga qarab juda katta yoki nisbatan kichikroq о‘tkazilishi mumkin. Nikoh tо‘yiga yigit va qiz tomonidan mehmonlar taklif etiladi. Tо‘y marosimi tugagandan keyin qiz yigitning uyiga kuzatiladi. Unga qizning onasi va yaqin ayol qarindoshlari hamroh bо‘ladi.

Tо‘ydan keyingi qismda: **bet ochar (yuz ochdi), kuyov oshi, charlar, quda chaqiriq** о‘tkaziladi.

Tо‘yning ertasi kuni ertalab “bet ochar” yoki “yuz ochdi” deb nomlanadigan marosim о‘tkaziladi. Bu marosimda kelin boshiga yopilgan katta rо‘mol olib tashlanib, u shu xonadon egalari va qarindoshlariga “salom soladi” (egilib ta’zim qiladi). Kimga salom berishni kelinning yonida turgan ayol belgilab, she’riy tarzda e’lon qilib turadi va salom berilgan qarindoshlar kelinga “kо‘rmana” (о‘zlarining sovg‘asi)ni berib kelinning boshini silaydi, kelin tomonidan о‘z navbatida kichik sovg‘alar beriladi. Toshkent shahridagi tо‘ylarda kelin salom bevosita nikox tо‘yi kuni, tо‘yxonaning о‘zida о‘tkazilishi rasm bо‘lgan.

Shu kuni yigitning о‘rtoqlari biror choyxonaga yig‘ilib “kuyov oshi” tashkil etiladi va yigitning kuyov bо‘lganligining isboti sifatida osh pishirib yeyiladi.

Tо‘ydan keyin tomonlar kelishib belgilagan muddatda “charlar” (qizning о‘z ota-onasi xonadoniga tashrifi) marosimi о‘tkaziladi. Bunda kelinning qaynonasi boshchiligidagi qarindoshlar kelinni olib quda tomonga borishadi. U yerda katta ziyofat beriladi va har ikkki tomonning ayollari bir-birlari bilan tanishadilar.

Erkaklarning tanishuvi “**quda chaqiriq**” nomli marosimlarda amalga oshiriladi. Avval bir tomonga ikkinchi tomon erkaklari chaqirilib, keyin ikkinchi tomonga ham xuddi shunday chaqiriq uyushtirilib, ziyofat beriladi va ikki tomon erkaklari tanishib oladilar.

**2.9. Tabiat va koinot bilan bog‘liq bilim va urf-odatlar**

Tabiat va koinotga oid bilim va urf-odatlar deganda biz an’anaviy xalq taqvimlari, kunning botishiga qarab kelgusi kunning qanday kelishini aytib berish, oyning turishiga qarab keyingi oyning taxminiy ob-havosini aniqlash, hayvonlar harakati orqali sodir bо‘ladigan voqealarni bashorat qilish, quduq qazish о‘rni yoki imorat qurish joyini aniqlash, milliy sartaroshlik, an’anaviy tabobat, imoratsozlik, miroblik bilan bog‘liq bilim va kо‘nikmalar, pazandachilik san’ati kabilarni tushunamiz[[9]](#footnote-9).

Ma’lumki qadim zamonlardan buyon Sharq xususan О‘rta osiyo xalqlari hayotida suv va namgarchilikni qadrlash alohida о‘rin tutgan. Chunki dehqonlar uchun xosildorlikni yaxshi bо‘lishi, chorvadorlar uchun yaylovlarda о‘t-о‘lanlarni о‘sishi, ular hayotining tо‘kin sochin bо‘lishini ta’minlagan albatta, bularning barchasi ob-havoning qanday kelishiga bog‘liq bо‘lgan. Bu esa asrlar davomida О‘rta osiyo xalqlarida suv va namgarchilik bilan bog‘liq turli urf-odat va marosimlarni vujudga kelishiga sabab bо‘lgan.

Suv va namgarchilik bilan bog‘liq urf-odat va marosimlar о‘zining uzoq tarixiga ega bо‘lib zardushtiylikning muqaddas kitobi Avestoda yer, suv va xosildorlikning xudosi deb «Anaxita» talqin qilingan. Unda: «Anaxita doimo gо‘zal baquvvat, xushqomat, kamarini baland bog‘lagan, oltin ziynatli kо‘p burmali mursak kiygan bir qiz sifatida ta’riflanadi». Zardо‘shtiylik davrida unga atalgan gimnlar, qasrlar va haykallar mavjud bо‘lgan bо‘lsa, ayrim manbalarda kо‘rsatilishiga unga atab xatto odamlar ham qurbon qilingan. Kо‘pchilik manbalarda Anaxita Osmon suvlari ya’ni bulut va yog‘ingarchiliklar xudosi deb talqin qilinsa, ayrim mualliflar uni yerdagi oqin suvlarining kulti bilan bog‘lashadi. О‘rta Osiyoda Anaxita kulti bilan birga er xubbi yoki Xubbi kulti ham mavjud bо‘lib, ushbu kult haqida mualliflar tomonidan kо‘plab afsona va rivoyatlar qayd etilgan. Kо‘pchilik olimlarning ushbu kult islomga mavjud bо‘lganligini qayd etadi. Bu haqda akademik Y.G‘ulomov quyidagilarni yozadi: «Tabiiyki islom dini yoyilgandan sо‘ng ham xalq islomgacha bо‘lgan suv xudosi Xubbi haqidagi afsonani saqlab qoldi natijada u musulmon agiografik adabiyotiga kirib keldi». Yuqorida keltirilgan har ikkala kult haqida folklorshunos B.Sarimsoqov hamda U.Jumanazarovlar о‘z izlanishlarida qimmatli ma’lumotlarni keltiradilar. Xubbi kultiga sig‘inish О‘rta Osiyoning deyarli barcha xududlarida, xususan Farg‘ona vodiysida ham uchraydi. Vodiyning Sо‘x tumani dehqonlari erta baxorda ariqlarga suv ochishdan oldin daryo bо‘yida turli jonliqlar sо‘yib Er Xubbi kultiga atab qurbonliq qilishgan bu yerda er xubbini «yigit xubbi» deb atashgan. Daryo va soy bо‘ylarida qurbonliklar keltirish О‘rta Osiyoning boshqa xududlarida ham mavjud bо‘lgan. Yuqoridagilardan tashqari О‘rta Osiyo xalqlarida yomg‘ir chaqirish bilan bog‘liq turli urf-odat marosimlar ham mavjud bо‘lgan. Ushbu marosimlar turli joylarda turlicha shaklda va har-xil nomlar bilan qayd etiladi. Chunonchi bunday marosimlar Qashqadaryo viloyatida **«Suz xotin», «Chayla qozoq»,** Surxondaryoda **«Bо‘z xotin», «Sust xotin»,** Zarafshon voxasida **«Sus xotin»,** Turkistonda **«Choy momo»,** Buxoroda viloyati qishloqlarida **«Chayla xotin», «Kо‘sam-kо‘sam», «Sur xotin»,** nomlari bilan atalib, ushbu marosimlardan maqsad, yomg‘ir chaqirish bо‘lgan. Ushbu marosimlar haqida M.Jо‘rayev izlanishlarida qimmatli ma’lumotlar keltiriladi. Yuqoridagi yomg‘ir chaqirish bilan bog‘liq marosimlar О‘rta Osiyoning kо‘plab xududlarida mavjud bо‘lsada, ayrim dehqonchilik xududlari, masalan Farg‘ona vodiysida kamroq uchraydi. Bu yerda yomg‘ir chaqirish bilan bog‘liq turli kо‘rinishdagi о‘ziga xos bо‘lgan udumlar mavjud bо‘lgan.

Masalan vodiyning Sо‘x tumanida yomg‘ir chaqirish bilan bog‘liq marosim mavjud bо‘lib uni maxalliy xalq **«tarishkunok»** deb atagan. Unga kо‘ra qurg‘oqchilik bо‘lib uzoq vaqt yog‘ingarchilik bо‘lmasa, qishloq erkaklari yarim yalang‘och xolda kо‘chaga chiqishgan va bir birini ustidan suv quyishgan hamda biror kishini kо‘proq qishloq imomini yoki mullani ariqqa tashlashgan. Shu kunlari qishloq erkaklari xoxlagan xonadoniga mexmonga kirishgan, xonadonlarda esa ularni faqat shu marosimda pishiriladigan «kashki chavari» deb nomlangan chalpak bilan mexmon qilishgan. Vodiyning Quva tumanida esa qurg‘oqchilik yillari qishloq axolisi Olloxdan yomg‘ir sо‘rab xayri xudoyilar о‘tkazganlar. Ushbu xudoyilar odatdagi xudoyilardan shunisi bilan farq qilganki unda qatnashayotgan oqsoqollar soni yetti yoki о‘n yetti kishi bо‘lishi shart bо‘lgan.

Vodiyning tog‘oldi tumanlaridan bо‘lgan Farg‘ona tumanida esa, qurg‘oqchilik yillari dehqonlar turli xayri-xudoyilar о‘tkazish bilan birga, о‘z ekin maydonlari chetlariga qurbaqalarni tutib kelib osib qо‘yishgan. Dehqonlar qurbaqa yomg‘ir chaqiradi deb ishonishgan.

Hozirda ham «vodiyda qurbaqani о‘ldirgan odamning tо‘yida yomg‘ir yog‘adi»-degan tushuncha saqlanib qolgan. Qurbaqa obrazining yog‘ingarchilik bilan bog‘liqligi tо‘g‘risida dunyo xalqlarining kо‘pchiligida turli talqinlar uchraydi. О‘rta Osiyoda ham qurbaqaning nargarchilik timsoli sifatida talqin qilinganligini L.I.Rempel tasdiqlab quyidagilarni yozadi «О‘rta Osiyo xalqlarining san’atida qurbaqa obrazidan namgarchilik va yomg‘ir ifodasi, baxt va omad timsoli, bamisoli tumor sifatida foydalanilgan». Yomg‘ir chaqirish bilan bog‘liq rasm rusumlar О‘rta Osiyoning boshqa xalqlarida ham mavjud bо‘lgan. Xususan turkmanlarda yomg‘ir chaqirishda «Burkut baba» obraziga sig‘inilib, unga yomg‘ir piri sifatida qaralgan va u haqda turli rivoyatlar tо‘qilgan. О‘rta Osiyoning ayrim dehqonchilik xududlarida esa yomg‘ir chaqirishning g‘ayri oddiy usullari mavjud bо‘lgan. Masalan Tojikistonning Vaxan-Ishkashim kabi tumanlarida suvga о‘lgan odamning bosh chanog‘i qо‘yilsa yomg‘ir yog‘adi deb ishonilgan. Bizga ma’lumki qadimda turkiy qavmlar orasida «Yada» toshi vositasida ham duo о‘qib yomg‘ir chaqirish udum bо‘lgan. «Yada» atamasi kо‘pchilik olimlarning e’tiroficha Avestoda keltirilgan «yadu» (yoki «yatu») ya’ni «sehr jodu» sо‘zi bilan bog‘liqdir. «Yada» atamasi bilan bog‘liq tushunchalarni qadimiy sharq yozma manbalarida uchratish mumkin. jumladan, Xitoy sayyohi Si Yuy Vindzyan-lu «yada» toshi haqida ma’lumot berib, ushbu toshni oq, qora, kulrang kо‘k, yashil va sariq ranglarda bо‘lishini ta’kidlaydi. «Yada» toshi haqida ma’lumotlarni biz X asrda yashagan arab geografi Ibn al-Faqihning «Kitob axbor al buldon» (mamlakatlar haqida axborotlar kitobi) asarida, Mahmud Qoshg‘ariyning «Devonu lug‘atit turk» nomli mashhur ishida hamda XV asrda yashab ijod qilgan tarixchi Rashiuddin asarlarida uchratamiz. Abu Rayxon Beruniy ham о‘zining «Minerologiya» asarida «yada» toshi haqida ma’lumot berib, ushbu tosh turkiy xalqlar orasida nafaqat yomg‘ir chaqiruvchi, balki g‘alaba va omad keltiruvchi tosh sifatida ham badrlanganligini yozgan edi. Uning ta’kidlashicha, ushbu toshdan о‘sha davrning shox va sarkardalarining bilich, uzuk va boshqa buyumlarini ziynatlashda foydalanilgan. Ilohiy budratga ega bо‘lgan «yada» toshi haqidagi ma’lumotlarni badimiy dostonlardan ham topish mumkin. Jumladan, qirg‘iz xalqining «Manas» eposida «yada» toshi haqida afsona mavjud bо‘lib ushbu asarda u «djay tash» deb atalgan. Bundan tashqari, «yada» toshi haqidagi ma’lumotlar Oltoy xalqlarining «Anoss tо‘plamlari» (Anosskiy sbornik) deb nom olgan folklor asarlarida «sata» nomi bilan atalib, u iloxiylashtirilgan. Oltoy xalqlari ushbu ilohiy toshning kuchi nihoyatda ulug‘vorligiga ishonganlar, hatto ular «sata» toshi quyosh nurini ham «sindiruvchi» kuchga ega deb bilganlar. S.YE.Malovning yozishicha, XIX asr oxirlarida sharqiy Turkistonda bir «yada»chilik bilan shug‘ullanuvchi mulla, ayni hosil yig‘im terimi davrida yomg‘ir chaqirganlikda ayblanib, qattiq jazolangan. Bundan tashqari S.YE.Malovning ta’kidlashicha turkiy qavmlarda ushbu toshdan nafaqat yomg‘ir chaqirish, balki boshqa maqsadlarda ham foydalanilgan. «Yada» toshi haqida о‘zbek elshunos olim K.Shoniyozov hamda M.Jо‘rayevlar о‘z ishlarida ma’lumotlar keltirib о‘tadilar. K.Shoniyozovning yada toshini qadimdanoq turkiy xalqlarning turmush tarzida muhim о‘rin tutganini va u haqda ilk о‘rta asr yozma manbalarida ham kо‘plab ma’lumotlar uchrashini ta’kidlaydi. M.Jо‘rayevning yozishicha, qadimda har bir turkiy qavmning о‘z yadachasi bо‘lgan va yomg‘ir chaqirish uchun yada toshiga qush yoki hayvon qoni surtilib afsun о‘qilgan.

Yuqoridagi ma’lumotlardan kо‘rinadiki, О‘rta Osiyoda suv va namgarchilik Bilan bog‘liq urf-odat va marosimlar о‘zining uzoq tarixiga ega bо‘libgina qolmay, balki О‘rta Osiyo xalqlarining ma’naviy merosini ajralmas va bebaxo durdona sifatida boyitadi. Ushbu marosimlarni о‘rganish esa tariximizni yanada boyitishiga shubxa yо‘q.

**An’anaviy tabobat** zamonaviy meditsina paydo bо‘lgangacha davrda insonlarning organizmida paydo bо‘ladigan turli jismoniy va ruhiy kasalliklarga qarshi kurashish vositasi bо‘lib xizmat qilgan. Zamonaviy meditsina tatbiq etilgandan keyin ham О‘zbekiston aholisining juda kо‘p qismi an’anaviy tabobatga murojaat etib keladi.

An’anaviy tabobatning ayrim sirlari oddiy odamlar tomonidan ajdodlardan avlodlarga uzatilib, oila a’zolarini mustaqil davolashga xizmat qilgan bо‘lsa, ayrim sirlari faqat shu soha bilan chuqur va muntazam shug‘ullanib kelgan kishilargagina ma’lum bо‘lgan. Masalan, og‘iz bо‘shlig‘iga yara toshib ketishi (xalq tilida “og‘iz uvilishi”, zamonaviy meditsinada “stomatit” deyiladi)ni oilada doim bо‘ladigan achchiq tosh bilan og‘izni chayish orqali davolangan bо‘lsa, suyak sinishini faqat “siniqchilar” davolaganlar.

Insonlardagi jismoniy kasalliklarning aksariyati dorivor о‘tlar, qо‘l bilan uqalash orqali davolangani holda, ruhi kasalliklarning aksariyati duo о‘qish va ruhiy ta’sir о‘tkazish orqali davolangan.

An’anaviy tabobatning hozirgi ahvoli har tomonlama о‘rganilmagan. An’anaviy tabobat bilan shug‘ullanuvchi shaxslarning ta’biricha, zamonaviy meditsina kasallik natijasida organizmda paydo bо‘lgan og‘riq joyining о‘zini davolaydi (masalan, qо‘lga yara chiqsa yarani davolaydi), an’anaviy meditsina esa uning sababini topib kasallikning ildizini davolaydi va shu bilan kasallik qо‘zg‘alishining ham oldini oladi. An’anaviy tabobat sirlari asosan oila ichida (juda kam hollarda begonalarga) keyingi avlodga uzatiladi. An’anaviy tabobatning juda katta sirlari Abu Ali ibn Sino tomonidan “Tib qonunlari” risolasida yozib qoldirilgan.

An’anaviy tabobatda bir xil kasallikni turli yо‘llar va vositalar bilan davolash amaliyoti ham uchraydi. Bunda tabib (an’anaviy tabobat bilan shug‘ullanuvchilar shunday ataladi) о‘zi о‘rgangan uslubdan foydalanadi.

Aslida, an’anaviy tabobatda deyarli barcha kasalliklarga qarshi davo uslublari mavjud. Davolash jarayonini tо‘g‘ri va samarali tashkil etish tabibning mahorati va tajribasiga bog‘liq. Masalan, Toshkentdagi Xonobod qishloq fuqarolar yig‘ini “Yangi turmush” mahallasida yashovchi Karimshayx Usmonshayxov ismli tabib “spid” kasalligini ham davolagan, degan ma’lumotlar internet saytida e’lon qilingan.

**2.10. An’anaviy hunarmandchilik bilan bog‘liq bilim va kо‘nikmalar**

An’anaviy hunarmandchilikkka oid bilim va kо‘nikmalar misolida zardо‘zlik, quroqchilik, kandakorlik, gilamchilik, dо‘ppidо‘zlik, qо‘g‘irchoqsozlik, kulolchilik, ganchkorlik, yog‘och о‘ymakorligi, mayolika san’ati va hunarmandchilikning boshqa yо‘nalish va turlariga oid tajriba, bilim va kо‘nikmalarni kuzatishimiz mumkin bо‘ladi[[10]](#footnote-10).

**Zardо‘zlik**-bezak san’ati turi; amaliy san’atning zar (tilla va kumush suvi yuritilgan) ip, nozik sim, ipak bilan kashta tikib bezak yaratadigan sohasi. Tо‘rtburchak chambarakka (korchо‘pga) о‘rnatilgan baxmal, shoyi, movut, charm va boshqalar matolarga zardо‘zi usulida kashta (gul, naqsh, tasvir) tikiladi. Kashtaga ba’zan metall, tosh, shisha munchoqlar ham ishlatiladi. Shakllarni yaratishda zardо‘zi, zamindо‘zi, guldо‘zi, birishidо‘zi, pulakdо‘zi kabi turli usullardan foydalanishadi. Turli choklarning mohirona ishlatilishi va ularning naqshlar bilan hamohangligi zardо‘zlik mollariga joziba va gо‘zallik bahsh etadi, ularning badiiy qiymatini oshiradi va bu ustaning didi va mohirligi bilan bog‘liqdir. Ushbu kasbda qо‘llaniladigan о‘simlik va handasa naqshlari orasida eng gо‘zallari deb davqur, darham, donacha, bodomiy, butador va boshqalar hisoblanadi.

**Kandakorlik** - amaliy san’at turi; о‘ymakorlikning metall buyumlarni о‘yib, chizib naqsh, tasvir ishlash soxasi. Buyumlarni bezashda kandakori (о‘yib, kesib), qolipaki (qolip yordamida), simkori (simdan foydalanib), shuningdek, buyumlarning qismlari (qopqoq, dasta va b.) va ikki qavatli buyumlarni bezashda shabaka (panjarali qilib ishlash) usullari qо‘llaniladi, an’anaviy о‘simliksimon (islimiy) va xandasiy (girix) naqshlardan mujassamotlar yaratiladi. Naqsh yoki tasvir zamini pо‘lat qalam yoki asboblar yordamida chuqur yoki sayoz о‘yiladi, zamin sayoz о‘yilganda rangli loklar bilan bо‘yaladi, pardozlanadi, chekma, о‘yma, katak, parallel kesma chiziqlar bilan jilo beriladi. 1930-yillardan metal sirtiga kimyoviy moddalar ta’sir ettirib naqsh, tasvir yaratish usuli ham (ilk bor Toshkent badiiy о‘quv i.ch. k-tida) qо‘llanila boshladi. Toshkent kabi yirik shaharlarda kandakorlik markazlari bо‘lgan.

XX asrning 20-yillaridan ustalar artellarga uyushtirildi. Kandakorlik sexlarida ijod qila boshlagan ustalar turli maktablarning an’analari, usullaridan foydalanib badiiy buyumlar (choydish, mis kо‘za, mis lagan, satil oftoba, dashhо‘y, qumg‘on va boshqalar tayyorlay boshladilar. 60-yillar boshlarida artellar tugatilib, mahalliy xizmat qо‘mitalari kandakorlik buyumlarini ishlab chiqardilar.

**Dо‘ppidо‘zlik -** dо‘ppi Turkiston xalqlari orasida (ayniqsa О‘zbekiston va Tojikiston hududida) milliy libos elementiga aylangan. Boshqa xalqlar dо‘ppilaridan о‘zbek dо‘ppilari о‘ziga xos shakli, bezagi bilan farqlanadi.

Dо‘ppi uch qismdan – tepa (aylana va tо‘rtburchak shaklida bichiladi), kizak (gardish shaklida) va jiyakdan tuzilgan, dо‘ppi respublikamizning turli joylarida turlicha bezatiladi; qismlari birlashtirilgan turlicha kо‘rinishga ega bо‘ladi. Kashta tikib bezatilgan bо‘laklar kizakka astar yopishtirilib mayda nozik chokda qaviladi, qaviqlar orasiga paxta yoki qog‘ozdan pilta qо‘yiladi. Sо‘ng tayyor bо‘laklar bir-biriga ulanadi. Dо‘ppidо‘zlik bilan asosan ayollar shug‘ullanadi.

XX asrning 20- yillaridan hunarmand ustalar artellarga birlashtirildi, keyinchalik fabrikalarda mehnat qila boshladilar. Xonadonlardan tashqari dо‘ppidо‘zlik hozirda Buxorodagi “Zardо‘z” aksiyadorlik jamiyatida, Toshkentdagi “Sharq guli” fabrikasida, Chustdagi korxonalarda va boshqa joylarda yо‘lga qо‘yilgan.

**Kulolchilik** – hunarmandchilikning loydan (gildan) turli buyumlar (terrotika, sopol idish, qurilish materiallari va boshqalar) tayyorlaydigan turi. Kelib chiqishi va tarkibi turlicha bо‘lgan tuproqlardan turli xil kulolchilik mahsulotlari tayyorlanadi.

Kulolchilik bilan insonlar neolit davrida shug‘ullana boshlaganlar. Hozirgi kunga kelib kulolchilikning turlari rivojlanib, kо‘payib bordi. Kulolchilikning shakli va tayyorlanish usullariga kо‘ra О‘zbekistonda quyidagi kulolchilik maktablari mavjud: Farg‘ona (asosiy markazlari – Rishton, G‘urumsaroy), Buxoro-Samarqand (asosiy markazlari – Samarqand, Urgut, G‘ijduvon, Uba), Xorazm (asosiy markazlari – Madir, Kattabog‘ qishloqlari), Toshkent. Har bir maktab о‘zining rivojlanish va ijodiy tamoyillari, yetakchi markaz va ustalari, о‘zigagina xos xususiyatlariga ega bо‘lish bilan birga asosiy badiiy umumiylikni ham saqlagan.

Mazkur maktablar R.Zuhurov (Denov), M.Turopov (G‘urumsaroy), I.Komilov (Rishton), Alisher va Abdulla Narzullayevlar (G‘ijduvon), Namoz va Nо‘mon Obloqulovlar (Urgut), R.Matchonov (Xorazm), A.Rahimov (Toshkent) kabi ustalar ijodi bilan mashhur. Dekorativ-amaliy san’atning ushbu turi har tomonlama qо‘llab-quvvatlanmoqda va targ‘ib etilmoqda, uning yanada rivojlanishi uchun qulay sharoit yaratilmoqda.

**О‘ymakorlik** – amaliy san’atning qadimiy va keng tarqalgan turi; yog‘och, ganch, metall, tosh, suyak, terrakota va boshqalarni о‘yish, yо‘nish, kesish yо‘li bilan badiiy shakl yasash san’ati. Buyumlar, turli asboblarni nafislashtirishda, binolarni bezashda, kichik shaklli haykaltaroshlik kompozitsiyalari yaratishda keng qо‘llaniladi. О‘ymakorlikning mustaqil janri gliptika; foydalanadigan xom ashyosiga kо‘ra yog‘och о‘ymakorligi, ganch о‘ymakorligi, metall о‘ymakorligi (kandakorlik), suyak о‘ymakorligi kabi turlari bor.

О‘rta Osiyoda, jumladan, О‘zbekiston hududida о‘ymakorlik juda qadimdan rivojlangan. Ibtidoiy odamlar yog‘och, suyak, hayvon shoxlaridan о‘zlari uchun zarur qurollar yaratib, ularni “bezashgan”, turli ramziy chiziq va belgilar ishlashgan, toshlarga rasmlar chizishgan (qoyatosh rasmlari). О‘zbekistonning janubidagi Oqtom va Quyi Mozordan topilgan hayvon shoxi hamda suyak bо‘lagiga chizib ishlangan tasvirlar mil. av. 5-6-asrlarga oid yog‘och о‘ymakorligi namunalari saqlangan. Fayoztepa, Qoratepa, Ayritom poydevorlari marmar, toshdan ishlanib о‘ymakorlik bilan bezatilgan yodgorlik namunasidir.

О‘rta Osiyoda о‘ymakorlik 3 yо‘nalishda mavjud bо‘lgan: naqsh о‘ymakorligi, mavzuli (odam va hayvon tasviri ishlangan) о‘ymakorlik hamda naqsh va mavzuli о‘ymakorlik uyg‘unligidagi murakkab kommpozitsiyalar.

18-19-asrlarda о‘ymakorlikning о‘ziga xos maktablari rivojlandi, biri-biridan jozibador san’at namunalari yuzaga keldi. О‘ymakorlik uslubiy rang-baranglikka xizmat qildi. 19-asr oxiri – 20-asr boshlarida Xiva (O. Polvonov, S. Bog‘bekov), Buxoro (Usta Shirin Murodov, A.Boltayev), Qо‘qon (Haydar Najmiddinov va uning о‘g‘li Q.Haydarov) va boshqa shaharlarda mohir, qо‘li gul ustalar yetishib chiqdi, ular Xudoyorxon о‘rdasi, Knyaz Romanov saroyi, Kalontarov uyi, Sitorai Mohi Xosa kabi me’moriy yodgorliklarni mahorat bilan bezadi.

20-asrda о‘ymakorlik yangi mazmun va shakllar bilan boyidi, mintaqalardagi mahalliy xususiyatlar bir-biri bilan uyg‘unlashib ajoyib mujassamotlar yaratildi (Navoiy teatri, Muqimiy teatri, Navoiy nomidagi adabiyot muzeyi va b.).

О‘zbekiston hududida asosan tо‘rtta yog‘och о‘ymakorligi maktablari mavjud bо‘lib, ular о‘z uslublari va yо‘nalishlari bilan farqlanadi:

* Xiva yog‘och о‘ymakorligining rivojida Ota Polvonov va Sapo Bog‘bekovlarning ijodiy faoliyati alohida о‘rin tutadi. Bu maktab о‘ymakorligi boshqa maktablarga qaraganda о‘yma naqshlarining maydaligi, zaminining kamligi, novdalarning zichligi, badiiy tuzilishi jihatidan о‘ynoqiligi, ya’ni novdalarning spiralsimonligi alohida ahamiyat kasb etadi.
* Samarqand yog‘och о‘ymakorligi maktabida esa о‘ymalarning maydaligi, naqsh namunasining murakkabligi, о‘simliksimon girih va gulli girih naqshlarining kо‘p ishlatilishi bilan hamda о‘yma yuzasining ranglanishi ajralib turadi. Ijodkor ustalar Akduxofiz Jalilov, Asatillo, Nurilla Narzullayevlardir.
* Toshkent о‘ymakorligi maktabining yirik namoyondalaridan Sulaymon Xо‘jayev, Maqsud Qosimov va Ortiq Fayzullayevlardir. Toshkent maktabining boshqa maktablardan farqi shundaki, о‘ymasining kо‘p qavatligi, о‘rtacha chuqurlikda о‘yilib, islimiy, geometrik, ramziy naqshlar kо‘proq ishlatiladi.

4. Qо‘qon yog‘och о‘ymakorligi maktabi ham о‘ziga xosligi bilan boshqa maktablardan ajralib turadi. Yirik ustalardan Haydar Najmiddinov va Qodirjon Haydarovlardir. Bu maktab о‘ymakorligining mahobatliligi, yirikligi, о‘ymalarning chuqurligi va kо‘p qavatliligi bilan farqlanib turadi.

**Kashtachilik** – kashta tikish kasbi, amaliy san’atning qadimgi sohalaridan biri. Arxeologik topilmalar kashtachilikning deyarli barcha xalqlarda qadimdanligini, iqlim, tabiiy sharoit, muhit bilan bog‘liq holda har bir xalqning madaniyati, san’ati, kasb-hunar turlari bilan birga ularning ta’sirida rivoj topganini kо‘rsatadi. Kashtaning paydo bо‘lishi teridan qilingan kiyimlarda bog‘lam va choklarning yuzaga kelishi bilan bog‘liq.

Kashta qо‘lda (igna, ilmoqli igna, ilmoqli bigiz bilan) yoki mashinada, asosan, matoda (bо‘z, satin, chit, shoyi, baxmal va boshqa) va charm (etik, mahsi, pichoq, va boshqa) tikiladi. Kashta mujassamotida о‘simliksimon naqshlar, handasiy shakllar, fazoviy jismlar, meva va hayvonlarning uslublashtirilgan tasvirlari, baytlari, keyinroq kishilarning qiyofalari, me’moriy obidalar ham о‘z ifodasini topgan. Kashta tikish turli choklardan matoga avvaldan andaza yordamida tushirilgan gul, tasvir, naqsh asosida, ba’zan matoga iplari sug‘urilib tayyorlangan asosda sanama usulida bajariladi. Bunda jun, ip, ipak, zig‘ir tolali tabiiy va sun’iy (sintetik) tolalardan, metalldan (tilla, kumush) tayyorlangan iplardan foydalaniladi. Shuningdek, dur, nozik, piston, ba’zan qimmatbaho tosh va tangalar keng ishlatiladi. Mato, mо‘yna, charmlardan quroq tikishda kashtadan foydalaniladi.

Kashta buyumlar (palak, sо‘zana, choyshab, gulkо‘rpa, kirpech, dorpech, zardevor) kiyimlar (kо‘ylak, dо‘ppi, nimcha, peshonaband, kamar) turmushda keng ishlatiladi. Kashta choklari, kashta tikish va uslublarining turli-tumanligi о‘zbek kashtadо‘zlarining katta san’atidan dalolat beradi. Masalan Nurota, Buxoro, Samarqand kashtadо‘zlik mahsulotlari kо‘proq yо‘rma chok bilan, Shahrisabzda yо‘rma, kandaxayol, iroqi, Toshkentda esa kо‘proq bosma chok bilan tikilgan.

**Quroq** - mayda bо‘laklardan ulab, tо‘plab bezak yaratish; shu usulda yasalgan bezak, buyum ham quroq deb ataladi. Turli rang va shakldagi mayda mato parchalaridan buyum, bezak hosil qilinadi. Quroqchilik amaliy san’atda keng tarqalgan bо‘lib, kо‘rpa, kо‘rpacha, choyshab, sо‘zana, dasturxon, gilam va boshqa jihozlar qadimda shu usulda tayyorlanib, ajoyib san’at namunalari yaratilgan.

**Gilamchilik** – tabiiy (hayvon juni, о‘simlik tolasi) va sun’iy toladan turli xildagi gilamlar ishlab chiqaruvchi sanoat tarmog‘i. Gilamchilik badiiy hunarmandlik sohasi sifatida turli davlatlarda о‘ziga xos shaklda rivojlanib kelgan.

Qо‘lda gilam tо‘qish О‘rta Osiyoda, ayniqsa Turkmanistonda keng rivojlangan. Qо‘lda gilam tо‘qish nihoyatda sermashaqqat ish, tо‘quvchidan qunt, did va mahorat talab qiladi. Patli gilamlarni tо‘qish ayniqsa murakkab. Qо‘lda tо‘qilgan gilam pati, naqsh mujassamoti asos ipiga rangli iplardan tugib bandlar hosil qilib yaratiladi. Tugun uchi matoning yuz tomoniga chiqarib tekis qirqiladi. Har bir qatordan sо‘ng arqoq ip о‘tkazib maxsus temir taroqda urib avvalgisiga mahkamlanadi. Tayyor gilam maxsus kimyoviy moddalar yordamida yuviladi. Gilamlar turli hajmlarda tayyorlanadi. О‘rta Osiyo gilamlari uchun xos bо‘lgan, naqshning aniqligi, gо‘zal bо‘lishi va ranglarning uyg‘unligi ularning badiiy qiymatini oshirgan.

Andijon, Samarqand gilamlari, qoraqalpoqlar tо‘qigan о‘tov jihozlari badiiy jihatdan mohirona ishlangan. Andijon gilamlarining pati qisqa, qalin va mayin bо‘ladi. Samarqandning rangdor uzun patli julxirs (“ayiq teri”) gilami о‘ziga xosligi bilan ajralib turadi.

**Qо‘g‘irchoqsozlik** – xalq amaliy san’ati hamda san’atning boshqa turlari singari insonlarning tabiatni, yon atrofni, borliqni kuzatishlari, undan xayratlanishlari yoki qо‘rqishlari, zavqlanishlari asosida tug‘ilgan. Respublikamiz hududida olib borilgan qazishmalar vaqtida topilgan odamlarning yoki hayvonlarning, fantastik-xayoliy jonzotlarning loydan ishlangan kichkina haykalchalari bunga misol bо‘lishi mumkin. О‘rta Osiyo hudidida yashagan xalqlar asosan dehqonchilik, chorvachilik bilan shug‘ullanishgan va ularning san’ati shu turmush tarzi bilan bog‘lik bо‘lgan. Bir vaqtlar diniy xarakterdagi Ashshadaroz (Xorazm viloyati), Suv Xotin (Surxondaryo viloyati) totem yoki ma’buda Anaxita kо‘rinishlari vaqt о‘tishi bilan katta hajmdagi marosim qо‘g‘irchoqlariga aylangan. Halkimiz azaldan bolajon xalq bо‘lgan. Bolalar uchun esa ovunchoq qо‘g‘irchoklar kerak bо‘lgan. Qо‘y Qо‘chqor, о‘rdak, g‘oz, xо‘roz, baliq, chig‘anoq shaklidagi xushtaklar ham ovunchoq ham didaktik о‘yinchoq vazifasini bajargan. Osiyo xalqlarida arusaksoz, qо‘g‘irchoqsoz, kurjokchi kabi kasb egalari mahalliy xom ashyodan diniy, marosim yoki ovunchoq maqsadida uyinchoq-qо‘g‘irchoqlar yasashgan va ular Buyuk Ipak Yuli orqali kup xalqlarga tarqalgan. Mahalliy xom ashyo deganda tuproq-loy, yog‘och, qamish, mato, jun, qamish, suyak kabi materiallar nazarda tutilmoqda. Afsuski, davrlar aro sinalgan eng mustahkam xom ashyo bu olovda pishirilgan loy -keramika sopol bо‘lib chiqdi. Chunki aynan sopol qо‘g‘irchoq-о‘yinchoqlargina biz kadimiy ajdodlarimizdan yetib kelgan xolos. Muzeylarda saqlanayotgan aravaga qо‘shilgan ot xaykalchasi, ajdarho kо‘rinishi haykalchasi shular jumlasidandir. Loy sopoldan ishlangan о‘yinchoqlar an’anasini о‘tgan asrda Buxorolik Xamro buvi saqlab qolib, uz jiyanlariga о‘rgatib ketgan. Bugungi kunda ushbu an’anani Kubaro aya davom ettirib kelmokda.

Mustaqillik tufayligina ushbu madaniyat, san’atimizning bir kо‘rinishi milliy qadriyatimiz hisoblangan, yо‘qolib ketgan qо‘g‘irchoqsozlik san’ati qayta tiklana boshlandi. Buxoroda, vodiyda, Toshkentda loydan ishlangan qо‘g‘irchoqlarga e’tibor berilgan bо‘lsa, boshqa mahalliy xom ashyolardan tayyorlangan maishiy xarakterdagi, sovg‘abop qо‘g‘irchoqlar Xorazm viloyatida Kuryazov Mansur rahbarligidagi bir guruh tashabbuskor ijodkorlar tomonidan tayyorlana boshlandi.

**Ganchkorlik** – badiiy hunarmandlik turi; amaliy san’atning ganchda ishlash bilan bog‘liq sohasi. Binolarni bezatishda, me’moriy detallar ishlashda, devor va shiftlarni suvashda, bezak shakllari hamda о‘yma naqsh va tasvirlar yaratishda keng qо‘llaniladi. Ganchkorlikda bezak ikki usulda bajariladi: о‘ymakori usulida bino devori ganch suvoq qilinib, bezatiladigan qismiga naqsh ishlanadi. Qolipaki usulida tayyor bezak ganch taxtalarida bezatiladigan sirtga о‘rnatiladi. Qolipaki usuli bezakni birdaniga kо‘p miqdorda tayyorlash imkonini beradi. Hozir korxonalarda qoliplar yordamida kо‘p nusxada tayyorlash yо‘lga qо‘yilgan.

О‘zbekiston hududida ganchning mо‘lligi hamda unda ishlashning qulayligi ganchkorlikni qadimdan maxsus kasb sifatida shakllanishiga sabab bо‘lgan. Soha mahobatli binolar qurilishi, umuman me’morlik, amaliy va tasviriy san’at rivoji bilan uzviy bog‘liq holda rivojlangan. Qadimdan tosh, g‘isht, sopol, yog‘och bilan bir qatorda ganchdan ham keng foydalanilgan; о‘yma naqsh va tasvir ishlashga qulayligi esa ganch о‘ymakorligini rivojlantirgan.

***Nazorat savollari***

1. *NMM Konvensiyasi О‘zbekistonda qachon ratifikatsiya qilingan?*
2. *О‘zbekiston qachondan NMM Konvensiyasining ishtirokchisiga aylandi?*
3. *О‘zbekistonda NMM muhofazasi bilan bog‘liq Davlat dasturi qachon qabul qilingan?*
4. *Nomoddiy madaniy meros muhofazasiga oid normativ-huquqiy hujjatlar qachon tasdiqlangan?*
5. *Qonunchilikka NMM bilan bog‘liq о‘zgartirish va qо‘shimchalar qachon kiritilgan?*
6. *О‘zbekistonda NMMning nechta rо‘yxati yuritilishi belgilangan?*
7. *Rо‘yxatlar kim tomonidan tasdiqlanadi?*
8. *Rо‘yxatlarni yuritish tartibi qaysi hujjatda belgilangan?*
9. *Tarixiy-madaniy ekspertiza kim tomonidan о‘tkaziladi?*
10. *Davlat dasturi nechta banddan iborat?*

**Adabiyotlar rо‘yxati:**

1. Madaniyat sohasiga oid meyoriy hujjatlar tо‘plami. О‘z.R.Madaniyat va sport ishlari vazirligi, 2010 y.
2. List of Intangible Cultural Heritage in Need of Urgent Safeguarding. UNESCO, 2009.
3. Basic Text of the Convention for the Safeguarding of the Intangible Cultural Heritage, UNESCO, 2014, Paris.
4. О‘.Toshmatov, N.Isakulova. Nomoddiy madaniy merosni muhofaza qilishning huquqiy asoslari (monografiya). Toshkent, 2015 y.
5. Osnovniye teksti Mejdunarodnoy konvensii ob oxrane nematerialnogo kulturnogo naslediY. YUNESKO, 2014 g.

**3-mavzu: Kompozitorlik ijodiyotida xalq qо‘shiq va kuylaridan foydalanish masalalari. Xalq musiqa ijodiyotini zamonaviy musiqiy janrlarda targ‘ib etish yо‘llari.**

**Reja:**

3.1. Madaniy meros obyektlarini muhofaza qilish va ulardan foydalanish tо‘g‘risida О‘zbekiston Respublikasi Qonuni. О‘zbekistonda nomoddiy madaniy merosni muhofaza qilish jarayonining bosqichlari.

3.2. 2010-2020 yillarda nomoddiy madaniy meros obyektlarini muhofaza qilish, asrash, targ‘ib qilish va ulardan foydalanish Davlat dasturi.

3.3. Nomoddiy madaniy meros muhofazasiga oid normativ-huquqiy hujjatlar.

**Tayanch iboralar:** *konvensiya, madaniy meros, nomoddiy madaniy meros, operativ yо‘riqnoma, Bosh assambleya, Kotibiyat, reprezentativ rо‘yxat, ratifikatsiya, tarixiy-madaniy ekspertiza, ansambllar, yodgorliklar, nomoddiy madaniy meros sohalari, bilim va kо‘nikmalar, hamjamiyat, merosni о‘zida saqlovchilar, nodavlat-nohukumat tashkilotlari.*

**3.1. Madaniy meros obyektlarini muhofaza qilish va ulardan foydalanish tо‘g‘risida О‘zbekiston Respublikasi Qonuni. О‘zbekistonda nomoddiy madaniy merosni muhofaza qilish jarayonining bosqichlari.**

Ma’lumki, xalqaro hujjatlarni qabul qilishning о‘z qoidalari mavjud. YA’ni u qabul qilingandan keyin, uni qabul qilgan davlat qonunchiligidagi qoidalar xalqaro hujjatdagi holatlarga moslashtirilishi talab etiladi. Shu munosabat bilan 2008 yil aprel oyida О‘zbekiston Respublikasi YUNESKOning “Nomoddiy madaniy merosni muhofaza qilish tо‘g‘risida”gi Konvensiyasi a’zosiga aylangandan keyin shu paytgacha mavjud bо‘lgan Madaniy meros obyektlarini muhofaza qilish va ulardan foydalanish tо‘g‘risida О‘zbekiston Respublikasi Qonuni (2001 yilda qabul qilinib, 2003 yilda tegishli qо‘shimcha va о‘zgartirishlar kiritilgan)ga yangi qо‘shimcha va о‘zgartirishlar kiritish yoki yangi qonun qabul qilish orqali biz yuqorida qayd etgan normalar bajarilishi lozim bо‘ldi. Shu munosabat bilan salkam ikki yil davomida shu yо‘nalishda ishlar olib borildi va 2009 yil sentabr oyida Madaniy meros obyektlarini muhofaza qilish va ulardan foydalanish tо‘g‘risida О‘zbekiston Respublikasi Qonuniga qо‘shimcha va о‘zgartirishlar kiritish tо‘g‘risida О‘zbekiston Respublikasining О‘rQ-228-sonli Qonuni qabul qilindi.

Biz quyida ushbu Qonun bilan 2001 yilda qabul qilinib, 2003 yilda о‘zgartirish va qо‘shimchalar kiritilgan yangi tahrirdagi Qonunnning asosan nomoddiy madaniy meros bilan bog‘liq bandlariga tо‘xtalib о‘tamiz.

**1-modda. Ushbu Qonunning maqsadi**

Ushbu Qonunning maqsadi О‘zbekiston xalqining umummilliy boyligi bо‘lmish madaniy meros obyektlarini muhofaza qilish va ulardan foydalanish sohasidagi munosabatlarni tartibga solishdan iborat.

**2-modda. Madaniy meros obyektlarini muhofaza qilish va ulardan foydalanish tо‘g‘risidagi qonun hujjatlari**

Madaniy meros obyektlarini muhofaza qilish va ulardan foydalanish tо‘g‘risidagi qonun hujjatlari ushbu Qonun va boshqa qonun hujjatlaridan iboratdir.

Qoraqalpog‘iston Respublikasida madaniy meros obyektlarini muhofaza qilish va ulardan foydalanish sohasidagi munosabatlar Qoraqalpog‘iston Respublikasi qonun hujjatlari bilan ham tartibga solinadi.

Agar О‘zbekiston Respublikasining xalqaro shartnomasida О‘zbekiston Respublikasining madaniy meros obyektlarini muhofaza qilish va ulardan foydalanish tо‘g‘risidagi qonun hujjatlarida nazarda tutilganidan boshqacha qoidalar belgilangan bо‘lsa, xalqaro shartnoma qoidalari qо‘llaniladi.

**3-modda. Asosiy tushunchalar**

Ushbu Qonunda quyidagi asosiy tushunchalar qо‘llaniladi:

**ansambllar**[[11]](#footnote-11)— tarixan tarkib topgan hududda aniq kо‘zga tashlanadigan, atrof manzarasi bilan umumiyligi yoki aloqadorligi tarixiy, arxeologik, me’moriy, estetik yoki ijtimoiy-madaniy qimmatga ega bо‘lgan, ijtimoiy, ma’muriy, diniy, ilmiy, о‘quv-ta’lim, istehkom, saroy, turarjoy, savdo, ishlab chiqarish va boshqa ahamiyatga molik hamda rassomlik, haykaltaroshlik, amaliy bezak san’ati, me’morchilik asarlari bilan bog‘liqlikda alohida yoki о‘zaro birgalikda turgan yodgorliklar, imoratlar va inshootlar guruhlari, shuningdek tarixiy tarhlarning hamda manzilgohlar imoratlarining qoldiqlari, landshaft arxitekturasi va bog‘-rog‘ san’ati asarlari (bog‘lar, istirohat bog‘lari, xiyobonlar, sayilgohlar);

[**СПиТ:**

**1.**Маданий мерос / Диққатга сазовор жойлар]diqqatga sazovor joylar[[12]](#footnote-12) — inson va tabiat ijodining mushtarak mahsuli, shuningdek tarixiy, arxeologik, shaharsozlik, estetik, etnologik yoki antropologik qimmatga ega bо‘lgan hududlar, shu jumladan xalq hunarmandchiligi maskanlari, tarixiy manzilgohlar yoki shaharsozlik tarhi markazlari va tarixiy (shu jumladan harbiy) voqealar, yodgorliklar, atoqli tarixiy shaxslarning hayoti bilan bog‘liq bо‘lgan imoratlar, xotira joylari, tabiiy landshaftlar, shuningdek kо‘hna shaharlar, shahristonlar, manzilgohlar, qarorgohlar imoratlarining madaniy qatlamlari, qoldiqlari, marosimlar bajo etiladigan joylar;[**СПиТ:** **1.**Маданий мерос / Ёдгорликлар]

yodgorliklar — tarixiy, ilmiy, badiiy yoki о‘zgacha madaniy qimmatga ega bо‘lgan ayrim imoratlar, binolar va inshootlar, ular bilan bog‘liq bо‘lgan rassomlik, haykaltaroshlik, amaliy bezak san’ati asarlari hamda shu imoratlar, binolar va inshootlarning tarixan tarkib topgan hududlari, shuningdek memorial uylar, kvartiralar, qabristonlar, maqbaralar va ayrim qabrlar, monumental san’at asarlari, fan va texnika (shu jumladan harbiy texnika) obyektlari, antropologiya, etnografiya, numizmatika, epigrafika, kartografiya, fotografiya materiallari, kinofilmlar, audio- video yozuvlar hamda boshqa jismlardagi yozuvlar, adabiyot va san’at asarlari, arxiv, qо‘lyozma va chizma hujjatlar, qadimgi qо‘lyozma kitoblar, harf terish usulida chiqarilgan dastlabki kitoblar, nodir va noyob nashrlar, notalar, muqaddas buyumlar va memorial xususiyatga ega bо‘lgan ashyolar, tosh haykallar, qoyaga о‘yib solingan tasvirlar, arxeologiya yodgorliklari;

[**СПиТ:**

**1.**Маданий мерос / Маданий мерос объектлари]

madaniy meros obyektlari — moddiy va nomoddiy madaniy meros obyektlari;

moddiy madaniy meros obyektlari[[13]](#footnote-13) — tarixiy, ilmiy, badiiy yoki о‘zgacha madaniy qimmatga ega bо‘lgan ansambllar, diqqatga sazovor joylar va yodgorliklar;

**nomoddiy madaniy meros obyektlari** — tarixiy, ilmiy, badiiy yoki о‘zgacha madaniy qimmatga ega bо‘lgan urf-odatlar, xalq ijodiyoti (sо‘z, raqs, musiqa, tomosha san’ati), shuningdek ular hamda xalq badiiy hunarmandchiligi va amaliy san’ati bilan bog‘liq bilimlar, kо‘nikmalar, asbob-anjomlar, artefaktlar, madaniy makonlar.

**4-modda. Moddiy madaniy meros obyektlarining toifalari**

Moddiy madaniy meros obyektlari quyidagi toifalarga bо‘linadi:

butun mamlakat tarixi va madaniyati uchun alohida ahamiyatga molik tarixiy, ilmiy, me’moriy, badiiy va memorial qimmatga ega bо‘lgan respublika ahamiyatidagi moddiy madaniy meros obyektlari;

viloyat, tuman, shahar tarixi va madaniyati uchun alohida ahamiyatga molik tarixiy, ilmiy, me’moriy, badiiy va memorial qimmatga ega bо‘lgan mahalliy ahamiyatdagi moddiy madaniy meros obyektlari.

**5-modda. Madaniy meros obyektlarini muhofaza qilish va ulardan foydalanish sohasidagi davlat boshqaruvini amalga oshiruvchi organlar**

Madaniy meros obyektlarini muhofaza qilish va ulardan foydalanish sohasidagi davlat boshqaruvi О‘zbekiston Respublikasi Vazirlar Mahkamasi, О‘zbekiston Respublikasi Madaniyat va sport ishlari vazirligi, О‘zbekiston Respublikasi Vazirlar Mahkamasi huzuridagi «О‘zarxiv» agentligi va mahalliy davlat hokimiyati organlari tomonidan amalga oshiriladi.

**6-modda. О‘zbekiston Respublikasi Vazirlar Mahkamasining madaniy meros obyektlarini muhofaza qilish va ulardan foydalanish sohasidagi vakolatlari**

О‘zbekiston Respublikasi Vazirlar Mahkamasi:

madaniy meros obyektlarini muhofaza qilish va ulardan foydalanish sohasidagi davlat siyosatining asosiy yо‘nalishlarini amalga oshiradi;

madaniy meros obyektlarini muhofaza qilish, asrash, targ‘ib qilish va ulardan foydalanish davlat dasturlarini tasdiqlaydi;

Moddiy madaniy meros obyektlarining davlat kadastrini va Nomoddiy madaniy meros obyektlarining rо‘yxatini yuritish tartibini belgilaydi;

madaniy meros obyektlarining muhofaza qilinishi, asralishi va ulardan foydalanilishi ustidan davlat nazoratini amalga oshirish tartibini belgilaydi;

respublika ahamiyatidagi moddiy madaniy meros obyektlarining, shu jumladan Umumjahon madaniy merosi rо‘yxatiga kiritilgan obyektlarning hududlari va muhofaza tegralaridan foydalanish tartibotlarini tasdiqlaydi;

tarixiy-madaniy qо‘riqxonalarni, muzey-qо‘riqxonalarni va tarixiy manzilgohlarni tuzish tartibi va saqlash tartibotini belgilaydi;

madaniy meros obyektlarini tarixiy-madaniy ekspertizadan о‘tkazish tartibini belgilaydi;

qonun hujjatlariga muvofiq boshqa vakolatlarni amalga oshiradi.

**7-modda. О‘zbekiston Respublikasi** **Madaniyat va sport ishlari vazirligining madaniy meros obyektlarini muhofaza qilish va ulardan foydalanish sohasidagi vakolatlari**

О‘zbekiston Respublikasi Madaniyat va sport ishlari vazirligi:

yuridik va jismoniy shaxslar tomonidan madaniy meros obyektlarini muhofaza qilish va ulardan foydalanish tо‘g‘risidagi qonun hujjatlariga rioya etilishi ustidan davlat nazoratini amalga oshiradi;

madaniy meros obyektlarini muhofaza qilish, asrash, targ‘ib qilish va ulardan foydalanish davlat dasturlarini ishlab chiqish va amalga oshirishda qatnashadi;

moddiy madaniy meros obyektlarini ilmiy va ilmiy-texnik tadqiq etish, konservatsiyalash, ta’mirlash hamda hozirgi zamonda foydalanishga moslashtirish bо‘yicha davlat dasturlarini amalga oshiradi;

madaniy meros obyektlarining aniqlanishi, hisobga olinishi, muhofaza qilinishi, targ‘ib qilinishi va ulardan foydalanilishini ta’minlaydi;

madaniy meros obyektlarini muhofaza qilish va ulardan foydalanish masalalari bо‘yicha davlat boshqaruvi organlarining faoliyatini muvofiqlashtirib boradi;

Moddiy madaniy meros obyektlarining davlat kadastrini va Nomoddiy madaniy meros obyektlarining rо‘yxatini yuritadi;

madaniy meros obyektlarining tarixiy-madaniy ekspertizasini tashkil etadi va amalga oshiradi;

qonun hujjatlariga muvofiq boshqa vakolatlarni amalga oshiradi.

**8-modda. О‘zbekiston Respublikasi Vazirlar Mahkamasi huzuridagi Bosh arxiv boshqarmasining madaniy meros obyektlarini muhofaza qilish va ulardan foydalanish sohasidagi vakolatlari**

О‘zbekiston Respublikasi Vazirlar Mahkamasi huzuridagi «О‘zarxiv» agentligi О‘zbekiston Respublikasining Milliy arxiv fondida turgan madaniy meros hujjatli obyektlarini о‘ziga berilgan vakolatlar doirasida hisobga olinishi, muhofaza qilinishi va ulardan foydalanilishini amalga oshiradi.

**9-modda. Mahalliy davlat hokimiyati organlarining madaniy meros obyektlarini muhofaza qilish va ulardan foydalanish sohasidagi vakolatlari**

Mahalliy davlat hokimiyati organlari о‘zlariga berilgan vakolatlar doirasida о‘z hududlarida joylashgan madaniy meros obyektlarini aniqlaydilar hamda ularni hisobga oladilar, muhofaza qiladilar, asraydilar va ulardan foydalanadilar, madaniy meros obyektlarini muhofaza qilish va ulardan foydalanish tо‘g‘risidagi qonun hujjatlarining ijro etilishini ta’minlaydilar, fuqarolarning о‘zini о‘zi boshqarish organlari va jamoat birlashmalarini madaniy meros obyektlarini muhofaza qilish, asrash, targ‘ib qilish va ulardan foydalanish tadbirlarini о‘tkazishga jalb etadilar.

**10-modda. Madaniy meros obyektlarining davlat tomonidan muhofaza qilinishini ta’minlash**

Madaniy meros obyektlarini davlat tomonidan muhofaza qilish bu madaniy meros obyektlarini muhofaza qilish va ulardan foydalanish sohasida davlat boshqaruvini amalga oshiruvchi organlar tomonidan kо‘riladigan huquqiy, tashkiliy, moliyaviy, axborotga doir, moddiy-texnikaviy va boshqa chora-tadbirlar tizimidir.

Madaniy meros obyektlarini davlat tomonidan muhofaza qilish:

tarixiy-madaniy qimmatga ega bо‘lgan obyektlarni davlat hisobiga olish, hamda Moddiy madaniy meros obyektlarining davlat kadastrini va Nomoddiy madaniy meros obyektlarining rо‘yxatini yuritish;

madaniy meros obyektlarining ilmiy va ilmiy-texnik tadqiq etilishini rivojlantirish;

madaniy meros obyektlarini tarixiy-madaniy ekspertizadan о‘tkazish;

moddiy madaniy meros obyektlari muhofaza tegralarining loyihalarini ishlab chiqish;

moddiy madaniy meros obyektlari joylashgan yerlarda yer qazish, yer tuzish, qurilish, melioratsiya, xо‘jalik ishlari va boshqa ishlarni, moddiy madaniy meros obyektlarini asrash bо‘yicha ishlarni о‘tkazish, shuningdek moddiy madaniy meros obyektlarida ilmiy va ilmiy-texnik tadqiqotlar о‘tkazish uchun ruxsatnomalar berish;

alohida tartibga solinishi lozim bо‘lgan va moddiy madaniy meros obyektlarini muhofaza qilish bilan bog‘liq shaharsozlik faoliyati obyektlarining chegaralarini belgilash;

moddiy madaniy meros obyektlarida muhofaza belgilarini о‘rnatish;

madaniy meros obyektlari holatining monitoringini amalga oshirish.

Madaniy meros obyektlarini davlat tomonidan muhofaza qilish qonun hujjatlariga muvofiq boshqa chora-tadbirlar orqali ham ta’minlanishi mumkin.

**11-modda. Moddiy madaniy meros obyektlarining davlat kadastri va Nomoddiy madaniy meros obyektlarining rо‘yxati**

Nomoddiy madaniy meros obyektlarining rо‘yxati nomoddiy madaniy meros obyektlari tо‘g‘risidagi yangilanib turiladigan ma’lumotlar kо‘rsatilgan hisobga olish hujjatidan iborat bо‘ladi.

Nomoddiy madaniy meros obyektlarining rо‘yxatini yuritishga quyidagilar kiradi:

nomoddiy madaniy meros obyektini identifikatsiya qilish;

tegishli nomoddiy madaniy meros obyektlarining tarmoqlari, yо‘nalishlari, janrlari va uslublarini tasniflash;

nomoddiy madaniy meros obyektlarini doimiy ravishda tiklovchi shaxslarni, guruhlarni kо‘rsatish;

ma’lumotlarni tizimga solish, saqlash va yangilab borish;

nomoddiy madaniy meros obyektlarining sifat holatini aniqlash va uning natijalari bо‘yicha hisobotlar tuzish.

Moddiy madaniy meros obyektlarining davlat kadastrini va Nomoddiy madaniy meros obyektlarining rо‘yxatini yuritish tartibi О‘zbekiston Respublikasi Vazirlar Mahkamasi tomonidan belgilanadi.

**12-modda. Madaniy meros obyektini Moddiy madaniy meros obyektlarining davlat kadastriga yoki Nomoddiy madaniy meros obyektlarining rо‘yxatiga kiritish**

Tarixiy-madaniy qimmatga ega bо‘lgan obyektlarni Moddiy madaniy meros obyektlarining davlat kadastriga yoki Nomoddiy madaniy meros obyektlarining rо‘yxatiga kiritish О‘zbekiston Respublikasi Madaniyat va sport ishlari vazirligi tomonidan mahalliy davlat hokimiyati organlari, shuningdek yuridik va jismoniy shaxslarning takliflari asosida amalga oshiriladi.

Tarixiy-madaniy qimmatga ega bо‘lgan obyektlarni Moddiy madaniy meros obyektlarining davlat kadastriga yoki Nomoddiy madaniy meros obyektlarining rо‘yxatiga kiritish maqsadga muvofiqligi tо‘g‘risida tarixiy-madaniy ekspertiza xulosasi olingan kundan e’tiboran mazkur obyektlar aniqlangan madaniy meros obyektlari jumlasiga kiritiladi.

Arxeologiya yodgorliklari topilgan paytidan e’tiboran aniqlangan moddiy madaniy meros obyektlari jumlasiga kiritiladi.

Tarixiy, ilmiy, badiiy yoki о‘zgacha madaniy qimmatga ega bо‘lgan yangi aniqlangan moddiy madaniy meros obyektlari Moddiy madaniy meros obyektlarining davlat kadastriga kiritilishi tо‘g‘risidagi masala hal qilingungacha ushbu Qonun talablariga muvofiq muhofaza qilinishi kerak.

О‘zbekiston Respublikasi Madaniyat va sport ishlari vazirligi aniqlangan moddiy madaniy meros obyektining mulkdorini mazkur obyekt Moddiy madaniy meros obyektlarining davlat kadastriga kiritilganligi tо‘g‘risida qaror qabul qilingan paytdan e’tiboran о‘ttiz kun ichida xabardor qilishi shart.

**15-modda. Madaniy meros obyektlarining tarixiy-madaniy ekspertizasi**

Madaniy meros obyektlarining tarixiy-madaniy ekspertizasi:

madaniy meros obyekti Moddiy madaniy meros obyektlarining davlat kadastriga yoki Nomoddiy madaniy meros obyektlarining rо‘yxatiga kiritilishini asoslash;

moddiy madaniy meros obyektining toifasini belgilash;

moddiy madaniy meros obyektining toifasi о‘zgartirilishini asoslash;

moddiy madaniy meros obyektini Moddiy madaniy meros obyektlarining davlat kadastridan chiqarish;

moddiy madaniy meros obyektlari muhofaza tegralari loyihalarining shaharsozlik va loyihalash hujjatlariga, shuningdek mо‘ljallanayotgan yer qazish, yer tuzish, qurilish, melioratsiya, xо‘jalik ishlari va boshqa ishlarning moddiy madaniy meros obyektlarini asrash talablariga muvofiqligini aniqlash maqsadida о‘tkaziladi.

Madaniy meros obyektlarining tarixiy-madaniy ekspertizasi О‘zbekiston Respublikasi Madaniyat va sport ishlari vazirligi tomonidan tashkil etiladi va amalga oshiriladi.

**18-modda. Madaniy meros obyektlarining holati ustidan nazorat**

О‘zbekiston Respublikasi Madaniyat va sport ishlari vazirligi, mahalliy davlat hokimiyati organlari Moddiy madaniy meros obyektlarining davlat kadastriga yoki Nomoddiy madaniy meros obyektlarining rо‘yxatiga kiritilgan madaniy meros obyektlari holatini nazorat qilib turishi hamda moddiy madaniy meros obyektlarining asralishi yuzasidan joriy va istiqbol dasturlarini ishlab chiqish maqsadida besh yilda bir marta moddiy madaniy meros obyektlarining holatini kо‘rikdan о‘tkazishi va ularni qayd etib qо‘yishi shart.

**19-modda. Madaniy meros obyektlarini Umumjahon madaniy merosi rо‘yxatiga yoki Insoniyat nomoddiy madaniy merosining reprezentativ rо‘yxatiga kiritish**

Tarix, san’at, fan, estetika, etnologiya yoki antropologiya nuqtai nazaridan har tomonlama beqiyos qimmatga ega bо‘lgan madaniy meros obyektlari Umumjahon madaniy va tabiiy merosini muhofaza qilish tо‘g‘risidagi konvensiya hamda Nomoddiy madaniy merosni muhofaza qilish tо‘g‘risidagi xalqaro konvensiyada belgilangan tartibda tegishincha Umumjahon madaniy merosi rо‘yxatiga yoki Insoniyat nomoddiy madaniy merosining reprezentativ rо‘yxatiga kiritish yо‘li bilan jahon madaniy merosi obyektlari jumlasiga kiritilishi mumkin.

Madaniy meros obyektlari tarixiy-madaniy ekspertizasining xulosasi asosida madaniy meros obyektlarini Umumjahon madaniy merosi rо‘yxatiga yoki Insoniyat nomoddiy madaniy merosining reprezentativ rо‘yxatiga kiritish tо‘g‘risidagi takliflar hamda Birlashgan Millatlar Tashkilotining Ta’lim, fan va madaniyat masalalari bо‘yicha tashkiloti (YUNESKO) huzuridagi Umumjahon merosi qо‘mitasi va Nomoddiy madaniy merosni muhofaza qilish bо‘yicha hukumatlararo qо‘mita talablariga muvofiq rasmiylashtirilgan hujjatlar yuridik va jismoniy shaxslar tomonidan О‘zbekiston Respublikasining YUNESKO ishlari bо‘yicha Milliy komissiyasiga yuboriladi

**20-modda. Madaniy meros obyektlarini asrash chora-tadbirlari**

Moddiy madaniy meros obyektlarini asrash chora-tadbirlari ularni konservatsiyalash, tuzatish, ta’mirlash, hozirgi zamonda foydalanishga moslashtirishni, shuningdek ular bilan bog‘liq ilmiy va ilmiy-texnik tadqiqotlar, loyihalash hamda ishlab chiqarish ishlarini о‘z ichiga oladi.

Moddiy madaniy meros obyektini konservatsiyalash — moddiy madaniy meros obyektini mavjud kо‘rinishida asrash va uning holati yomonlashuvining oldini olish maqsadida amalga oshiriladigan ilmiy va ilmiy-texnik tadqiqotlar, loyihalash hamda ishlab chiqarish ishlari majmui.

Moddiy madaniy meros obyektini tuzatish — moddiy madaniy meros obyektining muhofaza mazmunini tashkil etuvchi о‘ziga xos xususiyatlarini о‘zgartirmagan holda obyektni foydalanish holatida saqlab turish maqsadida amalga oshiriladigan ilmiy va ilmiy-texnik tadqiqotlar, loyihalash hamda ishlab chiqarish ishlari majmui.

Moddiy madaniy meros obyektini ta’mirlash — moddiy madaniy meros obyektining tarixiy va estetik qimmatini aniqlash hamda saqlab qolish va uning but saqlanishini ta’minlash maqsadida amalga oshiriladigan ilmiy va ilmiy-texnik tadqiqotlar, loyihalash hamda ishlab chiqarish ishlari majmui.

Moddiy madaniy meros obyektini hozirgi zamonda foydalanishga moslashtirish — moddiy madaniy meros obyektining tarixiy-badiiy qimmatini va asralishini о‘zgartirmasdan uning tarixiy-madaniy qimmatga ega bо‘lgan unsurlarini ta’mirlash asosida undan hozirgi zamonda foydalanishga shart-sharoit yaratish maqsadida amalga oshiriladigan ilmiy va ilmiy-texnik tadqiqotlar, loyihalash hamda ishlab chiqarish ishlari majmui.

Nomoddiy madaniy meros obyektlarini asrash chora-tadbirlari ilmiy va ilmiy-texnik tadqiqotlar, hujjatlashtirish, targ‘ib qilish va rag‘batlantirish ishlarini о‘z ichiga oladi.

Moddiy madaniy meros obyektini asrashga doir ishlar О‘zbekiston Respublikasi Madaniyat va sport ishlari vazirligi tomonidan beriladigan ruxsatnoma asosida amalga oshiriladi.

**21-modda. Yо‘qotilgan madaniy meros obyektini asli holiga keltirish**

Yо‘qotilgan moddiy madaniy meros obyekti alohida tarixiy, ilmiy, badiiy, shaharsozlik yoki о‘zgacha ijtimoiy ahamiyatga molik bо‘lgan hollarda yо‘qotilgan moddiy madaniy meros obyekti ta’mirlash usullari orqali asli holiga keltiriladi.

Yо‘qotilgan nomoddiy madaniy meros obyekti alohida tarixiy, ilmiy, badiiy yoki о‘zgacha ijtimoiy ahamiyatga molik bо‘lgan hollarda yо‘qotilgan nomoddiy madaniy meros obyekti ilmiy va ilmiy-texnik tadqiqotlar, ta’mirlash usullari orqali asli holiga keltiriladi.

Yо‘qotilgan madaniy meros obyektini О‘zbekiston Respublikasi Davlat byudjeti mablag‘lari hisobidan asli holiga keltirish tо‘g‘risidagi qarorni О‘zbekiston Respublikasi Madaniyat va sport ishlari vazirligining madaniy meros obyektlarining tarixiy-madaniy ekspertizasi xulosasi asosidagi taqdimnomasiga binoan manfaatdor organlar va tashkilotlarning fikrini hisobga olgan holda О‘zbekiston Respublikasi Vazirlar Mahkamasi qabul qiladi.

**35-modda. Nizolarni hal etish**

Madaniy meros obyektlarini muhofaza qilish va ulardan foydalanish masalalari yuzasidan kelib chiqadigan nizolar qonun hujjatlarida belgilangan tartibda hal etiladi.

**36-modda. Madaniy meros obyektlarini muhofaza qilish va ulardan foydalanish tо‘g‘risidagi qonun hujjatlarini buzganlik uchun javobgarlik**

Madaniy meros obyektlarini muhofaza qilish va ulardan foydalanish tо‘g‘risidagi qonun hujjatlarining buzilishida aybdor shaxslar belgilangan tartibda javobgar bо‘ladilar.

**3.2. 2010-2020 yillarda nomoddiy madaniy meros obyektlarini muhofaza qilish, asrash, targ‘ib qilish va ulardan foydalanish Davlat dasturi**

2010 yil 7 oktabrda О‘zbekiston Respublikasi Vazirlar Mahkamasi tomonidan tasdiqlangan “2010-2020 yillarda nomoddiy madaniy meros obyektlarini muhofaza qilish, asrash, targ‘ib qilish va ulardan foydalanish Davlat dasturi”ning I bо‘limi – “Nomoddiy madaniy merosni saqlash, muhofaza qilish va kelajak avlodga yetkazishga qaratilgan normativ-huquqiy bazani hamda ma’muriy boshqaruv tizimini takomillashtirish”, II bо‘limi – “Nomoddiy madaniy merosni ilmiy jihatdan о‘rganish va tadqiqot ishlarini tashkil etish‎”, III bо‘limi – “Nomoddiy madaniy merosni rо‘yxatga olish va ular tо‘g‘risidagi ma’lumotlarni hujjatlashtirish”, IV bо‘limi – “Soha mutaxassislarini tayyorlash va malaka oshirish ishlarini tashkil etish”, IV bо‘limi – “Nomoddiy madaniy meros obyektlarini saqlashning amaliy chora-tadbirlari”, V bо‘limi – “Nomoddiy madaniy merosni saqlash va uning muhofazasini tashkil etish bо‘yicha olib boriladigan targ‘ibot-tashviqot ishlari”, VI bо‘limi – “Nomoddiy madaniy merosni muhofaza qilish borasida hamkorlik tarmog‘ini rivojlantirish”, VII bо‘limi – “Nomoddiy madaniy meros targ‘ibotida madaniy turizm dasturlaridan keng foydalanish”, VIII bо‘limi – “Nomoddiy madaniy meros namunalarini saqlashni moliyalashtirish tizimini yanada takomillashtirish” masalalariga bag‘ishlangan.

“Madaniy meros obyektlarini muhofaza qilish va ulardan foydalanish tо‘g‘risida”gi О‘zbekiston Respublikasi Qonuniga muvofiq Vazirlar Mahkamasi 2010 – 2020 yillarda nomoddiy madaniy meros obyektlarini muhofaza qilish, asrash, targ‘ib qilish va ulardan foydalanish Davlat dasturi tasdiqlanadi. Unga kо‘ra О‘zbekiston Respublikasi Madaniyat va sport ishlari vazirligi Davlat dasturini amalga oshirish bо‘yicha asosiy ijrochi sifatida belgilanib, Davlat dasturi monitoringini yuritish, muntazam ravishda har bir yil yakunida amalga oshirilgan ishlar bо‘yicha Vazirlar Mahkamasiga hisobotlarni taqdim etish, Respublika xalq ijodiyoti va madaniy-ma’rifiy ishlar ilmiy-metodik markazining moddiy-texnika bazasini mustahkamlash hamda О‘zbekiston Respublikasining nomoddiy madaniy merosni muhofaza qilish borasida har olti yilda YUNESKOga taqdim etiladigan hisobotlarini tayyorlash vazifalari yuklatilgan.

**3.3. Nomoddiy madaniy meros muhofazasiga oid normativ-huquqiy hujjatlar**

“Nomoddiy madaniy meros obyektlarining rо‘yxatini yuritish tо‘g‘risida”gi Nizom va “Nomoddiy madaniy meros obyektlarini tarixiy-madaniy ekspertizadan о‘tkazish tartibi tо‘g‘risida”gi Nizomni ishlab chiqish va belgilangan tartibda Vazirlar Mahkamasiga kiritish masalasi 2010 yil dekabr oyida О‘zbekiston Respublikasi Madaniyat va sport ishlari vazirligi‎ga mas’uliyat belgilangan. Natijada Vazirlar Mahkamasi qarori loyihasi asosida nomoddiy madaniy meros obyektlarining rо‘yxatini yuritish, ularning tarixiy-madaniy ekspertizasini tashkil etish mexanizmi yaratildi. ‎Har ikki normativ-huquqiy hujjatga “Madaniy meros obyektlarini muhofaza qilish va ulardan foydalanish tо‘g‘risida” gi О‘zbekiston Respublikasining Qonuniga о‘zgartirishlar kiritish haqida»gi 228-sonli [qonunda](http://www.lex.uz/home/doc/1524299) kо‘zda tutilgan talablar asosida о‘zgartirishlar kiritildi. ‎

О‘zbekiston Respublikasining “Madaniy meros obyektlarini muhofaza qilish va ulardan foydalanish tо‘g‘risida”gi Qonuniga о‘zgartishlar kiritish haqida»gi 2009 yil 9 oktabrdagi О‘RQ-228-son [Qonunini](http://lex.uz/home/doc/1524299) amalga tatbiq etish hamda Vazirlar Mahkamasining “2010-2020 yillarda nomoddiy madaniy meros obyektlarini muhofaza qilish, asrash, targ‘ib qilish va ulardan foydalanish Davlat dasturini tasdiqlash tо‘g‘risida”gi 2010 yil 7 oktabrdagi 222-son [qarori](http://lex.uz/home/doc/1688222) ijrosini ta’minlash maqsadida Vazirlar Mahkamasi “Nomoddiy madaniy meros obyektlarining rо‘yxatini yuritish tо‘g‘risida”gi [Nizom](#1756763) 2011 yil 23-fevraldagi 47-son Qarorining 1-ilovasi asosida tasdiqlandi.

О‘zbekiston Respublikasining “Madaniy meros obyektlarini muhofaza qilish va ulardan foydalanish tо‘g‘risida”gi Qonuniga о‘zgartishlar kiritish haqida»gi 2009 yil 9 oktabrdagi О‘RQ-228-son [Qonunini](http://lex.uz/home/doc/1524299) amalga tatbiq etish hamda Vazirlar Mahkamasining “2010-2020 yillarda nomoddiy madaniy meros obyektlarini muhofaza qilish, asrash, targ‘ib qilish va ulardan foydalanish Davlat dasturini tasdiqlash tо‘g‘risida”gi 2010 yil 7 oktabrdagi 222-son [qarori](http://lex.uz/home/doc/1688222) ijrosini ta’minlash maqsadida Vazirlar Mahkamasi “Nomoddiy madaniy meros obyektlarini tarixiy-madaniy ekspertizadan о‘tkazish tartibi tо‘g‘risida”gi [Nizom](#1756763) 2011 yil 23-fevraldagi 47-son Qarorining 2-ilovasi asosida tasdiqlandi.

**Nazorat savollari**

**1.** Madaniy meros obyektlarini muhofaza qilish va ulardan foydalanish tо‘g‘risida”gi О‘zbekiston Respublikasi Qonuni qachon qabul qilindi?

**2.** О‘zbekiston Respublikasining “Madaniy meros obyektlarini muhofaza qilish va ulardan foydalanish tо‘g‘risida”gi Qonuniga qachon о‘zgartishlar kiritildi?

**3.** Vazirlar Mahkamasi “Nomoddiy madaniy meros obyektlarini tarixiy-madaniy ekspertizadan о‘tkazish tartibi tо‘g‘risida”gi [Nizom](#1756763) qachon tasdiqlandi?

**Foydalanilgan adabiyotlar rо‘yxati:**

1. Madaniyat sohasiga oid meyoriy hujjatlar tо‘plami. О‘z.R.Madaniyat va sport ishlari vazirligi, 2010 y.
2. List of Intangible Cultural Heritage in Need of Urgent Safeguarding. UNESCO, 2009.
3. Basic Text of the Convention for the Safeguarding of the Intangible Cultural Heritage, UNESCO, 2014, Paris.
4. О‘.Toshmatov, N.Isakulova. Nomoddiy madaniy merosni muhofaza qilishning huquqiy asoslari (monografiya). Toshkent, 2015 y.
5. Osnovniye teksti Mejdunarodnoy konvensii ob oxrane nematerialnogo kulturnogo naslediY. YUNESKO, 2014 g.

**IV. АМАЛИЙ МАШҒУЛОТ**

**МАТЕРИАЛЛАРИ**

**IV. AMALIY MASHG‘ULOT MATERIALLARI**

**1-amaliy mashg‘ulot: Birlashgan millatlar tashkiloti (BMT)ning “Barqaror taraqqiyot” dasturi. YUNESKOning “Nomoddiy madaniy meros muhofaza qilish Konvensiyasi”.**

***Ishdan maqsad:*** Xalq og‘zaki ijodi va uning janrlari va ijro san’ati asosida о‘quv-uslubiy majmualarni yaratish va modul asosida darslarni tashkil etish.

***Maqsadning qо‘yilishi:*** Nazariy dars texnologik xaritasini ishlab chiqish va tashkil etish. kompyuter texnologiyalariga asoslangan о‘qitish metodlaridan foydalanishga mо‘ljallangan о‘qitish vositasi sifatida. Darslik va elektron darslikdan mustaqil ta’lim olishda va о‘quv materiallarini har tomonlama samarali о‘zlashtirishda foydalanish metodlari. Elektron darslikda fanning о‘quv materiallari talabaga interaktiv usullar bilan, psixologik va pedagogik jihatlar, zamonaviy axborot texnologiyalari, audio va video animatsiyalar imkoniyatlaridan о‘rinli foydalanish.

1. Amaliy tarbiyaviy ishlarini rejalashtirish, faoliyatning eng muxim qoidalarini anglay bilish.

2. Har bir talabaga nisbatan uni jamoa sharoitida tarbiyalashning individual dasturini tuzish.

3. Talabalarning yoshlik va shaxsiy xususiyatlarini xisobga olgan xolda, ularga nisbatan individual munosabatni oshirish.

B) Tashkilotchilik malakalari:

1. Talabalar orasidagi faol bolalarni aniqlay bilish, tanlay bilish va ularni idrok qilish.

2. Talabalarning turli xildagi jamoa, individual faoliyatini uyushtira bilish va ularni ijtimoiy faolligini bilish.

3. Talabalarga berilgan ijtimoiy topshiriqlar berilishi yuzasidan nazorat о‘rnatish va ularga zarur vaqtda amaliy yordam berish.

4.Ota-onalar, keng jamoatchilik о‘rtasidagi ishlarni bilish. talabalarga talablar qо‘yish metodlari quyidagilar dan iborat: talabaning axloq qoidalarini, barcha predmet buyicha bilimlarni baholash, о‘qitishdagi burch va ma’suliyatni bilish, mashq kilish, talabalarni mehnat qilishga о‘rgatishdan iboratdir.

Ustoz oldiga qо‘yilgan talablar:

1. Faoliyatning aniq maqsadlarini shogird xis qilsin.

2. Faoliyatni amalga oshirish shogird tashabbusi va ijodiy faollikka bog‘liq. Bunda ishni taqsimlash, rejalash, xisobga olish, natija chiqarish kabilarni shogirdlarning о‘zlariga xavola qilish lozim.

3. Ustoz faoliyatga pedagogik raxnamolik qiladi, shogirdlarning ijodiy odatlarini shakllantiradi.

4. Faoliyat jarayonida har bir shogird ijrochilik malakasiga ega bо‘ladi.

5. Ish natijasini muhokama qilish, shogirdlarni rag‘batlantirish.

Ustoz shaxsiy xususiyatlaridan tashqari chuqur ilmiy saviyaga, sо‘zlash madaniyatiga, yuksak odob axloqli bulishi kerak. Shogirdlar bilan о‘tkaziladigan suxbatlarni yuqori saviyada tashkil qilishda, ustoz quyidagi madaniyat qirralariga ega bо‘lishi kerak.

Ruxiyat madaniyati - shogirdning ma’naviy extiyojlariga tо‘g‘ri ta’sir kо‘rsatish.

Mahorat madaniyati - har bir tadbirni zо‘r quvonch va qalbdan tashkil qilish.

Siyosiy madaniyat - davr talabiga mos iqtisodiy, ijtimoiy bilimga ega bо‘lish.

Ma’naviy madaniyat - shogirdlarning ijodiy, ma’naviy, badiiy faoliyatini tashkil qilish.

Kasbiy qobiliyatning asosiy turlari. Pedagogik faoliyatning samarali bо‘lishi, pedagogik mahoratga erishish uchun ustozda quyidagi qobiliyat turlari mavjud bо‘lmog‘i lozim.

1. Bilish qobiliyati - fanni tegishli soxalariga oid qobiliyatidir. Bunday qobiliyatga ega bо‘lgan ustoz fanni о‘quv kursi xajmidagina emas, balki ancha keng va chuqurroq biladi, о‘z fani soxasidagi kashfiyotlarni xamisha kuzatib boradi.

2. Tushuntira olish qobiliyati - о‘kuv materialini talabalarga tushunarli kilib bayon etish, talabalarda mustakil ravishda faol fikrlashga qiziqtirish.

3. Kuzatuvchanlik qobiliyati - tarbiyalanuvchining ichki dunyosiga kira olish qobiliyati. Talaba shaxsni va uning vaqtinchalik ruxiy xolatlarini juda yaxshi tushuna bilish bilan bog‘lik bо‘lgan psixologik kuzatuvchanlikdir.

4. Nutqqobiliyati - nutq yordamida shuningdek imo-ishora vositasida о‘z fikr va tuyg‘ularini aniq va ravshan ifodalash qobiliyatidir.

5. Tashkilotchilik qobiliyati - talabalar jamoasini uyushtirishi, talabalarni muhim vazifalarni xal etishga ruxlantirish nazarda tutiladi.

6. Obrо‘ orttira olish qobiliyati - bevosita ematsional, irodaviy ta’sir kо‘rsatish va shu asosda tarbiya berish ma’suliyatini xis etish, о‘zini xaq ekanligiga ishontirish.

7. Kommunikativ *-* tо‘g‘ri muomala qila olish, о‘zaro munosabat о‘rnata bilish pedagogik nazokatning mavjudligini bildiradi.

8. Kelajakni kо‘ra bilish qobiliyati - о‘z xarakatlarining natijaviyligini ta’minlash.

**Ustoz qiyofasi professiogrammasi**

**Устоз учун зарурий билимлар**

Педагогика ва психология фанининг методологик асосларини эгаллаш

Тарбиянинг моҳияти, унинг мақсад, вазифалари ва методларини билиш

Ўқувчи ривожланишининг психологик, физиологик хусусиятларини билиш

Турли синф ўқувчилари билан тарбиявий ишлар олиб бориш методикасини билиш

Дарс ўтишнинг педагогик-психологик йўлларини билиш

Фан ва маданият соҳасида умумий билимларни эгаллаб бориш

**Ustoz uchun zarur bо‘lgan malakalar.**

**Амалий - конструктив малакалар**

Ҳар хил ролли ўйинлар орқали ўқувчилар тарбиясини муваффақиятли амалга ошириш

Тарбиявий ишларни режалаштира билиш

Ўқувчи шахсини жамоа шароитида тарбияланишининг индивидуал режасини амалга ошира билиш

Жамоатчилик ва ота-оналар ўртасидаги ишларни ташкил эта билиш

Ўқувчиларга берилган жамоа топшириқларини бажарилишини назорат қилиш ва амалий ёрдам бера билиш

**Ташкилотчилик малакалари**

Ўқувчиларнинг жамоатчилик фаолиятини уюштира билиш, уларнинг ижтимоий фаоллигини ривожлантириш

Ташкилий ишларини фаол амалга ошира билиш


Ўқувчилар билан яқин муносабатда бўлиш ва уларда ўзига нисбатан меҳр-ишонч, ҳурмат каби хистлатларни уйғота билиш


Ўқувчилар жамоасини, қизиқишларини, ички муносабатларини идора қила билиш

**Коммуникатив малакалар**

Ўқувчилар, ота-оналар, ўқитувчилар ва жамоатчилик вакиллари билан муносабат ва алоқалар ўрната билиш.

Ўқувчилар фикрини тушуниш ва ўз фикрини нутқ, тил воситалари орқали тушунтира билиш

****

****

**О‘qituvchining faoliyat tuzilmasi**

**Professionalizm kategoriyalari:**

* *ijodiy individuallik;*
* *о‘zining о‘sish va takomillashish jarayoni;*
* *о‘z imkoniyatlarini amalga oshirish sifatidagi kreativ tajribasi.*

**О‘qituvchining ijodiy individualligi quyidagilardan iborat:**


* *intellektual - ijodiy tashabbus;*
* *bilimlar kengligi va chuqurligi intellektual qobiliya ti;*
* *ziddiyatlarga nisbatan xushyorlik, ijodga tanqidiy yondashuv, vujudan yaratuvchilikka kurashchanlik qobiliyati;*
* *axborotlarga tashnalik, muammolardagi g‘ayri odatiylikka va yangilikka bо‘lgan his-tuyg‘u, professionalizm, bilishga bо‘lgan chanqoqlik*
* *(N.V.Vishnekova).*

****

J.Gilford kreativlikni tavsiflaydigan qator individual qobiliyatlarni kо‘rsatadi:

* *fikrining ravonligi;*
* *fikrni maqsadga muvofiq yо‘llay olishi;*
* *о‘ziga xoslik (originallik);*
* *qiziquvchanlik;*
* *farazlar yaratish qobiliyati;*
* *xayol qila olish, fantastlik (fantaziY.)*

О‘qituvchi faoliyatidagi kreativligi bosqichlari:



Pedagogikaga oid adabiyotlarda reflektiv jarayonlarni izohlashning ikki an’anasi mavjudligi aytiladi:

* *obyektlar mohiyatini izohlashga va ularni konstruksiyalashga olib keladigan ongning reflektiv tahlili;*
* *shaxslararo muloqot ma’nosini tushunish refleksiyasi;*

Xulosa о‘rnida shuni aytish joizki, shogird malakali kadr bо‘lib shakllanar ekan, raqobat usullarining har xil turli shakllarini о‘zlashtirishi lozim. Bu о‘z navbatida ta’lim jarayoni samaradorligini ta’minlab boradi.

**2-amaliy mashg‘ulot: О‘zbek xalqiga xos xalq og‘zaki ijodining janrlari. Sо‘z san’ati. Musiqa san’ati, raqs san’ati, shuningdek xalq tomosha san’ati bilan bog‘liq janrlar. Mif, afsona, ertak va rivoyatlarning mohiyati va tarbiyaviy jihatlari.**

***Ishdan maqsad:*** Xalq og‘zaki ijodi va uning janrlari va ijro san’ati asosida о‘quv-uslubiy majmualarni yaratish va modul asosida darslarni tashkil etish.

***Maqsadning qо‘yilishi:*** Nazariy dars texnologik xaritasini ishlab chiqish va tashkil etish. kompyuter texnologiyalariga asoslangan о‘qitish metodlaridan foydalanishga mо‘ljallangan о‘qitish vositasi sifatida. Darslik va elektron darslikdan mustaqil ta’lim olishda va о‘quv materiallarini har tomonlama samarali о‘zlashtirishda foydalanish metodlari. Elektron darslikda fanning о‘quv materiallari talabaga interaktiv usullar bilan, psixologik va pedagogik jihatlar, zamonaviy axborot texnologiyalari, audio va video animatsiyalar imkoniyatlaridan о‘rinli foydalanish.

1. Amaliy tarbiyaviy ishlarini rejalashtirish, faoliyatning eng muxim qoidalarini anglay bilish.

2. Har bir talabaga nisbatan uni jamoa sharoitida tarbiyalashning individual dasturini tuzish.

3. Talabalarning yoshlik va shaxsiy xususiyatlarini xisobga olgan xolda, ularga nisbatan individual munosabatni oshirish.

B) Tashkilotchilik malakalari:

1. Talabalar orasidagi faol bolalarni aniqlay bilish, tanlay bilish va ularni idrok qilish.

2. Talabalarning turli xildagi jamoa, individual faoliyatini uyushtira bilish va ularni ijtimoiy faolligini bilish.

3. Talabalarga berilgan ijtimoiy topshiriqlar berilishi yuzasidan nazorat о‘rnatish va ularga zarur vaqtda amaliy yordam berish.

4.Ota-onalar, keng jamoatchilik о‘rtasidagi ishlarni bilish. talabalarga talablar qо‘yish metodlari quyidagilar dan iborat: talabaning axloq qoidalarini, barcha predmet buyicha bilimlarni baholash, о‘qitishdagi burch va ma’suliyatni bilish, mashq kilish, talabalarni mehnat qilishga о‘rgatishdan iboratdir.

Ustoz oldiga qо‘yilgan talablar:

1. Faoliyatning aniq maqsadlarini shogird xis qilsin.

2. Faoliyatni amalga oshirish shogird tashabbusi va ijodiy faollikka bog‘liq. Bunda ishni taqsimlash, rejalash, xisobga olish, natija chiqarish kabilarni shogirdlarning о‘zlariga xavola qilish lozim.

3. Ustoz faoliyatga pedagogik raxnamolik qiladi, shogirdlarning ijodiy odatlarini shakllantiradi.

4. Faoliyat jarayonida har bir shogird ijrochilik malakasiga ega bо‘ladi.

5. Ish natijasini muhokama qilish, shogirdlarni rag‘batlantirish.

Ustoz shaxsiy xususiyatlaridan tashqari chuqur ilmiy saviyaga, sо‘zlash madaniyatiga, yuksak odob axloqli bulishi kerak. Shogirdlar bilan о‘tkaziladigan suxbatlarni yuqori saviyada tashkil qilishda, ustoz quyidagi madaniyat qirralariga ega bо‘lishi kerak.

Ruxiyat madaniyati - shogirdning ma’naviy extiyojlariga tо‘g‘ri ta’sir kо‘rsatish.

Mahorat madaniyati - har bir tadbirni zо‘r quvonch va qalbdan tashkil qilish.

Siyosiy madaniyat - davr talabiga mos iqtisodiy, ijtimoiy bilimga ega bо‘lish.

Ma’naviy madaniyat - shogirdlarning ijodiy, ma’naviy, badiiy faoliyatini tashkil qilish.

Kasbiy qobiliyatning asosiy turlari. Pedagogik faoliyatning samarali bо‘lishi, pedagogik mahoratga erishish uchun ustozda quyidagi qobiliyat turlari mavjud bо‘lmog‘i lozim.

1. Bilish qobiliyati - fanni tegishli soxalariga oid qobiliyatidir. Bunday qobiliyatga ega bо‘lgan ustoz fanni о‘quv kursi xajmidagina emas, balki ancha keng va chuqurroq biladi, о‘z fani soxasidagi kashfiyotlarni xamisha kuzatib boradi.

2. Tushuntira olish qobiliyati - о‘kuv materialini talabalarga tushunarli kilib bayon etish, talabalarda mustakil ravishda faol fikrlashga qiziqtirish.

3. Kuzatuvchanlik qobiliyati - tarbiyalanuvchining ichki dunyosiga kira olish qobiliyati. Talaba shaxsni va uning vaqtinchalik ruxiy xolatlarini juda yaxshi tushuna bilish bilan bog‘lik bо‘lgan psixologik kuzatuvchanlikdir.

4. Nutqqobiliyati - nutq yordamida shuningdek imo-ishora vositasida о‘z fikr va tuyg‘ularini aniq va ravshan ifodalash qobiliyatidir.

5. Tashkilotchilik qobiliyati - talabalar jamoasini uyushtirishi, talabalarni muhim vazifalarni xal etishga ruxlantirish nazarda tutiladi.

6. Obrо‘ orttira olish qobiliyati - bevosita ematsional, irodaviy ta’sir kо‘rsatish va shu asosda tarbiya berish ma’suliyatini xis etish, о‘zini xaq ekanligiga ishontirish.

7. Kommunikativ *-* tо‘g‘ri muomala qila olish, о‘zaro munosabat о‘rnata bilish pedagogik nazokatning mavjudligini bildiradi.

8. Kelajakni kо‘ra bilish qobiliyati - о‘z xarakatlarining natijaviyligini ta’minlash.

**Ustoz qiyofasi professiogrammasi**

**Устоз учун зарурий билимлар**

Педагогика ва психология фанининг методологик асосларини эгаллаш

Тарбиянинг моҳияти, унинг мақсад, вазифалари ва методларини билиш

Ўқувчи ривожланишининг психологик, физиологик хусусиятларини билиш

Турли синф ўқувчилари билан тарбиявий ишлар олиб бориш методикасини билиш

Дарс ўтишнинг педагогик-психологик йўлларини билиш

Фан ва маданият соҳасида умумий билимларни эгаллаб бориш

**Ustoz uchun zarur bо‘lgan malakalar.**

**Амалий - конструктив малакалар**

Ҳар хил ролли ўйинлар орқали ўқувчилар тарбиясини муваффақиятли амалга ошириш

Тарбиявий ишларни режалаштира билиш

Ўқувчи шахсини жамоа шароитида тарбияланишининг индивидуал режасини амалга ошира билиш

Жамоатчилик ва ота-оналар ўртасидаги ишларни ташкил эта билиш

Ўқувчиларга берилган жамоа топшириқларини бажарилишини назорат қилиш ва амалий ёрдам бера билиш

**Ташкилотчилик малакалари**

Ўқувчиларнинг жамоатчилик фаолиятини уюштира билиш, уларнинг ижтимоий фаоллигини ривожлантириш

Ташкилий ишларини фаол амалга ошира билиш


Ўқувчилар билан яқин муносабатда бўлиш ва уларда ўзига нисбатан меҳр-ишонч, ҳурмат каби хистлатларни уйғота билиш


Ўқувчилар жамоасини, қизиқишларини, ички муносабатларини идора қила билиш

**Коммуникатив малакалар**

Ўқувчилар, ота-оналар, ўқитувчилар ва жамоатчилик вакиллари билан муносабат ва алоқалар ўрната билиш.

Ўқувчилар фикрини тушуниш ва ўз фикрини нутқ, тил воситалари орқали тушунтира билиш

****

****

**О‘qituvchining faoliyat tuzilmasi**

**Professionalizm kategoriyalari:**

* *ijodiy individuallik;*
* *о‘zining о‘sish va takomillashish jarayoni;*
* *о‘z imkoniyatlarini amalga oshirish sifatidagi kreativ tajribasi.*

**О‘qituvchining ijodiy individualligi quyidagilardan iborat:**


* *intellektual - ijodiy tashabbus;*
* *bilimlar kengligi va chuqurligi intellektual qobiliya ti;*
* *ziddiyatlarga nisbatan xushyorlik, ijodga tanqidiy yondashuv, vujudan yaratuvchilikka kurashchanlik qobiliyati;*
* *axborotlarga tashnalik, muammolardagi g‘ayri odatiylikka va yangilikka bо‘lgan his-tuyg‘u, professionalizm, bilishga bо‘lgan chanqoqlik*
* *(N.V.Vishnekova).*

****

J.Gilford kreativlikni tavsiflaydigan qator individual qobiliyatlarni kо‘rsatadi:

* *fikrining ravonligi;*
* *fikrni maqsadga muvofiq yо‘llay olishi;*
* *о‘ziga xoslik (originallik);*
* *qiziquvchanlik;*
* *farazlar yaratish qobiliyati;*
* *xayol qila olish, fantastlik (fantaziY.)*

О‘qituvchi faoliyatidagi kreativligi bosqichlari:



Pedagogikaga oid adabiyotlarda reflektiv jarayonlarni izohlashning ikki an’anasi mavjudligi aytiladi:

* *obyektlar mohiyatini izohlashga va ularni konstruksiyalashga olib keladigan ongning reflektiv tahlili;*
* *shaxslararo muloqot ma’nosini tushunish refleksiyasi;*

Xulosa о‘rnida shuni aytish joizki, shogird malakali kadr bо‘lib shakllanar ekan, raqobat usullarining har xil turli shakllarini о‘zlashtirishi lozim. Bu о‘z navbatida ta’lim jarayoni samaradorligini ta’minlab boradi.

**3- amaliy mashg‘ulot: О‘zbek xalq dostonlarining tasnifi. Bolalarga xos janrlar. Topishmoq, tez aytish, masal va ertaklarning bolalar zehni va zakovatini tarbiyalashda foydalanish. Askiya san’ati. Zamoanviy latifalar va ulardan san’at asarlarida, konsert tadbirlarida foydalanish.**

***Ishdan maqsad:*** Bunda musiqa, raqs, xalq tomosha san’atining barcha janrlarini namoyish etishga (hoh u sahnada bо‘lsin, hoh maydonda, hoh kichik davrada) mо‘ljallangan janrlar ijrochilik san’ati tarkiblari о‘rganiladi.

***Maqsadning qо‘yilishi:*** Ijrochilik san’atining barcha janrlarini qamrab olmagan holda misol tariqasida quyidagilarni keltirish mumkin.

**Musiqa** yо‘nalishi bо‘yicha: “Shashmaqom”, “Xorazm maqomlari”,

“Toshkent-Farg‘ona maqom yо‘llari”, Dutor va surnay maqom yо‘llari, “Tanovor”, “Ushshoq”, “Feruz”, “Suvora”, “Lazgi”, “Mavrigi”, “Miskin” singari turkumlar, “Katta ashula”, allalar, о‘lanlar, yallalar, laparlar, madhiyalar, termalar, shuningdek, “baxshichilik”, “xalfachilik” va hududga xos boshqa yо‘nalishdagi manbalar.

**Raqs** yо‘nalishi bо‘yicha: Farg‘ona, Xorazm, Buxoro, Surxondaryo raqs maktablari,  hududlarga xos bо‘lgan raqslar va raqs harakatlari, shu jumladan, bolalar, erkaklar,  ayollarning yakka va guruhli raqslari.

**Tomosha san’ati** yо‘nalishi bо‘yicha: dorbozlik, polvonlik, an’anaviy sirk, kо‘zboylog‘ichlik, qо‘g‘irchoqbozlik, masxarabozlik, morbozlik, besuyaklik о‘yinlari, yog‘och oyoq о‘yinlari, milliy xalq о‘yinlari va boshqalar.

**Urf-odat, marosim va bayramlar, madaniy makonlar.**

*Urf-odat, marosim va bayramlar* tarkibiga mehmondо‘stlik an’analari, axloq-odob bilan bog‘liq urf-odatlar, farzand tarbiyasi bilan bog‘liq marosimlar, beshik tо‘yi, ism qо‘yish marosimi, sunnat tо‘yi, sovchilikka borish, kelin salom, milliy va mahalliy miqyosda о‘tkaziladigan sayllar, hasharlar, tomoshalar, bayramlar va boshqalarni kiritish mumkin.

**Navrо‘z** (fors – yangi kun) – shamsiya (quyosh) yil hisobidan yilning birinchi kuni, О‘rta Osiyo va Sharq mamlakatlarida yashovchi xalqlarning qadimiy an’anaviy bayrami. Bahorgi teng kunlikka (21 yoki 22 mart), ya’ni Quyoshning Hamal burjiga kirishiga tо‘g‘ri keladi. Navrо‘z dehqonchilik ishlarini boshlash bayrami hisoblanadi. Bayramda ommaviy xalq sayillari uyushtirilgan, yangi ungan kо‘katlardan tansiq taomlar pishirilgan, ba’zi ekinlarni ekish boshlangan. Dastlab navrо‘z bayramini о‘tkazish о‘troq dehqonlarda rasm bо‘lgan, keyinchalik ular orqali yarim о‘troq va kо‘chmanchi turkiy xalqlarning xam urf-odatlariga aylangan. Asrlar о‘tishi bilan turli xalqlarda navrо‘z bayramini о‘tkazish marosimlari ularning turmush tarziga, mafkurasiga moslashgan.

**Marosim** inson hayotida muhim hodisalar sodir bо‘lganida vujudga keladi va kishilar hayotidagi eng muhim voqealarni (masalan, tug‘ilish, uylanish, о‘lim) qayd etadi, rasmiylashtiradi.О‘zbek oilalarida yosh oilalarni tarbiyalash uchun о‘ziga xos ma’naviy “zina” sifatida xizmat etadigan, chaqaloq tug‘ilgandan, to ulg‘ayib, yangi oila qurgungacha bо‘lgan hayotiy muhim voqealarni qayd qiladigan marosimlar tizimi (“Chaqaloq dunyoga kelishi”, “Ism berish”, “Chaqaloq chilla”, “Beshik tо‘y”, “Soch tо‘y”, “Tish tо‘y”, Birinchi qadam”, “Sunnat tо‘y”, “Muchal yosh”, “Nikoh tо‘y” kabilar) vujudga kelgan.

**Sunnat tо‘yi**ning tarixi eng qadimiy ibtidoiy jamiyatda balog‘at yoshini nishonlash, bolalarni о‘smirlikka о‘tish marosimiga borib taqaladi. О‘sha davrlardayoq bolani sunnat (xatna) qilish odati vujudga kelib, u bir tomondan, issiq iqlimda gigiyena (ozodagarchilik)ga rioya qilish vositasi bо‘lgan, ikkinchidan, mardlik va jasurlik hisoblangan.

**Xatna** mahalliy odatlar bilan chatishib,tо‘y-bayram darajasiga kо‘tarilgan.Tо‘y kuni bolaning ona tomonidan bо‘lmish buvisi turli sarpolar bilan bir qatorda maxsus bezatilgan toycha tortiq qiladi. Toychaga “tо‘y qahramoni” mindirib, mahalla, qishloq kо‘chalari bо‘ylab uni karnay-surnay sadolari ostida sayr qildirishadi. Bu tantanali sayr tо‘yxona eshigi oldida katta ommaviy raqsga tushish bilan kutib olinadi. Tо‘y kattalar mehmondorchilik qilish bilan yakunlanadi.

Chaqaloqning yaqinlari davrasida beshikka solish xalq tilida “**beshik tо‘yi**” marosimi deb yuritilgan. Bu udum mamlakatimizning har bir hududida о‘ziga xos tarzda, turfa urf-odatlar bilan о‘tkaziladi. Ma’lumki, chaqaloqning dunyoga kelishi bilan qudalar, qarindosh-urug‘lar, qо‘ni-qо‘shnilar uchun katta xursandchilik boshlanadi. Bu marosim odatda  tо‘ng‘ich farzand dunyoga kelganda katta tantana bilan qarshi olinadi. Odatda u ayrim joylarda kichik bir oilaviy marosim shaklida о‘tsa, boshqa joylarda esa mahalliy bayramga aylanib ketadi. Shuningdek, ba’zi joylarda bu marosim yaxlit bir shaklda tashkil topsa, boshqa yerlarda ikki tadbirdan iborat bо‘ladi. Masalan, Toshkentda farzand tug‘ilganiga 7-9 kun tо‘lganda, avvaliga bolani beshikka solish marosimi о‘tkaziladi. Gо‘dakning qirqi (40 kunlik) chiqqandan keyin esa, oila uchun qulay kunlarning birida alohida (ziyofat) beshik tо‘yini uyushtirish odat tusiga kirgan.Marosim ota-ona va qudalarning о‘zaro kelishilgan kuni, maxsus tayyorgarlik kо‘rilgan holda о‘tkaziladi. Unda kelinning onasi о‘z nabirasi uchun yangi chiroyli beshik, xilma-xil kiyim- kechaklar, shuningdek, qizi va kuyovi, qudalari uchun sarpolar tayyorlaydi. Tо‘yga aytilgan qarindosh-urug‘lar ham chaqaloqqa atab sovg‘a keltirishadi. Bu tadbir Buxoroda quyidagi о‘ziga xos katta tantana bilan о‘tkazilgan: “Chaqaloqning ona tomonidan bobosi va buvisi unga boshdan-oyoq ust-bosh, yangi beshik va unga kerakli ashyolarni hozirlab, tо‘y boshlangan kuni ana shu sovg‘alar jо‘natiladi. Sovg‘a jо‘natishda oldinda qо‘lida qayroq toshli, yog‘och bog‘lab olgan bolalar nog‘orachi, karnaychi va surnaychilarning nag‘malariga mos holda о‘ynab borishadi. Ularning ketidan sovg‘a-salomlarni kо‘targan ayollar, ularning ketidan esa, beshik kо‘targanlar boradilar. Uy egalari ularning yuzlariga un surtish bilan kutib oladilar. Bu bilan chaqaloqning umr yо‘li oq, о‘zi baxtli va farovon bо‘lishiga istak bildirishadi”.Kelinning onasi qarindosh-urug‘lari hamrohligida yasatilgan beshik va sarpolar bilan qudanikiga mehmonga borishadi. Bu marosim ayollar, bolalar va kayvoni ayol (tо‘y-marosimlar ustasi, kо‘p biladigan ayol) boshchiligida  о‘tkaziladi. Asosiy marosim kelinning onasi keltirgan beshikka chaqaloqni yotqizish uchun hozirlik kо‘rish bilan boshlanadi. Tо‘yga atab keltirilgan sovg‘alar namoyish etiladi. Kayvoni ayol boshchiligida bolani chо‘miltirishadi. Chaqaloqni suvga solishdan oldin maxsus qumni uning tanasiga surtib chiqishadi. Sababi, badanidagi tuklar kamayib, chiqmasligi uchun qilinsa, undan keyin qatiq surkalib, uning terisi mayin va oqarishini ta’minlaydi. Bola chо‘miltiriladigan tog‘oraga umri davomida boy-badavlat bо‘lsin deb tilla buyumlar va kumush tangalar tashlanadi (ma’lumki, kumush suvni zararkunandalar – mikroblardan xoli qiladi). Gо‘dakni chо‘miltirib bо‘lgach, buvisi olib kelgan yangi kiyimlar bilan beshikning oldiga olib kelinadi. Beshikni  bosh tomoni qiblaga qaragan holda bolani belanadi va kayvoni ayol 4-6 qoshiqni beshik atrofida aylantirib oladi. Bu harakatda juft qoshiqlarning aylantirilishi bu beshik oiladagi kelgusi farzandlar uchun yashash, tо‘qchilik ramzi bо‘lsin degan ma’noda qilinadi. Sо‘ng beshikning yopinchiqlari yopilib, kayvoni ayol onaga juft patir yoki nonni tishlatadi. Bu bola tо‘q bо‘lishi uchun onaning suti mо‘l bо‘lsin, risqi ulug‘ bola bо‘lsin degan  fikrni anglatadi. Ona tishlagan nonni olib qо‘yiladi yoki bо‘lmasam о‘tirganlarga tarqatiladi. Kayvoni ayol xonaga isiriq tutatib, ona va beshik atrofida aylantiradi. Bu bilan uyning havosi tozalanib, bolani nazar-nafaslardan ximoya qiladi. Ona bolani emizib uxlata boshlaydi, shu payt о‘tirganlar birgalikda chaqaloqqa alla aytishadi.

**Nikoh** – yangi oila yaratilishi maqsadida tashkil etiladigan marosim, udum va tadbirlar majmuasi hisoblanadi. Nikoh – tо‘y marosimi, undan oldingi va undan keyingi qismlarga bо‘linadi.

Tо‘ydan oldingi qism: qiz tanlash, sovchilikka borish, fotiha tо‘yi singari bо‘laklarga bо‘linadi.

Qiz tanlash turli hududlarda turlicha bо‘lishi mumkin. Bunda ikki holat kuzatiladi: Yigitning о‘zi tanlashi. Ota-ona yoki qarindosh-urug‘ tomonidan tanlash.

Odatda yigitning ota-onasi yigitdan “kо‘z ostiga olib qо‘yganing bormi?” deb sо‘raydi. Yigit biror qizni tanlaganini aytsa, bu xonadon yigit xonadoniga mos yoki mos emasligi muhokama qilinib, ma’qul deb topilgan holda shu xonadonga sovchilikka boriladi.

Toshkent shahrida qiz tanlashda odatda yigitning ayol qarindoshlari turli joylardan qiz tо‘g‘risida ma’lumotlarni surishtirib, qaysi xonadonda ularga mos qiz borligini aniqlab, shu xonadonga kirishadi va surishtirish boshlanadi. Boshqa hududlarda esa oldindan mо‘ljallangan xonadonga borish odat tusiga kirgan.

Ikki tomon (qiz va yigit tomoni) bir-biriga ma’qul bо‘lgandan keyin yigit va qizning uchrashuvi tashkil etilib, ularning roziligi olinadi. Keyingi paytda Toshkent shahrida qizning otasi yoki erkak qarishdoshlaridan biri yigit bilan uchrashib, suhbatlashishi ham rasm bо‘lgan. Hamma rozi bо‘lgandan keyin qizning uyiga sovchilikka (ba’zi hududlarda erkaklar, ba’zi hududlarda ayollar) boriladi va “non sindirish” yoki “oq о‘rash” marosimi о‘tkazilib, fotiha tо‘yi belgilanadi. Marosim paytida ikkita nonni qо‘shib sindirish, qiz tomonga oq rо‘mol taqdim etish ikki tomonning rozilik alomati hisoblanadi. Sovchilar qiz xonadoniga kirib kelishida “qulchilikka keldik” degan ibora bilan kirishadi, bu – shu xonadondagi qizni kelin qilib olish ma’nosini bildiradi.

“**Fotiha tо‘yi**” – qizning qо‘ni-qо‘shnilari, mahalla va qarindoshlariga qizning unashtirilganligini ma’lum qilish maqsadida о‘tkaziladi va “bо‘xcha”, ya’ni qizga atalgan narsalar (kiyim-kechak va taqinchoqlar) qiz tomonga taqdim etiladi. Odatda, fotiha tо‘yiga ketadigan xarajatlar yigit tomonidan qoplanadi. О‘zbekistonnning turli joylarida bu marosim turlicha kо‘lamda о‘tkaziladi. Masalan, Samarqand shahrida bu tadbir juda katta  miqyosda о‘tkazilib, olib kelingan buyumlar yoyib qо‘yiladi va kim qaysi buyumni sovg‘a qilganligi ham e’lon qilinadi. Fotiha tо‘yi kuni nikoh tо‘yining muddati va xarajatlar aniqlanadi. Yigit tomonidan “qalin puli” (Toshkenda “sut haqi deyiladi) beriladi. “Qalin puli” miqdori turli hududlarda turlicha bо‘lib, Xorazmda beriladigan qalin puli eng katta hisoblanadi. Boshqa hudularda nisbatan kam tо‘lanadi yoki qiz tomon olib kelishi lozim bо‘lgan biror buyum (masalan shkaf, jovon yoki boshqa mebel) yigit tomonidan sotib olinishi bilan ham belgilanishi mumkin.

**Nikoh tо‘yi** о‘tadigan kuni rasmiy va shar’iy nikoh marosimi tashkil etiladi. Shar’iy nikoh – mulla tomonidan о‘qilib, diniy nuqtai-nazardan shu vaqtdan boshlab qiz va yigit er-xotin hisoblanishini bildiradi. Rasmiy nikoh – shu hududdagi tegishli rasmiy idorada yigit va qizni “er va xotin” deb qayd etish uchun tashkil etiladi. Nikoh qaydnomasini topshirish tantanali ravishda rasmiy idorada yoki nikoh tо‘yi marosimi tarkibida о‘tadi.

Nikoh tо‘yi xonadonlarning iqtisodiy imkoniyatlari va shu hududda qabul qilingan qoidalarga qarab juda katta yoki nisbatan kichikroq о‘tkazilishi mumkin. Nikoh tо‘yiga yigit va qiz tomonidan mehmonlar taklif etiladi. Tо‘y marosimi tugagandan keyin qiz yigitning uyiga kuzatiladi. Unga qizning onasi va yaqin ayol qarindoshlari hamroh bо‘ladi.

Tо‘ydan keyingi qismda: **bet ochar (yuz ochdi), kuyov oshi, charlar, quda chaqiriq** о‘tkaziladi.

Tо‘yning ertasi kuni ertalab “bet ochar” yoki “yuz ochdi” deb nomlanadigan marosim о‘tkaziladi. Bu marosimda kelin boshiga yopilgan katta rо‘mol olib tashlanib, u shu xonadon egalari va qarindoshlariga “salom soladi” (egilib ta’zim qiladi). Kimga salom berishni kelinning yonida turgan ayol belgilab, she’riy tarzda e’lon qilib turadi va salom berilgan qarindoshlar kelinga “kо‘rmana” (о‘zlarining sovg‘asi)ni berib kelinning boshini silaydi, kelin tomonidan о‘z navbatida kichik sovg‘alar beriladi. Toshkent shahridagi tо‘ylarda kelin salom bevosita nikox tо‘yi kuni, tо‘yxonaning о‘zida о‘tkazilishi rasm bо‘lgan.

Shu kuni yigitning о‘rtoqlari biror choyxonaga yig‘ilib “kuyov oshi” tashkil etiladi va yigitning kuyov bо‘lganligining isboti sifatida osh pishirib yeyiladi.

Tо‘ydan keyin tomonlar kelishib belgilagan muddatda “charlar” (qizning о‘z ota-onasi xonadoniga tashrifi) marosimi о‘tkaziladi. Bunda kelinning qaynonasi boshchiligidagi qarindoshlar kelinni olib quda tomonga borishadi. U yerda katta ziyofat beriladi va har ikkki tomonning ayollari bir-birlari bilan tanishadilar.

Erkaklarning tanishuvi “**quda chaqiriq**” nomli marosimlarda amalga oshiriladi. Avval bir tomonga ikkinchi tomon erkaklari chaqirilib, keyin ikkinchi tomonga ham xuddi shunday chaqiriq uyushtirilib, ziyofat beriladi va ikki tomon erkaklari tanishib oladilar.

**V. КЎЧМА МАШҒУЛОТЛАР**

**1- kо‘chma mashg‘ulot: Buyuk Ipak Yо‘lining musiqa madaniyati rivojida tutgan о‘rni. Professional va havaskorlik san’atini rivojlantirish masalalarida davlat siyosati. Xalqaro anjuman va festivallarning ahamiyati.**

Avvaldan rejalashtirilgan holda tinglovchilar orasida nomoddiy madaniy merosning sohalari bо‘linadi va har bitta tinglovchi musiqa fanlarini о‘qitishda nomoddiy madaniy meros va barqaror taraqqiyot va о‘zlikni namoyon qilishning og‘zaki shakl va an’analarini о‘rganish maqsadida soha yetuk faoliyat olib borgan tashkilotga tashrif buyuradilar. Tinglovchilar tomonidan sohaga oid bо‘lib, qamrab olinmagan tur va janrlar muhokama etiladi va tо‘ldiriladi.

Bunda, tinglovchilar nomoddiy madaniy merosni о‘zida saqlovchi, uni о‘z amaliy faoliyatida tatbiq etuvchilar bilan muloqot qilish, ularning amaliy faoliyatini kuzatish, ular tomonidan yaratilayotgan san’at asarlari bilan tanishish imkoniyatiga ega bо‘ladilar.

NMM amaliyotchilari aksariyat hollarda о‘z bilim va kо‘nikmalarini hech qanday iqtisodiy manfaatsiz boshqalarga uzatadilar. Lekin ba’zi hollarda NMM amaliyoti tijorat amaliyoti va foyda bilan bog‘liq bо‘ladi. Bunday faoliyat NMMning tegishli, hunarmandchilik, sotiladigan mahsulotlarni ishlab chiqarish yoki almashtirish kabi unsurlari bilan bog‘liq bо‘ladi.

NMMning uzatilishi va amaliyoti turli moliyaviy uslublar bilan qо‘llab-quvvatlanishi mumkin. Ular quyidagilarni о‘z ichiga oladi:

О‘z NMMini saqlovchi va namoyon etuvchilarni iqtisodiy qо‘llab-quvvatlash.Tabiblar,baxshilar,quruvchilar va boshqalarga ularning mehnatidan zavq oladigan yoki manfaat kо‘radigan kishilar tomonidan turli yо‘llar bilan,masalan pul berish yо‘li bilan minnatdorchilik bildiradilar. Ba’zan bunday minnatdorchilik juda katta mablag‘ni tashkil etishi va uzoq davom etishi mumkin. Kambodja Shox baleti 1000 yildan ortiq vaqt davomida Kxmerlar shox saroyi tomonidan raqqosalarga pul berish, ularga shox saroyidan joy ajratish orqali qо‘llab kelindi.Shunday yо‘l bilan Yevropa hukmdorlari о‘z saroylarida menestrellar va masxarabozlarni, Afrika dohiylari festivallarni qо‘llab keldilar.Yangi boshqaruv tizimlari yuzaga kelishi bilan muqaddam monarxlar, sultonlar, syogunlar va boshqa mahalliy hokimlar tomonidan qо‘llab kelingan NMM amaliyotchilari, aksariyat hollarda davlat tomonidan yoki mahalliy siyosatchilar yoki tadbirkorlar tomonidan qо‘llab kelinmoqda.Kо‘plab an’naviy teatr shakllari, NMM sifatida qaralmaydigan nisbatan zamonaviy shakllari ham, tomoshabinlarni moddiy qо‘llab-quvvatlanishi bilan о‘ziga chorlaydi.

NMM borasidagi bilim va kо‘nikmalarni saqlovchi va uzatuvchilarni qо‘llab-quvvatlash. Bilim va kо‘shikmalarga erishish juda qimmatli va kо‘p holarda turlicha nazorat turlarini talab etadi. Hunarmandchilikning turli shaklllarida о‘rganuvchi ustozini pul tо‘lash yoki boshqacha yо‘l (masalan bepul ishlab berish) bilan rozi qaladi.Insoniyatning tirik durdonalari tizimida kо‘p hollarda shunday taqdirlash shakllaridan foydalanilgan.

NMM bо‘yicha amaliyotlar va kо‘nikmalarni sotib olish yoki ularni ayirboshlash.Bunga, an’anaviy hunarmandchilik mahsulotlari, musiqa cholg‘ulari, mebel va hatto an’anaviy uslubda qurilgan binolarni kiritish mumkin.NMM birinchi navbatda bilim, kо‘nikma va amaliyotdan (mahsolotdan emas) iborat bо‘lsada, oxirgi mahsuloni sotib olish (ayirboshlash) yoki xizmatlar (masalan, tabiblik, kelajakni bashorat qilish, taom, hunarmandchilik)dan foydalanish ularning davom ettirilishi va uzatilishini ta’minlaydi.NMM bо‘yicha amaliyotning davom etishidan moddiy manfaatdorlik vaqt nuqtai-nazaridan о‘zgarib borishi tabiiydir

**VI. КЕЙСЛАР**

**V. KEYSLAR**

**Quyidagilar ichidan faqat ijrochilik san’atigagina taalluqli elementlarni kо‘rsatib bering:**

* Askiya
* Raqs
* Doston ijrochiligi
* Cholg‘u ijrochiligi
* Lapar
* Yalla
* Dorbozlik
* Qо‘g‘irchoqbozlik
* Alla
* Maqom ijrochiligi
* Maqom musiqasi
* Lazgi musiqasi
* Tanovar kuyi
* Xalfachilik
* Morbozlik

1. **Quyida berilgan nomoddiy madaniy meros sohalariga xos elementlarni aniqlang:**
2. О‘zlikni namoyon qilishning og‘zaki shakl va an’analari
3. Ijrochilik san’ati
4. Urf-odat, marosim va bayramlar
5. Tabiat va koinotga oid bilim va kо‘nikmalar
6. An’anaviy hunarmandchilik
7. **Quyidagi berilgan rо‘yxat va Reyestrga О‘zbekistondan qaysi meroslar kiritilganligini aniqlang:**

Reprezentativ rо‘yxat

Zudlik bilan muhofaza qilinishga muhtoj nomoddiy madaniy meros rо‘yxati

Eng yaxshi tajribalar Reyestri

**IV. Quyida kо‘rsatilgan hududlarga xos nomoddiy madaniy meros elementlarini va ularning qaysi sohaga hosligini aytib bering**

Qoraqalpog‘iston

Toshkent shahri

Namangan viloyati

Andijon viloyati

Farg‘ona viloyati

Jizzax viloyati

Samarqand viloyati

Navoiy viloyati

Buxoro viloyati

Xorazm viloyati

Qashqadaryo viloyati

Surxondaryo viloyati

Sirdaryo viloyati

Toshkent viloyati

**V. Quyidagi musiqa namunasini eshitib, uning qaysi hududga xosligi va qaysi cholg‘uda ijro etilganini aniqlang.**

* Yallama yorim
* Lazgi
* Tanovar
* Mavrigi
* Suvora
* Lapar
* Yalla
* CHо‘poncha
* Buxorcha
* Xalfa qо‘shig‘i
* Chipra dalli
* О‘zgancha
* Qashqarcha
* Yor-yor

**VII. ГЛОССАРИЙ**

1. **GLOSSARIY**

|  |  |  |
| --- | --- | --- |
| **Termin** | **О‘zbek tilidagi izohi** | **Ingliz tilidagi izohi** |
| madaniy meros | moddiy va nomoddiy madaniy meros yig‘indisi | the sum of tangible and intangible cultural heritage |
| moddiy madaniy meros | Moddiy qiymatga ega madaniy meros | Cultural heritage with material value |
| nomoddiy madaniy meros | Og‘zaki tarzda ajdodlardan avlodlarga uzatiladigan meros | Inherited from ancestors to generations orally |
| Konvensiya | Xalqaro miqyosda kelishuv, bitim turi | International agreement, type of agreement |
| Operativ yо‘riqnoma | Konvensiyani amalga tatbiq etish bо‘yicha kо‘rsatmalar tо‘plami | A set of guidelines for the implementation of the Convention |
| Reprezentativ rо‘yxat | Nomoddiy madaniy meros konvensiyasining namoyish etish, kо‘rsatish maqsadida tuzilgan rо‘yxati | List of the Convention for the Safeguarding of the Intangible Cultural Heritage |
| Eng ilg‘or tajribalar reyestri | YUNESKOning nomoddiy madaniy meros muhofazasi borasida erishilgan eng yaxshi tajribalarni qayd etish hujjati | A document recording UNESCO’s best practices in the field of intangible cultural heritage protection |
| hamjamiyat | Bir maqsadni kо‘zlagan yoki bir hududda joylashgan holda uyushgan jamiyat | An organized society with a purpose or located in a region |
| muhofaza | Nomoddiy madaniy merosni asrash, saqlash, muhofaza qilish, targ‘ib etish ma’nosida qо‘llaniladi | It is used in the sense of preservation, preservation, protection, promotion of intangible cultural heritage |
| Bosh Assambleya | Nomoddiy madaniy meros borasidagi Konvensiyani boshqaruvchi eng yuqori tashkilot | The highest governing body of the Convention for the Safeguarding of the Intangible Cultural Heritage |
| Hukumatlararo Qо‘mita | Ishtirokchi-davlatlar orasidan 4 yil muddatga saylanadigan boshqaruv qо‘mitasi | A Steering Committee elected from among the States Parties for a term of four years |
| nomoddiy madaniy meros sohalari | Nomoddiy madaniy meros namoyon bо‘ladigan sohalar | Areas where intangible cultural heritage is manifested |
| ijro san’ati | Sahna (davra, maydon va boshqa)da ijro etish uchun mо‘ljallangan nomoddiy madaniy meros namunalari | Samples of intangible cultural heritage intended for performance on stage (circle, field, etc.) |
| urf-odat | Ma’lum bir muhitda tartibga solingan va rioya qilinadigan harakatlar majmui | A set of actions that are regulated and followed in a particular environment |
| Marosim | Yozilmagan qoidalarga rioya qilgan holda о‘tkaziladigan tadbir | An event held in accordance with unwritten rules |
| Hunarmandchilik | Inson ehtiyojlari uchun zarur mahsulotlarni an’anaviy bilimlar asosida ishlab chiqarish | Production of products necessary for human needs on the basis of traditional knowledge |
| kandakorlik | Metall bilan ishlashga yо‘naltirilgan hunarmanchilik yо‘nalishi | Craft orientation focused on working with metal |
| besuyakbozlik | Inson tanasining bukiluvchanlik mkoniyatlarini namoyish etish janri | A genre that demonstrates the flexibility of the human body |
| dostonchilik | Dostonlarni ijro etish | Playing epics |
| xalfachilik | Xorazm hududida tarqalgan, ayollar tomonidan ijro etiladigan qо‘shiq ijrochiligi janri | A genre of singing performed by women, spread in the Khorezm region |
| Suvora | Qadimda otliqlar tomonidan ijro etilgan, hozirda sikl sifatida shakllangan ashula janri | A genre of song performed in ancient times by horsemen, now formed as a cycle |

**VIII. АДАБИЁТЛАР РЎЙХАТИ**

**ADABIYOTLAR**

**I. O‘zbekiston Respublikasi Prezidentining asarlari**

1. Mirziyoyev SH.M. Buyuk kelajagimizni mard va olijanob xalqimiz bilan birga quramiz. – T.: “О‘zbekiston”, 2017. – 488 b.

2. Mirziyoyev SH.M. Milliy taraqqiyot yо‘ limizni qatʼiyat bilan davom ettirib, yangi bosqichga kо‘ taramiz. 1-jild. – T.: “О‘zbekiston”, 2017. – 592 b.

3. Mirziyoyev SH.M. Xalqimizning roziligi bizning faoliyatimizga berilgan eng oliy bahodir. 2-jild. T.: “О‘zbekiston”, 2018. – 507 b.

4. Mirziyoyev SH.M. Niyati ulug‘ xalqning ishi ham ulug‘, hayoti yorug‘ va kelajagi farovon bо‘ ladi. 3-jild.– T.: “О‘zbekiston”, 2019. – 400 b.

5. Mirziyoyev SH.M. Milliy tiklanishdan – milliy yuksalish sari. 4-jild.– T.: “О‘zbekiston”, 2020. – 400 b.

**II. Normativ-huquqiy hujjatlar**

1. O‘zbekiston Respublikasining Konstitutsiyasi. – T.: O‘zbekiston, 2023.
2. O‘zbekiston Respublikasining 2020-yil 23-sentabrda qabul qilingan “Ta’lim to‘g‘risida”gi Qonuni.
3. O‘zbekiston Respublikasining “Korrupsiyaga qarshi kurashish to‘g‘risida”gi Qonuni.
4. O‘zbekiston Respublikasi Prezidentining 2015 yil 12 iyundagi “Oliy ta’lim muassasalarining rahbar va pedagog kadrlarini qayta tayyorlash va malakasini oshirish tizimini yanada takomillashtirish to‘g‘risida”gi PF-4732-sonli Farmoni.
5. O‘zbekiston Respublikasi Prezidentining 2019 yil 27 maydagi “O‘zbekiston Respublikasida korrupsiyaga qarshi kurashish tizimini yanada takomillashtirish chora-tadbirlari to‘g‘risida”gi PF-5729-son Farmoni.
6. О‘zbekiston Respublikasi Prezidentining 2019 yil 27 avgustdagi “Oliy ta’lim muassasalari rahbar va pedagog kadrlarining uzluksiz malakasini oshirish tizimini joriy etish to‘g‘risida”gi PF-5789-sonli Farmoni.
7. O‘zbekiston Respublikasi Vazirlar Mahkamasining 2019 yil 23 sentabrdagi “Oliy ta’lim muassasalari rahbar va pedagog kadrlarining malakasini oshirish tizimini yanada takomillashtirish bo‘yicha qo‘shimcha chora-tadbirlar to‘g‘risida”gi 797-sonli Qarori.
8. O‘zbekiston Respublikasi Prezidentining 2019-yil 8-oktabrdagi “O‘zbekiston Respublikasi oliy ta’lim tizimini 2030 yilgacha rivojlantirish konsepsiyasini tasdiqlash to‘g‘risida”gi PF-5847- sonli Farmoni.
9. O‘zbekiston Respublikasi Prezidentining 2022-yil 28-yanvardagi “2022-2026 yillarga mo‘ljallangan Yangi O‘zbekistonning taraqqiyot strategiyasi to‘g‘risida”gi PF-60-son Farmoni.
10. O‘zbekiston Respublikasi Prezidentining 2023-yil 25-yanvardagi “Respublika ijro etuvchi hokimiyat organlari faoliyatini samarali yo‘lga qo‘yishga doir birinchi navbatdagi tashkiliy chora-tadbirlar to‘g‘risida”gi PF-14-sonli Farmoni.

**III. Maxsus adabiyotlar**

1. Oliy ta’limning meyoriy - huquqiy xujjatlari to‘plami. -T., 2013.
2. О‘rinov V. О‘zbekiston Respublikasi oliy ta’lim muassasalarida ECTS kredit-modul tizimi: asosiy tushunchalar va qoidalar. О‘quv qо‘llanma. Nyu Bransvik Universiteti, 2020.
3. The European Higher Education Area. - Joint Declaration of the Ministers of Education. - Bologna, 1999, 19 June.
4. Shaping our Own Future in the European Higher Education Area // Convention of European Higher Education Institutions. - Salamanca, 2001, 29-30 march.
5. Virtualnaya realnost kak novaya issledovatelskaya i obrazovatelnaya sreda. Serfuz D.n. i dr. // JURNAL [Nauchno-analiticheskiy jurnal «Vestnik Sankt-Peterburgskogo universiteta Gosudarstvennoy protivopojarnoy slujbi MCHS Rossii»](https://cyberleninka.ru/journal/n/nauchno-analiticheskiy-zhurnal-vestnik-sankt-peterburgskogo-universiteta-gosudarstvennoy-protivopozharnoy-sluzhby-mchs-rossii), 2015. – s.185-197.
6. Ibraymov A.YE. Masofaviy о‘qitishning didaktik tizimi. Metodik qо‘llanma. – T.: “Lesson press”, 2020. -112 b.
7. Ignatova N. Y. Obrazovaniye v sifrovuyu epoxu: monografiY. M-vo obrazovaniya i nauki RF. – Nijniy Tagil: NTI (filial) UrFU, 2017. – 128 s. <http://elar.urfu.ru/bitstream/10995/54216/1/978-5-9544-0083-0_2017.pdf>
8. Kiryakova A.V, Olxovaya T.A., Mixaylova N.V., Zaporojko V.V. Internet-texnologii na baze LMS Moodle v kompetentnostno-oriyentirovannom obrazovanii: uchebno-metodicheskoye posobiye / A.V. Kiryakova, T.A. Olxovaya, N.V. Mixaylova, V.V. Zaporojko; Orenburgskiy gos. un-t. – Orenburg: OGU, 2011. – 116 s. <http://www.osu.ru/docs/fpkp/kiryakova_internet_technologies.pdf>
9. Kononyuk A.YE. Oblachniye vichisleniY. – Kiyev, 2018. – 621 s.
10. Oliy ta’lim tizimini raqamli avlodga moslashtirish konsepsiyasi. Yevropa Ittifoqi Erasmus+ dasturining kо‘magida. <https://hiedtec.ecs.uni-ruse.bg/pimages/34/3._UZBEKISTAN-CONCEPT-UZ.pdf>
11. Emelyanova O. A. Ta’limda bulutli texnologiyalardan foydalanish // Yosh olim. - 2014. - № 3. - S. 907-909.
12. Moodle LMS tizimida masofaviy kurslar yaratish. О‘quv-uslubiy qо‘llanma. – T.: Toshkent farmatsevtika instituti, 2017.
13. Tendensi i razvitiya visshego obrazovaniya v mire i v Rosii. Analiticheskiy doklad-daydjest. - M., 2021.- 198 s.
14. A.S. Zikriyoyev. Dunyo universitetlari reytingidagi tadqiqotchi olimlar orasida о‘zingizni kashf qiling. -T.: Navrо‘z,2020. ISBN.9789943659285
15. Sherzod Mustafakulov, Aziz Zikriyoev, Dilnoza Allanazarova, Tokhir Khasanov, Sokhibmalik Khomidov. Explore Yourself Among World – Class Researchers. Grand OLEditor, Tashkent 2019, ISBN: 8175 25766-0.
16. Ackoff, Russell L., Scientific Method, New York: John Wiley & Sons, 1962.
17. Barzun, Jacques & Graff. F. (1990). The Modern Researcher, Harcourt, Brace Publication: New York.
18. Muslimov N.A va boshqalar. Innovatsion ta’lim texnologiyalari. О‘quv-metodik qо‘llanma. – T.: “Sano-standart”, 2015. – 208 b.
19. Muslimov N.A va boshqalar. Pedagogik kompetentlik va kreativ asoslari. О‘quv-metodik qо‘llanma. – T.: “Sano-standart”, 2015. – 120 b.
20. Pecherkina, A. A. Razvitiye professionalnoy kompetentnosti pedagoga: teoriya i praktika [Tekst] : monografiya / A. A. Pecherkina, E. E. Simanyuk, YE. L. Umnikova : Ural. gos. ped. un-t. – Yekaterinburg : [b.i.], 2011. – 233 s.
21. O.S. Frolova. Formirovaniye innovatsionnoy kompetensii pedagoga v protsesse vnutrishkolnogo povisheniya kvalifikatsii. Diss.k.p.n. Voronej 2018.
22. Kompetensii pedagoga XXI veka [Elektronniy resurs]: sb. materialov resp. konferensii (Minsk, 25 noyab. 2021 g.) / M-vo obrazovaniya Resp. Belarus, GUO «Akad. poslediplom. obrazovaniya», OO «Belorus. ped. o-vo». – Minsk: APO, 2021.
23. Ishmuhamedov R.J., M.Mirsoliyeva. О‘quv jarayonida innovatsion ta’lim texnologiyalari. – T.: «Fan va texnologiya», 2017, 60 b.
24. Ishmuhamedov R, Mirsoliyeva M, Akramov A. Rahbarning innovatsion faoliyati. – T.: “Fan va texnologiyalar”, 2019.- 68 b.
25. Kodjaspirova G.M. Pedagogika v sxemax, tablitsax i opornix konspektax./ -M.:Ayris-press, 2016.
26. Natanzon E. SH. Priyemi pedagogicheskogo vozdeystviY. - M, 2012. - 202 s.
27. Sergeyev I.S. Osnovi pedagogicheskoy deyatelnosti: Uchebnoye posobiye. – SPb.: Piter, 2014.

**IV. Elektron ta’lim resurslari**

1. [www.edu.uz](http://www.edu.uz).
2. [www.aci.uz](http://www.aci.uz).
3. www.ictcouncil.gov.uz.
4. www.lib.bimm.uz
5. www. Ziyonet. Uz
6. [www.sciencedirect.com](http://www.sciencedirect.com)
7. [www.acs.org](http://www.acs.org)
8. [www.nature.com](http://www.nature.com)
9. <http://www.kornienko-ev.ru/BCYD/index.html>.

**IX. ТАҚРИЗЛАР**

1. Basic Text of the 2003 Convension of the Intangible Cultural Heritage, 2014. P-9 [↑](#footnote-ref-1)
2. Basic Text of the 2003 Convension of the Intangible Cultural Heritage, 2014. P-9 [↑](#footnote-ref-2)
3. Basic Text of the 2003 Convension of the Intangible Cultural Heritage, 2014. P-9 [↑](#footnote-ref-3)
4. Basic Text of the 2003 Convension of the Intangible Cultural Heritage, 2014. P-10 [↑](#footnote-ref-4)
5. Basic Text of the 2003 Convension of the Intangible Cultural Heritage, 2014. P-10 [↑](#footnote-ref-5)
6. Basic Text of the 2003 Convension of the Intangible Cultural Heritage, 2014. P-10 [↑](#footnote-ref-6)
7. Basic Text of the 2003 Convension of the Intangible Cultural Heritage, 2014. P-12 [↑](#footnote-ref-7)
8. Operational Directives for the implementation of the Convention for the Safeguarding of the Intangible Cultural Heritage 2009. P-19 [↑](#footnote-ref-8)
9. Ў.Тошматов, Н.Исакулова. Номоддий маданий меросни муҳофаза қилишнинг ҳуқуқий асослари (монография). Тошкент, 2015 й. [↑](#footnote-ref-9)
10. Ў.Тошматов, Н.Исакулова. Номоддий маданий меросни муҳофаза қилишнинг ҳуқуқий асослари (монография). Тошкент, 2015 й. [↑](#footnote-ref-10)
11. Маданият соҳасига оид меъёрий ҳужжатлар тўплами. Ўз.Р.Маданият ва спорт ишлари вазирлиги, 2010 й. [↑](#footnote-ref-11)
12. Маданият соҳасига оид меъёрий ҳужжатлар тўплами. Ўз.Р.Маданият ва спорт ишлари вазирлиги, 2010 й. [↑](#footnote-ref-12)
13. Маданият соҳасига оид меъёрий ҳужжатлар тўплами. Ўз.Р.Маданият ва спорт ишлари вазирлиги, 2010 й. Б-34. [↑](#footnote-ref-13)